Addu gai fen kulhi kulhevynee vaki sarahadhu thakeh gai: Council | Mihaaru\nއައްޑޫގައި ފެންކުޅި ކުޅެވޭނީ ވަކި ސަރަހައްދުތަކެއްގައި: ކައުންސިލް\nބަޔަކު ފެން ކުޅި ކުޅެނީ: އައްޑޫގައި ފެން ކުޅި ކުޅެވޭނީ ކައުންސިލުން ކަނޑައަޅާ ސަރަހައްދުތަކެއްގައި އެކަނި -- ފޮޓޯ/ މިހާރު\n03 ޖޫން 2019 - 19:27\nއައްޑޫ ސިޓީ ކައުންސިލުން މިއަދު ނެރުނު ބަޔާނެއްގައިވަނީ ވޭތުވެދިޔަ އަހަރުތަކުގައި އައްޑޫގައި ފެން ކުޅި ކުޅުމުގެ ތެރޭގައި ނޭދެވޭ ބައެއް ކަންކަން ހިނގާފައިވާ ކަމަށެވެ. އެހެންވެ މި އަހަރުގެ ފިތުރު އީދުން ފެށިގެން އައްޑޫގައި ފެންކުޅި ކުޅެވޭނެ ސަރަހައްދުތައް ކައުންސިލުން ކަނޑައެޅީ ކަމަށް އެ އިއުލާނުގައިވެ އެވެ.\nއެގޮތުން އައްޑޫގެ ކޮންމެ ރަށެއްގައި ވެސް ފެންކުޅި ކުޅެވޭނެ ވަކި ސަރަހައްދެއް އެ އިއުލާނުގައި ކަނޑައަޅާފައިވެ އެވެ. އެ އިއުލާނުގައިވާ ގޮތުން ފެންކުޅި ކުޅުން ހުއްދަ ސަރަހައްދުތަކަކީ ހިތަދޫ ބަނދަރުގެ ފަތާ ސަރަހައްދާއި މަރަދޫ ކުޑަކުދިންގެ ޕާކާއި މަރަދޫފޭދޫގެ ރަށިކެޑެ ކިޔާ ސަރަހައްދުގެ އިތުރުން ފޭދޫ ބަނދަރުގެ އުތުރު ފަރާތު ފަސްގަނޑާއި ހުޅުދޫގެ ބޮމާ ފަންނު ޕާކް ސަރަހައްދާއި އެރަށު ފެން ޕްލާންޓްގެ އިތުރުމަތީ ޕާކް ސަރަހައްދުގެ އިތުރުން މީދޫގެ އީދި ގަމޫލުގަ އެވެ.\nއެހެންވެ، އެ ސަރަހައްދުތައް ފިޔަވައި، އައްޑޫގެ އެހެން އެއްވެސް ތަނެއްގައި ފެން ކުޅި ކުޅުމަކީ މަނާ ކަމެއް ކަމަށް އަންގާ ކަމަށް އެ އިއުލާނުގައިވެ އެވެ.\nއައްޑޫ އީދު އައްޑޫ ސިޓީ ކައުންސިލް ފިތުރު އީދު\nމިކަމުގަ ފުލުހުންނައް ކުރާ އިލްތިމާސްއެއްގެ ގޮތުގަ ދަންނަވާލަންޖެހެނީ މާލޭގަ ފެންނަހާބައެއްގެ ގަޔައް ކުލަޖަހަމުން ދުވާ ޕާޓޭގްރޫޕް ހުއްޓުވާދޭށޭ. ތަޅާފޮޅުމަކައް ބަދަލުވެ ބަޔަކައް އަނިޔާތަކެއްވުމުގެކުރިން.\nމިއީ އިންޑިއާގެ ކުލަ ޖަހާ އީދު ރާއްޖޭގައި ފެތުރެމުންދާ ހަލުވިކަމުގެ މިސާލެއް. މިއީ އެމީހުން އަބަދުވެސް ފާހަގަކުރާ އީދެއް. އަހަރުމެންގެ ސަގާފަތާ ނުގުޅޭ ކަމެއް. މިއީ ދިވެހިވަންތަ ގޮތެއްނޫން ދިވެހިންގެ ސަގާފަތާ ގުޅޭ އެއްޗެއް ނޫން އަދި މުސްލިމުންތެރޭ ގެންނަން މާ ރީތިކަމެއްވެސް ނޫން.\nމުސްލިމުންގެ ޢީދު ދުވަހު ދުނިޔޭގައ ފެނަށް ޖެހިފައިވާ އެތަށް ބަޔަކަށް ކުރެވޭ މަލާމާތެއް ތީ... ސަގާފަތަކަސް ގޯސް ވާނީ ގޯހަށް. އިސްރާފު ކުރުމެއް ނުވޭ\nފެންކުޅިއަކީ އީދު ދުވަހު ކުޅޭ އެއްޗެއް ނޫން. އަހަރެމެންގެ ކާބަފައިން ފެންކުޅި ކުޅުނީ އަތަ ނަކަތުން3ވަނަ ދުވަހު. މިހާރު މިކުޅެނީ ފެންކުޅިއެއް ނޫން. ކުލަޖެހުން އޮންނަނީ. މަގުމަތިން ފެންނަހާ ބަޔަކަށް ޖެއްސުންކޮށް ފުރައްސާރަ ކުރުމެއްގެ ގޮތުގައި ސިފަވަނީ.\nއާޓިކަލްގަ އޮތް ފޮޓޯއަށް ބައްލަވާ. މިއީ ފެންކުޅިތޯ ނުވަތަ މީހުންނަށް ގޯނާ ނުވަތަ ޖެއްސުންކުރުން ނުވަތަ ފޮށުމެއްނޫންތޯ؟ މަގު މަތިން ހިނގާފަ ދާ އަންހެން ކުއްޖެއްގެ ގަޔަށް އޭނަގެ ރުހުމަކާ ނުލާ ފިރިހެނަކު ފެންޖަހާ ތެންމާލާތަން ފެންނަނީ. އަންހެނުންނާ މިގޮތަށް ފެންކުޅީގެ ނަމުގެ ބެހުން މިއީ ކިހާ ގޯސްކަމެއް. އަދި ހާއްސަ ގޮތެއްގައި މާތްވެގެންވާ އިސްލާމީ އީދު ދުވަހެއްގައި. އެއްވެސް ގޮތަކަށް ފެން ޖެހުމާ ކުލަޖެހުން މަނާކުރަންވީ. ފެންވެސް އިސްރާފުމިކުރެވެނީ.\nމިއީ ޤައުމީ ކުޅިވަރު ކަލަންޑަރަށް ލާންޖެހޭވަރު ކަމަކަށް ވަނީތާ! އެހެންޏާފަހެ\nތީ ކޮންވައްތަރު ހުންނަނީ. ސަކަރާތް\nއެކަމު ވާރޭ ވެހޭނަމަ ކޮންމެ ތަނެއްގަވެސް އޮންނާނީ ފެންކުޅި ކުޅެވިފައި.\nމާލެ އަދި ހުޅުމާލޭގައިވެސް ތިޔަފަދަ ގަވާއިދެއްހަދާ އެނޫންތަންތާ ފެންކުޅި ކުޅުން މުޅިންމަނާކޮށް އަދި ހަރުދަނާކަމާއެކު މި ގަވާއިދު ތަންފީޒުކުރަންޖެހޭ. ކަމާނުބެހޭ މީހުންގަޔަށް ކުލަޔާފެންޖެހުމުން ވަރަށް ބޮޑެތި މައްސަލަ ދިމާވޭ.\nعيدمبارك. ފެންކުޅިވެސް މިހާރު މޮޑަރން ވެގެން ގޮސް އޭގެ އާދަކާދަ ގެއްލި އެހެން ފަތްތަރަކަށް ވެއްޓިފައިވާތީ ފެންނަނީ. މިހާރު ފެނަށް ކުލަ އަޅައިގެން ފެންބަޑި ބޭނުންކޮށް މަގުމަތިން ދާހާ ބަޔަކަށް އެއިން "ހަމަލާ" ދެމުން ދާތަން ފެންނަނީ. ސިޓީކައުންސިލުގެ ނިންމުން ތަންފީޒު ކުރެވިއްޖެނަމަ ކިތަންމެހާ ވެސް ރަނގަޅު. ސައިކަލުގައި ފެންބަޑި ހިފައިގެން ދަމުންވެސް ފެންޖަހާ ގުރޫޕް އުޅޭ. ސަގާފީ ގޮތުން ރާއްޖޭގައި ފެންކުޅި އޮންނަނީ ކޮން މޫސުމެއްގަބާ! އީދިބޮލަށްގޮން!


އިސްމާއިލް އައިހަމް 18 ސެޕްޓެމްބަރ 2020\nސަބަބަކީ އެކި މީހުންނާއި އެކި ކާއެއްޗިއްސަށް ހަޖަމްކުރަން ނަގާ ވަގުތު ތަފާތުވާތީ އެވެ. ބަނޑުގައިވާ އެކި 'އެންޒައިމް' ތަކާއި އެސިޑްތައް ކާއެއްޗެހި ކުދިކުދިކޮށްލާއިރު، ގޮހޮރު ތެރޭގައި އެކި ބެކްޓީރިއާވެސް މިކަމަށް އެހީތެރިވެދެއެވެ. ހަށިގަނޑަށް ބޭނުންވާ ހުރިހާ ބައެއް ކާއެއްޗެހިން ހޯދުމަށްފަހު، ބާކީބައި ބޭރުކޮށްލަނީއެވެ.\nބޮޑުކަމުދާތަކެތީގައި ހަޖަމްނުވާ ކާތަކެތީގެ އިތުރުން ފެނާއި، ބެކްޓީރިޔާއާއި މަރުވެފައިވާ ހަށިގަނޑުގެ 'ސެލްތައް' ހިމެނެއެވެ.ކޮންމެ މީހެއްގެ ހަށިގަނޑުގައިވެސް ދުވާލެއްގެ މައްޗަށް 128 ގްރާމުގެ ބޮޑުކަމުދާތަކެތި އުފައްދާކަމަށް ދިރާސާތަކުން ދައްކައެވެ.\nމިގޮތުން ދުވާލަކު 3-2 ފަހަރު ބޮޑުކަމުދާން ޖެހޭނަމަ، ބޭރުވާތަކެތީގެ ބަރުމިން ލުއި ވެއެވެ. މިގޮތުން ބޮޑުކަމުދާތަކެތީގެ ބަރުމިނަށް ވަރަށް ގިނަ ކަންތައްތައް އަސަރުކުރެއެވެ. އޭގެ ތެރޭގައި ކާއެއްޗެހީގެ ވައްތަރުތަކާއި، ދުވާލެއްގެ މައްޗަށް ބޮޑުކަމުދާ މިންވަރާއި، މީހާގެ ހަށިގަނޑުގެ ސައިޒު އަދި ދިޔާއެއްޗެހި ބޯމިންވަރު ހިމެނެއެވެ.ގިނައިން ފައިބާ އެކުލެވޭ ކާތަކެތި ކާނަމަ ބޮޑުކަމުދާ ތަކެތީގެ ބަރުމިން އިތުރުވެއެވެ. ގިނަބަޔަކު ހިކެން ގިނަ މަސައްކަތްތަކެއް ކުރަމުންދެއެވެ. އޭގެ ތެރޭގައި އެކި ކަހަލަ ' ވެއިޓް ލޮސް ޑައިޓު' ތައް ހިމެނެއެވެ. މިގޮތުން މިފަދަ ޑައިޓުތައް ކެއުމުގައި ބޭނުންކުރާ ފަރާތްތަކުން އެހެންމީހުންނަށްވުރެ ގިނައިން ބޮޑުކަމުދާންޖެހެ އެވެ.މިގޮތުން ހިކެން އެންމެ ރަނގަޅު ކެއުމަކީ ' ބެލެންސް ޑައިޓް' ކަމަށް ސެންޓާ ފޯ ޑިސީސް ކޮންޓްރޯލް އެންޑް ޕްރެވެންޝަންއިން ވަނީ ހާމަކޮށްފައެވެ. އެފަދަ ކެއުމުގައި ހުރިހާ ބާވަތެއްގެ ކާނާ ހަށިގަނޑަށް އެންމެ ރަނގަޅު މިންވަރަށް ހިމެނެއެވެ.\nއަރުޝީފަށް ނެގީ 18/09/2020 14:49\nއެންމެފަހުން އަޕްޑޭޓްކުރީ 18/09/2020 14:49


ޝައުގުވެރިކަމެއް ނެތް! ހައްލަކީ ކޮބާ؟\nސްކޫލު ނިންމުމަށް ފަހު މަތީ ތައުލީމް ހާސިލްކުރަން ގުޅުނީ ޔުނިވާސިޓީއަކާ އެވެ. އެތަނުން އިލެކްޓްރިސިޓީއާ ގުޅޭ ކޯހެއް ފުރިހަމަކުރަނިކޮށް ފޫހިވީ އެވެ. އެހެންވެ ދެން ހެދީ މުޅިން އެހެން ދާއިރާއަކާ ގުޅޭ ކޯހެކެވެ. އެ ކޯހުގެ ވަކި ހިސާބަކުން ވަކިވެ، އެހެން ދާއިރާއެއްގައި ކިޔަވަން ފެށި އެވެ.\nސްކޫލުތައް ޑިޖިޓައިޒްކޮށް ޓެބްލެޓް ބޭނުންކޮށްގެން ކިޔަވައިދޭން ފަށަން ނިންމުމުން ގިނަ ބަޔަކަށް ހީކުރެވުނީ ދަރިވަރުންގެ ފޮތް ދަބަސް ބަރުވުމުގެ މައްސަލަ އަށް ހައްލެއް ލިބިގެންދާނެ ކަމަށެވެ. އެކަމަކު އެއިން އެއްވެސް ކަމަށް ހައްލެއް ނުލިބި، އެ ކަންބޮޑުވުންތައް ހަމަ އޮތްތާނގައި އޮތީ އެވެ. ސްކޫލަށް ގެންދަންޖެހޭ އެއްޗެހި ދިޔައީ...\nFebruary 25, 2019 127\nވަޒީފާއަށް ދަމުން ގޭގެ ކުއްޔާއި ބިލްތައް ދައްކާފައި ގިނަ ފަހަރަށް އަތުގައި އެއްޗެއް ނޯވެ އެވެ. ކިޔެވުމަކީ ކިތައްމެ މުހިއްމު ކަމަކަށް ވިއަސް މާލީ ހާލަތު ހުރި ގޮތުން މަތީ ތައުލީމް ހާސިލްކުރުމުގެ ފުރުސަތު ނުލިބި އެތައް ބަޔަކު އެބަ ތިއްބެވެ. ނަމަވެސް އެމީހުންނަށް ސަރުކާރުން މި ވަނީ ކޮންމެވެސް ވަރެއްގެ އުފާވެރިކަމެއް ގެނެސްދީފަ އެވެ.\nދިވެހި މާއްދާ ކިޔަވަން ދަރިވަރުން ފޫހިވާކަމުގެ ވާހަކަތައް އަބަދު ވެސް އިވެ އެވެ. މާދަރީ ބަސް ކަމަށް ވިއަސް، އެހެން ބަސްތަކަށް ވުރެ ދިވެހި ބަހަށް ބައެއް ދަރިވަރުން ދޭ ސަމާލުކަމާއި ޝައުގުވެރިކަން ކުޑަކަމަށް ބުނެ ޝަކުވާކުރާ މީހުން ވެސް މަދެއް ނޫނެވެ. ދިވެހި މާއްދާގެ ހާލަތު ނާޒުކު ފައްތަރެއްގައި އޮއްވައި ނޭޝަނަލް އިންސްޓިޓިއުޓް އޮފް...\nFebruary 01, 2019 2\nއަތުގައި އޮންނަ ސެޓްފިކެޓާ އެއްވަރަށް އެއްޗެއް ދަސްވެފައި ނުހުންނަ ކަމުގެ ޝަކުވާ، ވަޒީފާ ދޭ ފަރާތްތަކުން ކުރެ އެވެ. މިއީ ރާއްޖޭގައި މިހާރު ފުޅާވަމުން އަންނަ މަތީ ތައުލީމުގެ ފެންވަރާ މެދު ސުވާލު އުފެދޭ ހިސާބެކެވެ. ރާއްޖޭގެ ކޮލެޖު/ޔުނިވާސިޓީތަކުގެ ކޯސްތަކުގެ ފެންވަރު ދަށްވަމުން ދާކަމުގެ ވާހަކަތައް ދެކެވޭއިރު މީގެ ކުރިން އެކަމާ...\nމިއީ ތައުލީމީ ދާއިރާއަށް އަނެއްކާވެސް ތާރީޚީ ދުވަހެކެވެ؛ ރާއްޖޭގެ އެންމެ ބޮޑު ސްކޫލް ހުޅުވާ ދުވަހެވެ. މިއަދު ކިޔަވައިދޭން ފަށާ ހުޅުމާލޭގެ "ހުރަވީ ސްކޫލް" އަކީ ރާއްޖޭގައި މިހާތަނަށް...\nދޮޅު މަހަށް ވުރެ ދިގު ބޮޑު ޗުއްޓީއަށް ފަހު، 73،000 އަށް ވުރެ ގިނަ ދަރިވަރުންނާ އެކު މިއަދު ތައުލީމީ އާ އަހަރުގެ ކިޔެވުން މުޅި ރާއްޖޭގައި މި ވަނީ ފަށައިފަ އެވެ. ސަރުކާރުން ދަރިވަރުންނަށް...\nމަތީ ތައުލީމުގެ ފެންވަރާ މެދު ސުވާލު!\nއާބާދީ މަދު މި ރާއްޖޭގައި ޑިގްރީ އާއި މާސްޓާސް އިން ފެށިގެން ޕީއެޗްޑީ ހާސިލްކޮށްފައިވާ މީހުންގެ އަދަދު އަންނަނީ ގިނަވަމުންނެވެ. އެއްގޮތަކުން އުފާވެރި ކަމެކެވެ. ނަމަވެސް އުފެދޭ ސުވާލުތައް ގިނަ އެވެ. މަތީ ފާސް ނަގައިގެން މަސައްކަތު މާހައުލުގައި ތަފާތު ދެއްކޭތޯ އެވެ؟ ވިސްނުން ތޫނު، ހީވާގި ގިނަ ސިކުނޑިތަކެއް އުފެދިއްޖެތޯ އެވެ؟ އެކި...


Rashuge ihthisaas ga vanee rayyithunge milkeh: Nasheed | Mihaaru\nކުރިއަށް އޮތް ފަސް އަހަރަށް ޓޫރިޒަމާ ބެހޭ މާސްޓާ ޕްލޭން އެކުލަވައިލަން ފެށުން އިފްތިތާހު ކުރުމަށް ދަރުބާރުގޭގައި ބޭއްވި ޖަލްސާގައި ނަޝީދު ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nރަށުގެ އިހްތިސާސްގައި ވަނީ ރައްޔިތުންގެ މިލްކެއް: ނަޝީދު\n22 އޯގަސްޓް 2019 - 13:19 18 comments\nއެމްޑީޕީ ކައުންސިލަރުންގެ ކޮންފަރެންސް ފަށަން ހުޅުމާލޭ ހުރަވީ ސްކޫލްގައި އޮތް ރަސްމިއްޔާތުގައި ނަޝީދު ވިދާޅުވީ ސަރުކާރަކީ ވެރިކަން ހިންގުމުގެ ބާރު ކަމަށް ވީ އިރު، މިލްކުވެރިކަމަކީ ދައުލަތުގައި އޮންނަން ޖެހޭ އެއްޗެއް ކަމަށެވެ. އަދި ދައުލަތް ބިނާވަނީ ކައުންސިލްތަކާއި ސަރުކާރާއި މަޖިލިސް ހިމެނިގެން ކަމަށް ވިދާޅުވި އެވެ.\nނަޝީދު ވިދާޅުވީ ފާއިތުވެދިޔަ ސަރުކާރުތަކުން ގަބޫލުކުރި ކަމަކީ ރަށު ކައުންސިލަރުންގެ ކިބާގައި ރަށަށް އެކަށީގެންވާ ސިއްހީ ނިޒާމަކާއި ތައުލީމު ނިޒާމެއް ގާއިމްކުރުމަށް ބޭނުންވާ ތައުލީމާއި ހުނަރު ނެތް ވާހަކަ ކަމަށެވެ. އެކަމަކު އެކަން އެމްޑީޕީން ގަބޫލު ނުކުރާ ކަމަށް ނަޝީދު ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ކައުންސިލަރުންގެ ވިސްނުމާއި ގާބިލްކަމާއި ތަނަވަސްކަމާއި ތަޖުރިބާ އެމްޑީޕީން ބަލައިގަނެ އެވެ. އެމްޑީޕީއަަށް ކައުންސިލަރުންގެ ގާބިލްކަން ހުރި މިންވަރު ދެނެގަނެވޭތީ ކައުންސިލަރުން ބާކީކޮށް އެއްފަރާތް ނުކުރައްވާނެ ކަމަށް ވިދާޅުވި އެވެ.\nދައުލަތުގެ އާމްދަނީގެ ފަސް ޕަސަންޓް ކައުންސިލްތަކަށް ހާއްސަ ކުރަން ލާމަރުކަޒީ ނިޒާމަށް ގެންނަން ނިންމާފައިވާ އިސްލާހުތަކުގެ ތެރޭގައި ހިމެނޭ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވުމާ ގުޅިގެން އެކަމަށް އިޝާރާތް ކުރައްވާ ނަޝީދު ވިދާޅުވީ ބަޖެޓުގެ ފަސް ޕަސަންޓް ކައުންސިލްތަކަށް ލިބެން ވާނީ އެ ކައުންސިލްތަކުން ކުރާ މަސައްކަތަށް ބަލައިގެން ކަމަށެވެ.\n"ކައުންސިލްތަކަށް ރުފިޔާ އެކަނި ފުރޮޅިގެން ގޮސްގެން އަޅުގަނޑަށް ޔަގީން ތިޔަ ބޭފުޅުން ގަބޫލު ކުރައްވާނެ މިކަން އަދި ލާމަރުކަޒު ވެގެން ދަނީކީ ނޫން. ލާމަރުކަޒު ވުމަކީ ފަސް ޕަސަންޓުގެ މަސައްކަތް ފުރޮޅިގެން ދިއުން. އެ މަސައްކަތާ ގުޅޭ ރުފިޔާ މަސައްކަތުގެ ފަހަތުން ދިއުން،" ނަޝީދު ވިދާޅުވި އެވެ.\nކުރީގެ ރައީސް ނަޝީދު ވިދާޅުވީ އެމްޑީޕީގެ އަމާޒަކީ ތަނަވަސް އަދި ޒުވާނުން ވަޒީފާ އަދާކޮށް ހަލާލު މަސައްކަތެއްކޮށް އާމްދަނީ ހޯދާ ރައްޔިތުންތަކެއް ދިރިއުޅޭ ގައުމަކަށް ރާއްޖެ ހެދުން ކަމަށެވެ. އެކަމަކު ކައުންސިލްތައް ބާކީކޮށްލުމުން މިހާރު ރަށްރަށަށް ލިބިދޭން ޖެހޭ ހަގީގީ އާމްދަނީ ނުލިބޭ ކަމަށް ވިދާޅުވިި އެވެ.\nއެމްޑީޕީން ލާމަރުކަޒީ ނިޒާމަކަށް ތާއިދު ކުރަނީ، ނަޝީދު ވިދާޅުވި ގޮތުގައި، ރަށަށް ލިބިދޭން ޖެހޭ އާމްދަނީގެ ހައްގު ވެރިފަރާތަކީ ރަށު ރައްޔިތުން ކަމަށް ވާތީ، އެ ފައިސާ މާލެ އިން ގެންދެވެން އޮތް މަގު ބަންދުކޮށް ރަށު ރައްޔިތުންނަށް ހައްގު މިންވަރު ހޯދައިދިނުމަށެވެ.\nއިތުރު ލިޔުންތައް ދިވެހިރާއްޖެ ރައީސް މުހައްމަދު ނަޝީދު އެމްޑީޕީ ސަރުކާރު ލޯކަލް ކައުންސިލްތައް ލާމަރުކަޒީ ހިންގުން ރާއްޖޭގެ ރަށްތައް\nކައުންސިލްތަކަށް ރައީސް ބާރު ދިން ގަލަން ނަޝީދަށް


މެލޭޝިޔާގެ ބޮޑުވަޒީރު މަގާމުން އިސްތިއުފާދެއްވުން: ގައުމު ހަމަޔަކަށް އެޅުމަށް ލިބުނު ފުރުސަތެއް | Sandhaanu\nމެލޭޝިޔާގެ ބޮޑުވަޒީރު މަގާމުން އިސްތިއުފާދެއްވުން: ގައުމު ހަމަޔަކަށް އެޅުމަށް ލިބުނު ފުރުސަތެއް\nމެލޭޝިޔާގެ ސިޔާސީ ކަންތައްތައް ދިރާސާކުރާ ފަރާތްތަކުން ހާމަކުރާ ގޮތުގައި ބޮޑުވަޒީރު މުޙީއްދީން ޔާސީން ހޯމަދުވަހު މަގާމުން އިސްތިއުފާ ދެއްވުމަށް ހުށަހެޅުއްވުމާ ގުޅިގެން މެލޭޝިޔާއަށް ކުރިމަތިވެފައިވާ ސިޔާސީ އަދި އިޖުތިމާއީ މައްސަލަތައް ހައްލުކުރުމަށް މަގުފަހިވެގެންދާނެއެވެ.\nމަގާމުން އިސްތިއުފާދެއްވުމަށް އެދިވަޑައިގެން ބޮޑުވަޒީރު ރަސްގެފާނަށް ހުށަހެޅުއްވިޔަސް އެހެން ބޭފުޅަކާ ސަރުކާރެއް އެކުލަވާލައްވަން ރަސްގެފާނު ހަވާލުކުރައްވަންދެން ބޮޑުވަޒީރުކަމުގެ މަގާމުގައި ހުންނަވާނީ މުޙިއްދީނެވެ.\nމުޙިއްދީނަށް ޕާލަމެންޓުގައި އޮތް އިތުބާރު ގެއްލުނީ ގައުމަށް ދިމާވެފައިވާ ކޮވިޑް-19ގެ ނުރައްކާތެރި ހާލަތުން އަރައިގަތުމަށް ސަރުކާރަށް އެކަށީގެންވާ މަސައްކަތްތަކެއް ކުރެވިފައި ނުވާތީއެވެ. އެކަމާ ގުޅިގެން ބޮޑުވަޒީރު އިސްތިއުފާ ދެއްވުމަށް އިދިކޮޅު މެންބަރުން ވަނީ އެތައް ފަހަރަކު ގޮވާލައްވާފައެވެ. ދެކުނު އޭޝިޔާގައި ކޮވިޑް-19ގެ ހާލަތު އެންމެ ނާޒުކު ގައުމުތަކުގެ ތެރޭގައި މެލޭޝިޔާ ހިމެނެއެވެ.\nހޯމަ ދުވަހު މެންދުރު 12:30ގައި ރަސްގެފާނާ ބައްދަލު ކުރެއްވުމަށްފަހު މުޙީއްދީން ވަނީ މެލޭޝިޔާގެ އެންމެހާ ރައްޔިތުންނާއި މުޚާޠަބުކުރައްވައި ވާހަކަފުޅު ދައްކަވާފައެވެ. އެ ވާހަކަފުޅުގައި އޭނާ ވަނީ މިފަދަ ގޮތަކަށް މަގާމުން ވަކިވާން ޖެހުނީތީ ގައުމުގެ ރައްޔިތުންގެ ކިބައިން މަޢާފަށް އެދިވަޑައިގެންފައެވެ. އަދި ގައުމުގެ ސިޔާސީ ހާލަތު އިތުރަށް ގޯސްވުމުގެ ކުރިން އައު ބޮޑުވަޒީރެއް މަގާމާއި ހަވާލުވެވަޑައިގަންނަވާނެ ކަމަށް އުންމީދުކުރައްވާ ވާހަކަވެސް އޭނާގެ ޚިޠާބުގައި ފާހަގަކުރެއްވިއެވެ.\nހޯމަދުވަހުން ފެށިގެން ބޮޑުވަޒީރާ އެކު ހަމަޖެހިފައިވާ އެޕޮއިންޓްމެންޓްތައް ވެސް ވަނީ ވަގުތީގޮތުން މެދުކަނޑާލާފައެވެ. އެއީ ރަސްގެފާނު އައު ބޮޑުވަޒީރެއް މަގާމަށް އައްޔަނުކުރައްވަންދެނެވެ.\nމުޙިއްދީން ވެރިކަމަށް ވަޑައިގަތީ 2020 މާރިޗު މަހުގެތެރޭގައި ހަނި އަޣުލަބިއްޔަތަކުންނެވެ. ސަތާރަމަސްދުވަސް ފަހުން އޭނާ މަގާމުން އިސްތިއުފާ ދެއްވަން ޖެހިވަޑައިގެންނެވި ސަބަބުތަކުގެތެރޭގައި އޭނާގެ ޕާޓީގެ ބޭފުޅުން ހިންގަވާފައިވާކަމަށް ޝައްކުކުރެވޭ ކޮރަޕްޝަންގެ މައްސަލަތައް ވެސް ހިމެނެއެވެ.\nބޮޑުވަޒީރުގެ ނައިބުކަމުގެ މަގަމުގައި ހުންނެވި އިސްމާޢީލް ސަބްރީ ޔައުޤޫބަށް ނޫންނަމަ ގާނޫނު ހަދާ މަޖލީހުގެ ދުވަސްވީ މެންބަރެއްކަމުގައިވާ ޓެންގްކޫ ރަޒާލީ ހަމްޒާއަށް މެލޭޝިޔާގެ ބޮޑުވަޒީރުކަން ލިބިވަޑައިގަތުމުގެ ފުރުސަތު ބޮޑުކަމަށް ބެލެވެއެވެ. އެ ދެ ބޭފުޅުންނަކީވެސް އަމްނޯގެ ބޭފުޅުންނެވެ.


Council baaruveri nukureveynama, Addu City Development...\nރާއްޖެ - އައްޑޫ ސިޓީ\nކައުންސިލް ބާރުވެރި ނުކުރެވޭނަމަ، އައްޑޫ ސިޓީ ޑިވެލޮޕްމަންޓް ކޯޕަރޭޝަނެއް އުފައްދަން ފެނޭ : މެމްބަރު ނިހާދު\nމެމްބަރު ނިހާދު މިހެން ވިދާޅުވީ ކައުންސިލްތައް މާލީ ގޮތުން ބާރުވެރިކުރުމުގެ ގަރާރުގެ ބަހުސްގައި ވާހަކަފުޅު ދައްކަވަމުން\nއައްޑޫ ސިޓީ ތަރައްގީ ކުރެވޭނީ ލާމަރުކަޒީ ގާނޫނު އިސްލާހު ކޮށްގެން : މެމްބަރު ނިހާދު\nމެމްބަރު ނިހާދު ވަނީ ލާމަރުކަޒީ ގާނޫނަ ގުޅޭގޮތުން ހުށައެޅުނު ދެ ޤަރާރަށް ވެސް ތާއީދުކުރައްވާފަ\nކ. މާލެ 8 އޮކްޓޯބަރ 2019 | އަންގާރަ 17:24 5,198\nފޭދޫ ދާއިރާގެ މެމްބަރު މުހައްމަދު ނިހާދު މަޖިލީހުގެ ޖަލްސާއެއްގައި ވާހަކަފުޅު ދައްކަވަނީ - ރައްޔިތުންގެ މަޖިލިސް\nކައުންސިލްތަކަށް ދޭންޖެހޭ ބާރުވެރިކަން ނުދެވިއްޖެ ޙާލަތެއްގައި، އައްޑޫ ޑިވެލޮޕްމަންޓް ކޯޕަރޭޝަނެއް އުފެއްދުމަށް ފޭދޫ ދާއިރާގެ މެމްބަރު މުޙައްމަދު ނިހާދު ގޮވާލައްވައިފިއެވެ.\nނިހާދު މިހެން ވިދާޅުވީ އަންގާރަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި އޮތް، ލާމަރުކަޒީ އުޞޫލުން ރާއްޖޭގެ ރަށްތައް ހިންގުމަށްޓަކައި ކައުންސިލްތައް މާލީ ގޮތުން ބާރުވެރިކުރުވުމަށް ގޮވާލައި ހުށަހަޅި ޤަރާރުގެ ބަހުޘް މަރުޙަލާގައެވެ. މި ޤަރާރު ހުށައެޅުއްވީ އުނގޫފާރު ދާއިރާގެ މެމްބަރު މުޙައްމަދު ވަހީދުއެވެ.\nނިހާދު ވިދާޅުވީ، ހުޅުމާލެ ތަރައްޤީ ކުރުމުގެ ގޮތުން ހައުސިންގ ޑިވެލޮޕްމަންޓް ކޯޕަރޭޝަންގެ ބެލުމުގެ ދަށުގައި މުޅި ހުޅުމާލެ އޮންނަ އުޞޫލުން އައްޑޫ ސިޓީ ޑިވެލޮޕްމަންޓް ކޯޕަރޭޝަނެއް އުފައްދާ، މުޅި އައްޑޫ ސިޓީ އެކުންފުންޏާ ޙަވާލުކުރަން ފެންނަ ކަމަށެވެ. އޭރަށް، އައްޑޫ ސިޓީ ވެސް ތަރައްޤީވެ ރައްޔިތުން ބޭނުންވާ ޚިދުމަތްތައް ފޯރުކޮށްދެވޭނެ ކަމަށް ނިހާދު ވިދާޅުވިއެވެ.\nނަމަވެސް، ކައުންސިލްތައް މާލީ ގޮތުން ބާރުވެރި ކުރެވިއްޖެ ޙާލަތެއްގައި، މި ހުރިހާ ހުރަސްތަކެއް ނެތިގެން ގޮސް، އައްޑޫ ސިޓީ ކައުންސިލަށް އެ ސިޓީ ތަރައްޤީ ކުރެވޭނެ ކަމަށް ޤބޫލުކުރައްވާ ކަމަށް، ނިހާދު ވިދާޅުވިއެވެ. މިހާރުވެސް ގިނަ މަޝްރޫޢު ނުހިންގެނީ ލާމަރުކަޒީ ޤާނޫނުގައި ހުރި މައްސަލަތަކުގެ ސަބަބުން ކަން ވެސް ނިހާދު ފާހަގަކުރެއްވިއެވެ.\nމި ޤަރާރަށް ފުރިހަމައަށް ތާއީދުކުރައްވާ ކަން ހާމަކުރައްވާ ނިހާދުވަނީ، ކައުންސިލްތަކުގެ އިހްތިޞާޞް ކަނޑައަޅަން ހުށައަޅާފައިވާ ޤަރާރަށް ވެސް ތާއީދުކުރައްވާފައެވެ. މިއީ ޖަޒީރާ ރާއްޖޭގެ މެނިފެސްޓޯގައި ވެފައިވާ އެންމެ ފުރަތަމަ އެއް ވަޢުދުކަމާއި، އެޖެންޑާ 19ގައި ވެސް ހިމެނިފައިވާ އެއް ވަޢުދުކަން ނިހާދު ފާހަގަކުރެއްވިއެވެ.\nނޭޕާލާއި ފްރާންސުން ވެސް ކްރޯނާ ވައިރަސް ޖެހިފައިތިބި3މީހަކު ފެނިއްޖެ\nބަންޑުން ޖަހާލާފައިވާ ބޯޓެއް އޮޔާދާތީ ދަތުރުކުރާ ފަރާތްތަކުން ސަމާލުވުމަށް އެދިއްޖެ\nކްރޯނާ ވައިރަސް 850 މީހަކަށް ޖެހި 26 މީހުން މަރުވެއްޖެ\nރ. އިންނަމާދޫ ސިއްޙީ މަރުކަޒުގައި ލެބޯރޓްރީގެ ޚިދުމަތް ފަށައިފި\nބަޖެޓް ހަމަޖެހުނުނަމަ މާލެސިޓީގެ މަގުތައް ރަނގަޅު ފެންވަރަށް ތަރައްގީ ކުރެވޭނެ: މޭޔަރު ޝިފާ\nއަބީޝޭކްގެ ''ބޮބް ބިސްވާސް''ގެ ޝޫޓިން ފަށައިފި\n14 އަހަރުގެ ކުޑަ އަންހެން ކުއްޖެއް4ފިރިހެނުންގެ ޝިކާރައަކަށް!\nވުލްވްސް ބަލިކޮށް ލިވަރޕޫލުން އެއްވަނައިގައި 16 ޕޮއިންޓްގެ ލީޑެއް!\nކުދިންތަކެއް ރައްކާތެރި މާޙައުލަކަށް ގެންދަން އުޅުމުން އެ ރަށު މީހުން ހުރަސް އަޅައިފި\nފުއާދުގެ ފާޑުކިޔުންތަކަށް އީސީ އިން ރައްދުދީފި


COVID-19: Asymptomatic patient inn vess virus ufulanee evvarakah | ThePress\nކޮވިޑް-19: އަލާމާތް ނުފެންނަ ޕޭޝަންޓުންވެސް ވައިރަސް އުފުލަނީ އެއްވަރަކަށް\nކޮރޯނާވައިރަސް ހަންގަނޑަށް ވަންނަ ގޮތް ދައްކާ ކުރެވުމެއް\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19) ޖެހިފައިވާ މީހުންގެ ތެރެއިން ހަށިގަނޑުގެ ބޭރު ފުށުން އަލާމާތް ނުފެންނަ (އެސިމްޓޮމެޓިކް) ޕޭޝަންޓުންނަކީވެސް، އެނޫން (ސިމްޓޮމެޓިކް) ޕޭޝަންޓުންނާ އެއްވަރަކަށް ވައިރަސް އުފުލާ ބައެއް ކަމަށް ދެކުނު ކޮރެއާގައި ކުރި ދިރާސާއަކުން ދައްކައިފިއެވެ.\nދެކުނު ކޮރެއާއަކީ ކޮވިޑް-19ގެ ޕޭޝަންޓުންގެ ތެރެއިން އެސިމްޓޮމެޓިކް ޕޭޝަންޓުން ދުރާލާ ދެނެގަތް ގައުމެކެވެ. ދެކުނު ކޮރެއާއިންވަނީ ފުޅާދާއިރާއެއްގައި ކުރިއަށް ގެންދިޔަ ޓެސްޓު ކުރުމުގެ އޮޕަރޭޝަންތަކުގެ ތެރެއިން، މިކަމުގައި ކާމިޔާބީތަކެއްވެސް ހާސިލުކޮށްފައެވެ.\nއެސިމްޓޮމެޓިކް ޕޭޝަންޓުންނަކީ ސިމްޓޮމެޓިކް ޕޭޝަންޓުންނާ އެއްވަރަކަށް ވައިރަސް އުފުލާ ބައެއް ކަމުގައި ދިރާސާއިން ދެއްކި ނަމަވެސް، އެސިމްޓޮމެޓިކް މީހުންގެ ފަރާތުން އިތުރު ބަޔަކަށް ވައިރަސް ފެތުރެނީ ކިހާ މިންވަރަކަށް ކަމެއް ދިރާސާ ޓީމަށް ހޯދިފައެއް ނުވެއެވެ.\nދިރާސާގެ އިތުރު ހޯދުމަކަށް ބަލާއިރު، އެސިމްޓޮމެޓިކް މީހުންގެ ހަށިގަނޑުން ވައިރަހުގެ އަސަރު ފިލައިގެން ދަނީ އެނޫން މީހުންނަށްވުރެ އަވަހަށްކަން ފާހަގަކޮށްފައިވެއެވެ. އެވަރޭޖު މުއްދަތަކަށް ބަލާއިރު އެސިމްޓޮމެޓިކް ޕޭޝަންޓުންގެ ހަށިގަނޑުން ވައިރަސް ނެތި ދިއުމަށް 17 ވަރަކަށް ދުވަސް ނަގާއިރު، ސިމްޓޮމެޓިކް މީހުންގެ ހަށިގަނޑުން ވައިރަސް ނެތިދަނީ 19.5 ދުވަހުން ކަމަށް ބަޔާންކޮށްފައިވެއެވެ.\nވައިރަހުގެ އަސަރު ކޮށްފައިވާ މީހެއްގެ ހަށިގަނޑުން އެހެން މީހަކަށް ވައިރަސް ފެތުރުމުގައި ހިއްސާވާ ކަންތައްތަކެއް ހުރެއެވެ. އެގޮތުން އިންފެކްޓްވެފައިވާ މީހާ ނޭވާލާ އަވަސް މިނާ، ފުން މިނަކީ މިކަމުގައި ހިއްސާ އޮންނަ ކަމެއް ކަމަށާ، މީގެ އިތުރުން، އިންފެކްޓް ވެފައިވާ މީހަކާ އެކީ އެއްތާ ހޭދަވީ ވަގުތާ، އެ ވަގުތު ހޭދަކުރީ ބެދިފައިވާ ތަނެއްގައި ކަމުގައި ވުން ފަދަ ކަންކަމަކީވެސް މިކަމުގައި ހިއްސާ އޮންނަ ކަންތައްތަކެއް ކަމަށް ޔުނިވަސިޓީ އޮފް ބާތްގެ އިންފެކްޝަން ބައޮލޮޖިސްޓެއް ކަމަށްވާ ޑރ އެންޑްރޫ ޕްރެސްޓަން ވަނީ ފާހަގަކުރައްވާފައެވެ.\nދުނިޔޭގެ އެކި ހިސާބުތަކުގައި ކޮވިޑް-19އަށް ޓެސްޓު ކުރުން ކުރިއަށް ދާ ގޮތަށް ބަލާއިރު، ގިނައިން ޓެސްޓު ކުރަނީ ބަލީގެ އަލާމާތްތައް ފެންނަ މީހުންނެވެ.\nރިޕޯޓް ކޮރެއާ ކޮވިޑް-19 ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު


Muhuthaz aai Nihan ge shareeathuge adu ehun thah nimijje | Mihaaru\nމުހުތާޒް: އޭނާގެ މައްޗަށް ތިން ދައުވާއެއް ދައުލަތުން ކުރޭ --ފޮޓޯ/ރައީސް އޮފީސް\nމުހުތާޒާއި ނިހާންގެ ޝަރީއަތުގެ އަޑުއެހުންތައް ވެސް ނިންމާލައިފި\n04 ޖޫން 2016 - 23:374comments\nރައީސް އަބްދުﷲ ޔާމީން ހައްޔަރުކުރަން ސައްހަ ނޫން ކޯޓު އަމުރެއް ހެދި ކަމަށް ބުނެ ކުރީގެ ޕްރޮސެކިއުޓާ ޖެނެރަލް މުހުތާޒް މުހުސިނާއި އދ. މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާންގެ މައްޗަށް ކުރާ ދައުވާތަކުގެ އަޑުއެހުންތައް ވެސް ކްރިމިނަލް ކޯޓުން މިރޭ ނިންމާލައިފި އެވެ.\nމިދިޔަ ފެބްރުއަރީ މަހުގެ ހަތް ވަނަ ދުވަހުގެ ރޭ ދަންވަރު މާމިގިލީ ކޯޓު ހުޅުވައިގެން ކ. މާފުށީ ކޯޓުގެ ނަމުގައި ސައްހަ ނޫން އަމުރެއް ތައްޔާރުކުރި މައްސަލާގައި މުހުތާޒާއި ނިހާންގެ މައްޗަށް ކުރާ ދައުވާތަކުގެ އަޑުއެހުންތައް ނިންމާލިޔަސް ހުކުމް ކުރާނެ ވަކި ދުވަހެއް އިއުލާނެއް ނުކުރެ އެވެ.\nއެ މައްސަލަތައް ބައްލަވާ ގާޒީ އަބްދުލްބާރީ ޔޫސުފް ވިދާޅުވީ ހުކުމް ކުރާނެ ދުވަހެއް ފަހުން އަންގަވާނެ ކަމަށެވެ.\nމުހުތާޒްގެ މައްޗަށް ޓެރަރިޒަމްގެ ދައުވާ އާއި އިތުރު ދެ ދައުވާއެއް އުފުލާފައިވާއިރު، ނިހާންގެ މައްޗަށް ޓެރަރިޒަމްގެ ދައުވާއާ އެކު އިތުރު ތިން ދައުވާއެއް ވަނީ އުފުލައިފަ އެވެ.\nވަކިވަކިން މިރޭ ބޭއްވި އެ ދެ މައްސަލައިގެ އަޑުއެހުމުގައި ވެސް ޚުލާސާ ބަޔާން ހުށަހަޅަމުން ދައުލަތުން ބުނީ ހެކިންގެ ބަހަށް ބަލާއިރު މުހުތާޒާއި ނިހާންގެ މައްޗަށް ކުށް ސާބިތުވާނެ ކަމަށެވެ. އަމުރެއް ހޯދަން މުހުތާޒް މާމިގިއްޔަށް ވަޑައިގެންނެވި ކަމާއި ނިހާނާ ދެ ބޭފުޅުން ކޯޓުގައި ތިއްބަވައިގެން އެކަމަށް މަޝްވަރާ ކުރެއްވި ކަން އެނގޭ ކަމަށެވެ. އަދި އަމުރުގައި ޖަހާނެ ނަމްބަރެއް ހޯދަން ވެސް މުހުތާޒް އެދިވަޑައިގެންނެވި ކަން އެނގޭ ކަމަށް ދައުލަތުން ބުންޏެވެ. މީގެ އިތުރުން ރަސްމީ ހައިސިއްޔަތު ނަހަމަ ގޮތުގައި ބޭނުން ހިފައި، އެ ރޭ ނިހާން ކޯޓު ހުޅުވައިގެން އެކަމުގައި ބައިވެރިވިކަން އެނގޭ ކަމަށް ވެސް ދައުލަތުން ބުންޏެވެ.\nނިހާން: އޭނާއާ ދެކޮޅަށް ހަތަރު ދައުވާއެއް ދައުލަތުން ކުރޭ --ފޮޓޯ/ފޭސްބުކް\nމުހުތާޒާއި ނިހާންގެ ވަކީލް ހުސްނުއްސުއޫދު ވިދާޅުވީ މާމިގިއްޔަށް މުހުތާޒް ވަޑައިގެންނެވިކަން އަދި އެރޭ މާމިގިލީ ކޯޓު ހުޅުވައިގެން ނިހާން ހުންނެވިކަން ހެކިންގެ ބަހުން އެނގުނަސް އެފަދަ އަމުރެއް އެ ދެ ބޭފުޅުން ހެދިކަން ހެކިންގެ ބަހުން ނޭނގޭ ކަމަށެވެ. އެފަދަ އަމުރަކަށް ފުލުހުން އެދުނަސް ނިހާން ނިންމެވީ އިޖްރައާތު ފުރިހަމަ ނުވާތީ އަމުރު ދެވެން ނެތް ކަމަށް ވެސް ސުއޫދު ވިދާޅުވި އެވެ.\nމީގެ އިތުރުން އެ ރޭ މާލެއިން ފުލުހުންނަށް ފެނުނު ކޯޓު އަމުރުގައި ކޮށްފައިވާ ސޮޔަކީ އަމިއްލަ އަށް ގަލަމަކުން ކޮށްފައިވާ ސޮޔަކަށް ވާތީ، އެ އަމުރާއި ނިހާނާއި މުހުތާޒާ އެއްވެސް ގުޅުމެއް ނެތްކަން އެނގޭ ކަމަށް ވެސް ސުއޫދު ވިދާޅުވި އެވެ. އެއީ އެ އަމުރަކީ މާމިގިލީ ކޯޓުން ހެދި އެއްޗެއް ނަމަ އޭތި މާލެ އަށް ފޮނުވޭނީ އީމެއިލް ނުވަތަ ފެކްސް މެދުވެރިކޮށް ކަމަށް ވެފައި އެ ހާލަތުގައި އޭގައި އޮންނާނީ ކޮޕީ ސޮޔެއް ކަން ވެސް ސުއޫދު ފާހަގަ ކުރެއްވި އެވެ.\nމިރޭގެ އަޑުއެހުމުގައި މުހުތާޒް ވިދާޅުވީ އޭނާއާ ދެކޮޅަށް ސިއްރުން ހެކިބަސް ދިން ހެކިންގެ ކުށުގެ ރެކޯޑެއް އޮތްތޯ ބަލައި ދިނުމަށް އެދޭ ކަމަށެވެ. އެ ހެކިވެރިންނަކީ ކުށުގެ ވެށީގައި އުޅޭ ބައެއް ކަމަށް އެނގިވަޑައިގެންފައިވާ ކަމަށް ވެސް މުހުތާޒް ވިދާޅުވި އެވެ.\n"މިދުވަސްވަރަކީ ހޯމް މިނިސްޓަރު ކުށްވެރިންގެ ފައިގައި ޓެގް އަޅުވަމުންދާ ދުވަސްކޮޅެއް. އެހެންވީމަ އެ ހެކިވެރިންގެ ފައިގައި ޓެގެއް އަޅުވާފައި އިންތޯ ބަލައިދޭން އަޅުގަނޑު އެދެން،" ޖަލުު ހެދުމުގައި ކުރިމައްޗަށް ބިޑި އަޅުވާފައި އިން މުހުތާޒް ވިދާޅުވި އެވެ.\nއިތުރު ލިޔުންތައް ކްރިމިނަލް ކޯޓް އދ. މާމިގިލި ކޯޓު އަމުރު ރައީސް އަބްދުﷲ ޔާމީން މުހުތާޒް މުހުސިން


Raeesul Jumhooriyyaa Addu aai Fuvah Mulakah kuravvaa dhathurufulhu maadhamaa fattavaane - AO News\nރައީސްގެ ދެކަނބަލުން ސްރީލަންކާއަށް ފުރާވަޑައިގެންނެވުން/ފޮޓޯ ރައީސް އޮފީސް\nރައީސުލް ޖުމްހޫރިއްޔާ އިބްރާހިމް މުޙައްމަދު ޞާލިޙު އައްޑޫ ސިޓީއާއި ފުވައްމުލައްސިޓީ އަށް ކުރައްވާ ދަތުރުފުޅެއް މާދަމާ ފައްޓަވާނެއެވެ. ރައީސް އޮފީހުން މަޢުލޫމާތު ދެއްވާ ގޮތުގައި އެމަނިކުފާނުގެ މިދަތުރު ފުޅުގައި ފުވައްމުލައް ސިޓީގެ އިތުރުން ގަމާއި، ހިތަދޫ، މަރަދޫ، މަރަދޫ-ފޭދޫ، ފޭދޫ އަދި ހުޅުމީދޫ އަށް ޒިޔާރަތް ކުރައްވާނެއެވެ.\nމިދަތުރުފުޅުގައި ހިނގާނެ މުހިންމު ހަރަކާތްތަކުގެ ތެރޭގައި ނެޝަނަލް އެކަޑަމީ އޮފް ޕޮލިސިން އެންޑް ލޯ އެންފޯސްމަންޓް ހުޅުވައި ދެއްވުމާއި ،ބިން އިތުރު ކުރުމުގެ މަޝްރޫޢުގެ އެއްބަސްވުމުގައި ސޮއިކުރެއްވުމާއި ، އައްޑޫސިޓީގެ މަގުތައްހެދުމުގެ އަމަލީ މަސައްކަތް ފައްޓަވައިދެއްވުން ހިމެނެއެވެ. އަދި މީގެއިތުރުން މަރަދޫ އާއި މީދޫ ގެ ބަނދަރު ހުޅުވައިދެއްވުމާއި، ހިތަދޫ މަސްޖިދް އިބްރާހީމް ހުޅުވައިދެއްވުމުގެ އިތުރަށް ، އައްޑޫސިޓީ ހުޅުމީދޫގައި ޢިމާރާތްކޮށްފައިވާ ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ސެންޓަރ ހުޅުވައިދެއްވުން ހިމެނެއެވެ.\nރައީސް އައްޑޫއާއި ފުވައްމުލަކަށް ކުރައްވާ ދަތުރުފުޅު ނިންމަވާލެއްވުމަށްފަހު އެނބުރި މާލެ ވަޑައިގަންނަވާނީ މާރޗް 28 ވަނަ ދުވަހު އެވެ.\nރައީސުލް ޖުމްހޫރިއްޔާ އައްޑޫއަށް ކުރައްވާ ދަތުރުފުޅާއި ދިމާކޮށް އައްޑޫގެ ބައެއް ސަރަޙައްދުތައް ބަންދުކުރާގޮތަށް ހަމަޖެހިފައިވާ ކަމަށް ފުލުހުން މަޢުލޫމާތު ދެއްވައެވެ. މިކަމާ ގުޅޭގޮތުން ނޫސްވެރިންނަށް މަޢުލޫމާތު ދެއްވަމުން ގަން ޕްލިސް ސްޓޭޝަންގެ އިންޗާޖް، ކޮމާންޑަރ ޢަބްދުﷲ އިބްރާހީމް ވަނީ މަގު ބަންދު ކުރާ ވަގުތުތަކުގައި ޢާއްމުންގެ އެއްބާރުލުން ދެއްވުމަށް އެދިވަޑައިގެންފައެވެ.\nރައީސްގެ ދަތުރުފުޅާއި ދިމާކޮށް މަގުތަށް ބަންދުކުރުމަށް ހަމަޖެހިފައިވާ ގޮތަށް ބަލާއިރު، މާރޗް 24 ވާ ހޮނިހިރު ދުވަހުގެ ހަވީރު 4:00 އިން އެ ރޭ 9:30 އަށް ގަމަށް އަރަން ހުއްދަ ދެނީ ފުރާ މީހުންނަށާއި ދައުވަތު ދެވިގެން ގަމަށް ދާ މީހުންނަށް އެކަންޏެވެ. އަދި އެ ދުވަހުގެ ރޭގަނޑު 9:00 އިން 22:30އަށް ހިތަދޫ ސިޓީ ކައުންސިލް މަގު ބަންދުކުރާގޮތަށް ހަމަޖެހިފައިވެއެވެ. .\nރައީސްގެ ދަތުރުފުޅާއި ދިމާކޮށް އައްޑޫގައި ބަންދު ކުރާ މަގުތައް\nރައީސްގެ ދަތުރުފުޅާއި ދިމާކޮށް މާރޗް 27 ވާ އާދީއްތަ ދުވަހު ހެނދުނު 7:00 އިން 12:00 އަށް ލިންކް ރޯޑްގެ ބައެއް ސަރަހައްދުތައް ބަންދުކުރާނެއެވެ.\nއެ ދުވަހުގެ ހެނދުނު 11:00 އިން 13.00 އަށް އައްޑޫ އިކްއެޓޯރިއަލް ހޮސްޕިޓަލް (އޭއީއެޗް) ސަރަހައްދު ބަންދުކުރާއިރު، އެ ދުވަހުގެ މެންދުރު 12:00 އިން 13:30 އަށް ހިތަދޫ ސްކޫލް ސަރަހައްދު ބަންދުވާނެ އެވެ.\nހަމަ އެދުވަހުގެ 13.00 އިން 14:00 އަށް ހިތަދޫ ސުވާދިވް ރެސްޓޯރަންޓް ސަރަހައްދު ބަންދުކުރަން ހަމަޖެހިފައިވާ އިރު 14.00 އިން 15.30 އަށް މަރަދޫ ބަނދަރާއި މަރަދޫފޭދޫ ބަނދަރު ސަރަހައްދު ބަންދުވާނެ ކަމަށް ފުލުހުން ބުނެއެވެ.\nއާދީއްތަ ދުވަހު މެންދުރު ފަހު 3:00 އިން ހަވީރު 4:45 އަށް ފޭދޫ ސްކޫލް ސަރަހައްދު ބަންދުކުރަން ހަމަޖެހިފައިވާ އިރު އެ ދުވަހުގެ އިރާކޮޅު 7:00 އިން 8:00 އަށް އޭއީއެޗް ސަރަހައްދު ބަންދުވާނެ އެވެ. އަދި ރޭގަނޑު 9:00 އިން ހިތަދޫ ސިޓީ ސްކޮޔަރ ހިމެނޭ ސަރަހައްދުގެ ލިންކް ރޯޑް ބަންދުވާނެ އެވެ.\nރައީސުލް ޖުމްހޫރިއްޔާރައީސް އިބްރާހިމް މުހައްމަދު ސޯލިހުއައްޑޫސިޓީ


ރާއްޖެއިން ކޯވިޑް19 އަށް އިތުރު 93 މީހަކު މިއަދު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 14 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ތަރައްޤީ ކުރަމުންދާ ރިސޯޓްތަކުން ވަނީ 36 މީހަކު ފައްސިވެފައެވެ.ހަމަ މިއާއެކު ސަފާރީއަކުން2މީހަކު މިއަދު ފައްސިވިއެވެ. އަނެއް 93 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 15,247 އަށް ވަނީ އަރައިފައެވެ. އޭގެ ތެރޭގައި، 1,273 އެކްޓިވް ކޭސް ހިމެނޭއިރު، 93 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 51 މީހަކުވަނީ މި ބަލީގައި މަރުވެފައެވެ. އަދި 13,916 މީހަކު ވަނީ މިބަލިން ރަނގަޅުވެފައެވެ.


REPORT: Resort muvazzafun vote lumah bodu huraheh | Mihaaru\nރިޕޯޓް / އިލެކްޝަންސް ކޮމިޝަން\nސަން އައިލެންޑް ރިސޯޓްގެ މުވައްޒަފުންތަކެއް ވަޒީފާއަށް ދަނީ: ގިނަ ރިސޯޓްތަކުގައި މިފަހަރު ވޯޓް ފޮއްޓެއް ނުބަހައްޓާ\n17 ޖުލައި 2018 - 07:24\nގައުމުގެ އެންމެ މަތީ ވެރިޔާ ކަނޑައަޅަން ލިބޭ ފުރުސަތުގައި ވޯޓްލުމުގެ ހައްގުން ރާއްޖޭގެ އެންމެ ބޮޑު އިންޑަސްޓްރީގެ މުވައްޒަފުން މަހުރޫމް ވެދާނެކަމުގެ ބިރު މިހާރު މިވަނީ ހީވެފަ އެވެ. ޓޫރިސްޓް ރިސޯޓުތަކުގައި އެތައް ހާސް ދިވެހިން ވަޒީފާ އަދާކުރާއިރު މީގެ ކުރީގެ ރިޔާސީ އިންތިހާބުތަކުގައި، އިލެކްޝަންސް ކޮމިޝަނުން ހަމަޖައްސާފައި އޮތީ ވީހާވެސް ފަސޭހަކޮށް ވޯޓު ލެވޭނެ ގޮތަކަށެވެ. އެކަމަށްޓަކައި ގިނަ އަދަދެއްގެ ރިސޯޓްތަކުގައި ވޯޓު ފޮށި ބެހެއްޓި އެވެ. ނަމަވެސް މިފަހަރު އިލެކްޝަންސުން ވޯޓު ފޮށި ބަހައްޓަނީ އެންމެ ހަތް ރިސޯޓްގަ އެވެ!\nރާއްޖޭގައި 132 ރިސޯޓެއް ހިންގާއިރު 17،000 އަށް ވުރެ ގިނަ ދިވެހިން އަންނަނީ ވަޒީފާ އަދާކުރަމުންނެވެ. އެއީ ރާއްޖޭގެ ވޯޓްލާ އާބާދީ އަށް ބަލާއިރު ނިސްބަތުން ވަރަށް މަތީ އަދަދެކެވެ. ވިހި ރިސޯޓްގައި 200 އަށް ވުރެ ގިނަ ދިވެހިން ގެންދަނީ ވަޒީފާ އަދާކުރަމުންނެވެ. އަދި 100 އަށް ވުރެ ގިނަ ދިވެހިން ވަޒީފާ އަދާކުރާ 112 ރިސޯޓެއް ހިންގަ އެވެ.\nމިހާ ގިނަ އަދަދެއްގެ ބަޔަކު މަސައްކަތްކުރާ ރިސޯޓްތަކުގައި ވޯޓު ފޮށި ނުބަހައްޓަން އިލެކްޝަންސް ކޮމިޝަނުން ނިންމުމުން ގިނަ ބަޔަކަށް ލިބުނީ ހައިރާން ކަމެކެވެ. ވޯޓު ލުމުގެ ހައްގު ހިމާޔަތްކޮށް، މިނިވަން އަދި އިންސާފުވެރި އިންތިހާބެއް ފެންނާނެ ކަމަށް ކޮމިޝަންގެ ރައީސް އަހުމަދު ޝަރީފް ވިދާޅުވެފައި ވިޔަސް، މި ފެންނަނީ އެއާ ފުށުއަރާ ނިންމުންތަކެއް ކަމަށް ވެސް ބައެއް މީހުން ދެކެ އެވެ.\nމީގެ ކުރީގެ ރިޔާސީ އިންތިހާބުގައި ރިސޯޓަކުން 100 އަށް ވުރެ ގިނަ މީހުން ވޯޓު ލާ ނަމަ އެ ތަނެއްގައި ވޯޓް ފޮށި ބަހައްޓާފައިވެ އެވެ. އެގޮތުން 2013ގެ ރިޔާސީ އިންތިހާބުގައި 40 ރިސޯޓެއްގައި ވޯޓްފޮށި ބެއްޓި އެވެ.\nއިންތިހާބެއްގައި ވޯޓުލުން ނިންމާލައި، ވޯޓު ފޮއްޓެއް ގުނުމުގެ މަސައްކަތް ފަށަނީ: ވޯޓު ލެވޭނެ ފަސޭހަ ގޮތްތަކެއް އިލެކްޝަންސުން ހަމަޖައްސައިދޭން ޖެހޭނެ\nއިލެކްޝަންސް ކޮމިޝަނުން އިއުލާންކޮށްފައިވާ ގޮތުގައި މި ފަހަރު ވޯޓު ފޮށި ބަހައްޓަނީ ކުރަމަތި އައިލެންޑް ރިސޯޓާއި ކޮންރަޑް މޯލްޑިވްސް ރަންގަލި އައިލެންޑާއި ސަން އައިލެންޑް ރިސޯޓު އެންޑް ސްޕާގެ އިތުރުން ބަނޑޮސް މޯލްޑިވްސް އާއި ޕެރެޑައިސް އައިލެންޑް ރިސޯޓު އެންޑް ސްޕާ އާއި ކުރެއްދޫ އައިލެންޑް ރިސޯޓު އަދި ދަ ސަން ޝިޔާމް އިރުފުށި މޯލްޑިވްސްގަ އެވެ.\nމި ހަތް ރިސޯޓް ކަނޑައެޅީ ކިހިނެއް ކަމެއް ވެސް ނޭނގެ އެވެ.\nޓޫރިޒަމް ދާއިރާގެ ބައެއް ފަރާތްތަކުން ލަފާކުރާ ގޮތުގައި އިލެކްޝަންސްގެ ހައިރާންކުރުވަނިވި މި ނިންމުމާ އެއްގޮތަށް އަމަލުކޮށްފި ނަމަ ގާތްގަނޑަކަށް 10،000 ދިވެހިންނަށް ވޯޓު ލުމުގެ ހައްގު ގެއްލިދާނެ އެވެ.\nރިސޯޓުގެ އޮޕަރޭޝަނަށް ހުރަސް އެޅިދާނެ ގޮތަށް ވޯޓް ލާން ފޮނުވުމުގެ ރިސްކެއް ނުނެގޭނެ ދެއްތޯ. ރިސޯޓްގައި ވޯޓު ލާ ނަމަ ދައްޗެއް ނެތި އެކަން ކުރެވޭނެ.\nޓޫރިޒަމް ދާއިރާގެ މުވައްޒަފުން ތަމްސީލްކުރާ ޓޫރިޒަމް އެމްޕްލޯއީ އެސޯސިއޭޝަން އޮފް މޯލްޑިވްސް (ޓީމް)ގެ ޖެނެރަލް ސެކްރެޓަރީ މައުރޫފް ޒާކިރު ވިދާޅުވީ އިލެކްޝަންސް ކޮމިޝަނުން އެގޮތަށް ނިންމީ ގިނަ އަދަދެއްގެ ބަޔަކަށް ވޯޓްލުމުގެ ފުރުސަތު ނުދިނުމަށެވެ.\n"ކީއްވެގެންތޯ އިލެކްޝަނުން އެހެން ކަންތައް ކުރަނީ؟ އިލެކްޝަނުން އިސްތިހާރު ވެސް ކުރަނީ ވޯޓްލާށޭ. ދެން ވޯޓްލުން ހަނިކުރަނީ ކީއްވެގެންތޯ ސުވާލު އުފެދޭ. މިއީ ވޯޓުލުމަށް ހުރަސް އެޅުން،" މައުރޫފް ވިދާޅުވި އެވެ.\nއިލެކްޝަންސް ދައްކަނީ، އެއް ބަޔަކު ބުނާ ގޮތުގައި، ވަރަށް ތާކުންތާކުނުޖެހޭ ސަބަބެކެވެ. ރިސޯޓުތަކުގައި ވޯޓު ފޮށި ނުބަހައްޓަނީ "އެދެވޭ ގޮތަށް ކަން ހިނގާފައި ނުވާތީ" ކަމަށް އިލެކްޝަންސުން ބުނެ އެވެ. އަނެއްކޮޅުން ބުނަނީ ކުރީ އިންތިޚާބުތަކަށް ވުރެ މަދުން ރިސޯޓުތަކުގައި ވޯޓު ފޮށި ބެހެއްޓިއަސް ވޯޓުލުމުގެ ހައްގު ނުގެއްލޭނެ ކަމަށެވެ. މިއީ އަނެއް އަޖައިބެވެ. ރިސޯޓްތަކުގައި އަބަދުވެސް ޑިއުޓީގައި މީހުން ތިބޭތީ، އެހެން ރަށަކަށް ވޯޓު ލާން މުވައްޒަފުން ފޮނުވަން މެނޭޖްމަންޓަށް އުނދަގޫތައް ދިމާވެ އެވެ. އެކަމަކު އިލެކްޝަންސުން ބުނާ ގޮތުގައި ރިސޯޓުތަކާ ކައިރި ރަށްރަށަށް ރީރެޖިސްޓްރީ ވެގެން މުވައްޒަފުންނަށް ވޯޓު ލެވިދާނެ އެވެ.\nސެޕްޓެމްބަރަކީ ރާއްޖޭގެ ޓޫރިޒަމް ރަނގަޅު ދުވަސްވަރެކެވެ. އެހެންކަމުން ވޯޓު ލާން ގިނަ އަދަދެއްގެ މުވައްޒަފުން ރަށުން ބޭރަށް ފޮނުވުމަކީ ފަސޭހަ ކަމެއް ނޫނެވެ.\n"ސީޒަން ތެރޭގައި ސަތޭކަ މުވައްޒަފުން ވޯޓްލާން ފޮނުވާނެ ގޮތަކީ ނެތް ގޮތެއް. އެއީ ކުރެވޭނެ ކަމެއް ނޫން. ރިސޯޓުގެ އޮޕަރޭޝަނަށް ހުރަސް އެޅިދާނެ ގޮތަށް ވޯޓް ލާން ފޮނުވުމުގެ ރިސްކެއް ނުނެގޭނެ ދެއްތޯ. ރިސޯޓްގައި ވޯޓު ލާ ނަމަ ދައްޗެއް ނެތި އެކަން ކުރެވޭނެ،" ރާއްޖޭގެ ރިސޯޓެއްގެ އިސް މަގާމުގައި ހުރި ދިވެއްސަކު ބުންޏެވެ.\nއަނެއްކޮޅުން ކޮންމެ ރިސޯޓެއްގެ ކައިރީގައި މީހުން ދިރިއުޅޭ ރަށެއް ވެސް ނޯވެ އެވެ. މިސާލަކަށް ރާއްޖޭގެ އެންމެ މަޝްހޫރު އަދި އެންމެ ގިނަ އަދަދަކަށް ދިވެހިން އުޅޭ އެއް ރިސޯޓް ކަމަށް ވާ ވަން އެންޑް އޮންލީ ރީތި ރަށް ނެގިދާނެ އެވެ. އެ ރަށުގައި މިފަހަރު ވޯޓު ފޮއްޓެއް ނުބަހައްޓަ އެވެ. އަދި މީހުން ދިރިއުޅޭ ރަށެއް ވެސް ކައިރިއަކު ނޯވެ އެވެ.\nއެމްޑީޕީއަށް ޔަގީން ވޯޓް އެއީ. ފެށުނީންސުރެ ރިސޯޓްތަކުން ގިނަ ވޯޓްތަކެއް ލިބޭ އަޅުގަނޑުމެންނަށް. އެ ވޯޓްތައް ހޯދަން ދަތިކުރަން ކުރި ކަމެއް މިއީ.\nރިސޯޓްތަކަށް ވުރެ މަދުން މީހުން ވޯޓު ލާ ރަށްރަށުގައި ވެސް ވޯޓު ފޮށި ބަހައްޓަ އެވެ. އެހެންކަމުން ގަސްދުގައި ގިނަ ރިސޯޓްތަކެއް އިލެކްޝަންސްގެ ވޯޓު ފޮށީގެ ލިސްޓުން އުނިކުރުމަކީ، އެތައް ހާސް ބައެއްގެ ވޯޓު ލުމުގެ ހައްގަށް އަޅާ ހުރަހެކެވެ.\nއިދިކޮޅު ކޯލިޝަންގެ އެންމެ ބޮޑު ޕާޓީ، އެމްޑީޕީގެ ޗެއާޕާސަން ހަސަން ލަތީފް ވިދާޅުވީ ވޭތުވެދިޔަ އިންތިހާބުތަކުގައި ރިސޯޓްތަކުން އެމްޑީޕީއަށް ގިނަ އަދަދެއްގެ ވޯޓް ލިބިފައިވާ ކަމަށެވެ. އެހެންކަމުން އިލެކްޝަންސްގެ އެ އަމަލަކީ އެ ވޯޓްތައް ލިބުން ދަތިކުރުން ކަމަށް ވިދާޅުވި އެވެ.\n"އެމްޑީޕީއަށް ޔަގީން ވޯޓް އެއީ. ފެށުނީންސުރެ ރިސޯޓްތަކުން ގިނަ ވޯޓްތަކެއް ލިބޭ އަޅުގަނޑުމެންނަށް. އެ ވޯޓްތައް ހޯދަން ދަތިކުރަން ކުރި ކަމެއް މިއީ. ހަމައެއާ އެކު ވޯޓްތައް އޮޅުވާލާ އެކަހަލަ ކަންކަން ކުރުމުގެ ބޭނުމުގައި ކުރާ ކަމެއް މިއީ،" ހަސަން ވިދާޅުވި އެވެ.\nއޭނާ ވިދާޅުވީ އިލެކްޝަންސްގެ އެ ނިންމުން ބަދަލުކުރަން އެމްޑީޕީން ގިނަ މަސައްކަތްތަކެއް ކުރާނެ ކަމަށެވެ.\n"އެއީ ދޫކޮށްލާނެ ކަމެއް ނޫން. ރިސޯޓުތަކުގައި ތިބި ބުރަ މަސައްކަތްތެރިންނަށް ވޯޓު ލުމުގެ ހައްގު ހޯދައިދިނުމަށް ކުރަން ޖެހޭ ހުރިހާ މަސައްކަތެއް އަޅުގަނޑުމެން ކުރާނަން،" ހަސަން ވިދާޅުވި އެވެ.\nކޮންމެއަކަސް އިލެކްޝަންސްގެ އެ ނިންމުމާ އެކު ރާއްޖޭގެ އެންމެ ބޮޑު އިންޑަސްޓްރީގެ ދިވެހި މުވައްޒަފުން މިވަގުތު ތިބީ ކަންބޮޑުވުމެއްގަ އެވެ. ވޯޓު ލުމުގެ ފުރުސަތު ފަސޭހަކަމާ އެކު ހޯދައިދިނުމުގެ ޒިންމާ ވެސް އިލެކްޝަންސް ކޮމިޝަނުން އުފުލަން ޖެހެ އެވެ. އެކަމަކު ރިސޯޓްތަކުގެ މުވައްޒަފުންނަށް މިހާރު އެ އަޅާ ހުރަހަކީ، ބައެއް މީހުންގެ ނަޒަރުގައި، އިންތިހާބު ފެށުމުގެ ކުރިން ވެސް، "ވޯޓާ ކުޅުމެ"ވެ.\nއިދިކޮޅު ފަރާތްތައް އިލެކްޝަންސް ކޮމިޝަން ޓޫރިޒަމް ވަޒީފާ ޓޫރިޒަމް އެމްޕްލޯޔީސް އެސޯސިއޭޝަން ވޯޓުދިނުމުގެ ހައްގު ރިސޯޓްތައް\n80 ކޮމެންޓް, 142 ރިއެކްޝަންސް\nރާއްޖެއިން ބޭރުގައި އުޅޭ ފަރާތްތަށް ރީރަޖިސްޓަރީ ކުރަން ދާންޖެހެނީ މާލެ އަށްބާ؟؟\nރިޒޯޓު މުވައްޒަފުންގެ ގޮތުގައި މިހާރު ގިނައީ ލަންކާ، ބަންގްލަދޭޝް، އިންޑިއާ، އަދި ފިލިޕީންސް މީހުން. ރިޒޯޓް ތަކުގަ ވޯޓް ފޮށި ބެހެއްޓާނެ ކަމެއް ނެތް. ވޯޓް ލާން ބޭނުމިއްޔާ މާލެ އާދޭ.\nވޯޓު ނުލެވިއްޖާ ރިސޯޓުގައި މުޒާހަރާ ކުރާނަން ވާނެ އެއްޗެއް ވާންވީ އެގިދާނެތާ\nތިރިސްކެއް ނުނާގާނެ ވަރަށް މަދު މީހެއްނޫނީ.\nކޮބާތަ އެއުޅޭ ޕިންކީންތައް؟ މި އާޓިކަލްއަށް އޭނަ ކުރާނެ ކޮމެންޓެއް ނެތީ؟\nވޯޓުގަ ސަމާސާކޮށްފަ ވަހުދަތޭ އީމާންކަމޭ ސަރުކާރުން ނުކިޔާތި.\nކޮންމެ ގެއެއްގައި ވޯޓްފޮއްޓެއް ބަހައްޓަން ފެންނަނީ. ދެ މީހުންނާ ފަޅި ތިއްބަސް.\nރިސޯޓްގެ މުއައްޒަފު ވޯޓްލާދުވަހު ސަލާން ބުނޭ! އޭރުން ވޯޓް ލެވޭނެ! މިއީ ސަޅިގޮތެއް!\nކޮންމެ މަކަރެއް ހެދީމަވެސް ވަރިހަމަ ވެގެން ތިބީމަ ފަހުވަގުތު ވޯޓް ވަގަށް ނަގައިގެން ދިޔައީމަވެސް ވަރިހަމަ ވެގެން ތިބެން ޖެހޭނީ. އިދިކޮޅު ކޯލިޝަނުން މިކަމާ ހިފަންޖެހޭ މިއަށްވުރެ ބޮޑަށް. މިއީ ކަނޑައެޅިގެން ވޯޓު އޮޅުވާލުން. އެތައް ހާސް ބަޔަކަށް ވޯޓުލުމުގެ ދޮރު ބަނދުކޮށްލުން. އެމީހުންގެ އައިޑީތަކުގަ އެހެން މީހުންނަށް ވަގު ވޯޓުލުމުގެ ފުރުސަތު ހުޅުވާލުން.\nނޫސްވެރިން ނަށްވެސް ރިސޯޓް މުވައްޒަފުން އުޅޭ ކަން އިނގެނީ ވޯޓްލާން ކާރިވީމަތަ! ފެލެޓުތައްވެސް ބަހާ އެލަނީ ޑޮކްޓަރުންނާއި، ނަރުހުންނާއި، ފުލުހުންނާއި، ސިފައިންނާއި އަދި ސިވިލްސާވިސް މުވައްޖަފުންނަށް. ރިސޯޓް މުވައްޒަފުންނަށް ފެލެޓެއް ނުދެޔޭ ކިޔާފައިވެސް ލިޔުމެއް ލިޔެލަބަލަ. ބަލަގަ ރާއްޖެއަށް ވަންނަ އެންމެ ބޮޑު އިންކަމް މި ޖެނެރޭޓު ކުރަނީ އަހަރެމެންނޭ!\nރިސޯޓް މުވައްޒަފުންނަށް ހައްގީ ގޮޅިއެއް ނޫން. ދޮން ކުދިންނަށް ބީޗް ދީފައި. ގޯތި! ކީކޭ ކިޔާނަމޭ ހިތާ ތިއުޅެނީ. ރިސޯޓަށް ވަޒީފާއަށް ދިއައީ މާލޭން ގޮޅިއެއް ހޯދާކަށްނޫން.


BREAKING: Hulhumale Gai Baarugadha Govumeh Ge adu - Vaguthu\nހުޅުމާލެ އިން ބާރުގަދަ އަޑަކާއިއެކު އެއްޗެއް ގޮވައިފި\n2 މަސް ކުރިން ( ޖުލައި 23, 2021 )\nހުޅުމާލޭގައި ބާރުގަދަ ގޮވުމެެއް އަޑުއިވިގެން ފުލުހުން ހަރަކާތްތެރިވެއްޖެއެވެ.\n"ވަގުތު" އަށް އެނގިފައިވާގޮތުން އެ ގޮވުން ގޮވާފައި ވަނީ ހުޅުމާލޭގައި ހުންނަ ރެހެންދި ސްކޫލް ސަރަހައްދުން ދަންވަރު 00:45 ކަންހާއިރުއެވެ. އެ ސަރަހައްދުގައި ފުލުހުންނާއި ސިފައިން ވަނީ ހަރަކާތްތެރިވެފައެވެ.\nހުޅުމާލޭގައި ގޮވާފަައި ވަނީ ކޮން އެެއްޗެއްކަން އަދި އެނގިފައެއް ނުވެއެވެ.\nފުލުހުންގެ މީޑިއާ އޮފިޝަލް ވިދާޅުވީ، ހުޅުމާލޭގައި ބާރުގަދަ އަޑެއް ގޮވުމާއި ގުޅިގެން ފުލުހުން ހަރަކާތްތެރިވަމުންދާ ކަމަށެވެ. ފުލުހުންގެ މީޑިއާ އޮފިޝަލް ވިދާޅުވީ، މި ބާރުގަދަ ގޮވުން ގޮވާފައި ވަނީ ހުޅުމާލެ ބޯގަންވިލާ މަގު، ކުޅިވަރު ކުޅުމަށް ހާއްސަ ސަރަހައްދުގައި ކަމަށެވެ.\nމިކަމާއި ގުޅިގެން އެއްވެސް މީހަކަށް ޖިސްމާނީ އަނިޔާއެއް ލިބުނު ކަމުގެ މައުލުމާތެއް ލިބިފައި ނުވާ ކަމަށް ފުލުހުންގެ މީޑިއާ އޮފިޝަލް ވިދާޅުވިއެވެ.\nމިގޮވުމާއި ގުޅިގެން އެމްއެންޑީއެފް އިން އަދި ވަކި އެއްޗެއް ވިދާޅެއް ނުވެއެވެ. ނަމަވެސް އެސަރަހައްދުގައި ބައެއް ސިފައިން ހަތިޔާރާއިއެކު ހަރަކާތްތެރިވި މަންޒަރު ފެނުނެވެ.\nއެ ސަރަހައްދުގައި ހަރަކާތްތެރިވަމުންދާ "ވަގުތު"ގެ ނޫސްވެރިޔާ ބުނީ، މިހާރު ރަބަރު ގަސް މަގު އަށެއް އަދި ހުޅުވާ ފުޓްސަލް ދަނޑު ކައިރި ބަންދުކޮށްފައިވާ ކަމަށެވެ.\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މެއި މަހުގެ 06 ވަނަ ދުވަހުގެ ރޭ ވަރުގަދަ ހަމަލާއެއް ދީފައި އޮތުމުން ހުޅުމާލެ އިން ބާރުގަދަ އަޑެއް އިވުމާއިއެކު ބައެއް މީހުންނަށް ހީކުރެވުނީ ހަމަލާއެއް ދިނީ ކަމަށް ނުވަތަ ހަމަލާއެއް ދޭން މަސައްކަތް ކުރި ބައެއްގެ އަތުން އެއްޗެއް ގޮވީ ކަމަށެވެ. ނަމަވެސް އެފަދަ ކަމަކާއި މިގޮވުމާއި ގުޅުމެއް އޮތް ކަމެއް ނުވަތަ ނޫންކަމެއް ވެސް އެއްވެސް އިދާރާއަކުން އަދި ކަށަވަރު ކޮށެއް ނުދެއެވެ.\nބާރުގަދަ އަޑަކާއިއެކު ހުޅުމާލޭގައި ގޮވީ ކޮންއެއްޗެއްކަން ސާފުކޮށްދިނުން ފުލުހުން ލަސްކުރާތީ ބައެއް ފަރާތްތަކުން އަންނަނީ މީސް މީޑިއާގައި ކަންބޮޑުވުން ފާޅުކުރަމުންނެވެ.\nއިންޑިއާއިން އެމްއެންޑީއެފް ޕައިލެޓުން ތަމްރީނު ކޮށްފި\nޖުލައި 23, 2021 01:16\nހުޅު މާލޭގަ އޮވޭތަ ޗައިނާ ޓައުނެއް ވެސް. ދިވެހިންގެ ބިން ދިވެހިން މި ނިސްބަތް ކުރަނީ ބޭރު މީހުންނަށް. ދެރަ😭\nޖުލައި 23, 2021 01:25\nހުޅުމާލެ ހައިވޭ ނިމޭތާ ކައިރީ ޕެޓްރޯލް ޝެޑްގެ ކައިރީ އެބަތިބި ހުރިހާ ޑިލަރުން އެމީހުންގެ އަޑުގަދަ ކާރުތަށް ގެންގޮސް ސްޓަންޓް ޖައްސަން. އޭގެއިން އެއްޗެއް ހުޅުމާލެ ތެރެޔަށް ގޮސް އަޑެއް ގޮއްވާލީހެން ހީވަނީ.\nޖުލައި 23, 2021 02:12\nއެވާނީ މީހަކު ފޮޑިއެއް ޖެހީ ކަމަށް 😐\nޖުލައި 23, 2021 07:28\n... ފޮޑިޖެ ހީ އިންޑިއާ މީހެއް\nޖުލައި 23, 2021 02:40\nކަންތަކާ ޖެހުނީޔޭ ދެން. ދިރިއުޅުމަށް ނުރައްކާވެއްޖެ.\nޖުލައި 23, 2021 04:17\nوއިންޑިޔާގެ މިލިޓަރީ ތަނެއްގައި ބޭސްކޮށްފިނަމަ ފެންނާނެ ހުރިހާ ކަމެއް ފެންނަމުން މިދަނީ.. ކޮވަޓް އޮޕަރޭޝަންތައް ވާނީ ގިނަ ބަލަންތިބޭ! ޤައުމުގެ ދާޚިލީ ހަމަޖެހުން ދާނީ ގެއްލެމުން...\nޖުލައި 23, 2021 05:15\nރާޖޭގަ މިއުޅޭ ހުރިހާ ގޭންގުތަކާ އެގޭންގުތަކުގެ އައްޑާތައް ކީއްވެތަ އަދިވެސް ހުރިގޮތައްއެހުރީ.. ކީއްވެތަ އަޅެ ޕޮލިހުން އަހަރުމެންނަށް ކުރިއައް އޮތްތާނގަ ފައިދާވާ ގޮތައް އެއްވެސް ކަމެއް ނުކޮއްދެނީ.. ކީއްވެތަ ރާޖެއައް ބޭނުންވާ ވަރަކަށް މަސްތުވާތަކެތި ގެނެވެނީ. މުއްސަނދި ހުރިހާ ޕޮލިޓީޝަނުން ބޭނުން ވާގޮތަކައް މިކަންތައް ކުރަނީ.. އެއްވެސް ފެއާ ކަމެއްނެތް. މުއްސަދި މީހުން މުއްސަނދި ވަނީ.. ނިކަމެތި އާއިލާތައް އަބަދުވެސް ނިކަމެތި ވެފަ. މައްސަލަ އެއް ހުޝައެޅިއަސް ޕޮލިސް އޮންނަނީ ކޮރަޕް ޓުވެފަ. މާދަން ގައުމު ހިނގާނީ މިހާރުގެ ޒުވާނުން. މި ޒުވާނުންގެ ކަމަކީ މަސްތުވުމާ، އެއްގިންސުން ގުޅޫން ހިންގުމާ، މިގައުމަށް ނަސޯރާ ދީން ގެންނަން އުޅުން. މަގޭ ދަރިން މިގައުމުގަ ބޮޑުކުރަން ވިސްނާލުމުންވެސް ހިތައް އަރަނީ ސަހަރޯއޭ.\nޖުލައި 23, 2021 09:45\nމާތް ބިމަށް ހިޖުރަ ކުރޭ\nޖުލައި 23, 2021 05:45\nތިވާނީ ޕީސްފުލީސްތަށް ބޮމެއް ޓެސްޓުކޮށްލީކަމަށް. ދެންވެސް އިމުރާނަށް ގައުމުދީގެން އޮވޭ ލަދުކޮބާތަ އިބޫ ކަލޭގެ\nޖުލައި 23, 2021 06:33\nބޭރުގެ ޖާސޫސީ އިދާރާތަކުން މިޤަވްމުގެ ހަމަޖެހުން ނަގާލަން ޖަރީމާތައް ހިންގަނީ ކަމަށް ބަލަމާ\nޖުލައި 23, 2021 06:48\nކުޅުދުއްފުށީގައި ގޮއްވާނެ ފާޚާނާ ސާފުކުރާ ކެމިކަލް އަޅައިގެން ފުޅި ތިވާނީ އެފަދަ އެއްޗަކަށް. 20 ލިޓަރުގެ ރީނދޫ ހަން ގޮއްވި 2008 ގަ މައުމޫން ގެ ކެމްޕޭންތެރޭގައި ރީނދޫކުދިން ވަރަށް ގިނައިން. ވެދާނެ ވެހިކަލް ޓަޔަރެއް ގޮވީ ކަމަށްވެސް.\nޖުލައި 23, 2021 10:16\nދަރިޔާ ތިބުނީ ރަގަޅު ވާހަކަޔެއް\nޖުލައި 23, 2021 07:14\nތިވާނީ ހަރުކަށި މީހުންގެ ބޮލުގަ އަޅުވަން މަޑުކަށި މީހުން ކުރިކަމަކަށް.\nޖުލައި 23, 2021 07:42\nސީސީޓީވީ ކެމެރާ ތައް ބަލާބަލަ\nޖުލައި 23, 2021 07:44\nރޫހާނީ ލީޑަރު މާލެ އެރީތަ\nޖުލައި 23, 2021 08:04\nމިސްކިތުގަޔޯގާާ ހެދިޔަސް އޯކޭ އެއްނޫން\nޖުލައި 23, 2021 08:08\nހޮޅުމާލޭ ބޮޑުމީހާ ކަމައްވެދާނެ! މަށަށް ހީވަނީ، ތި ވެލްދިން ކުރާސާމާނު އޮކްސިޖަން ޓޭންކާ އެކީ އެއްޗެއް ތެރެއްލާ ބަންދުކޮއްފަ ބެހެއްޓީމަ ވީކަމެއްހެން\nޖުލައި 23, 2021 08:33\nތިވާނީ ކާރެއްގެ ރޭޑިއޭޓަރު ގޮވީކަމައް ، ބަޔަކު ކިތަންމެ ވާހަކަ އެއް ދެއްކިޔަަސް މަށެއް ގަބޫލެއް ނުކުރާނަން ޓެރަރިސްޓް އުޅޭނެކަމަކައް\nޖުލައި 23, 2021 09:07\nމިއީ ކަން ބޮޑުވާން ޖެހޭ ކަމެއް މިހެން ބުނަން މިޖެހެނީ މިހާރު ރާއްޖޭގައި އެކި ގުރޫޕްތައް ހަދައިގެން ބޮޑެތި ކުށްތައް ހިންގަމުންދާއިރު ރައްޔިތުންގެ މަޖިލިހުން އެއްވެސް.ވަރަކަށް މިކަމަށް ހައްލެއް ހޯދަން މަސައްކަތެއް ނުކުރޭ ހަމަ އެކަނި ފުލުހުން މަސައްކަތެއް ނުކުރެއޭ ބުނެވޭކަށެއް ނެތް ސަބަބަކީ ފުލުހުންނަކީ ޤާނޫނު ތަމްފީޛް ކުރާ މުއައްސަސާއެއް ގާނޫނުތައް ހަދަންތިބީ މަޖިލިހުން ރާއްޖޭގައި ޖިނަޢީ އިޖްރާތުގެ ޤާނޫނު ވުޖޫދައް އައިފަހުން ގޭންގް ކުށްތަކާ ބެހޭ ޤާނޫނަކަށް އަމަލެއްް ނުކުރެވޭ އެހެންވެ ރާއްޖޭގައި ގޭންގް ހިންގަން ފުރުސަތު އެބައޮތް ބުނަން މިއުޅޭ ވާހަކައަކީ މިހުރިހާ ގޭންގް ތަކަކީ ކުރިޔަށް އޮތްތަނުގައި ނިރުބަވެރިންގެ ޝިކާރައަކަށް ވުމުގެ ފުރުސަތު ވަރަށްވެސް ބޮޑު އެމީހުން ޖަރީމާ ހިންގަން މިގުރޫތައް ބޭނުން ކުރަން ފަށަން މަސައްކަތް އެބަކުރޭ މަސްތުވާތަކެތީގެ ނެޓްވޯކް ތަކުގައި އުޅޭ މީހުންވެސް މިހާރު ރެކްރޫޓް އެބަކުރޭ ތިމާމެންނަށް ލިބޭ ސިޔާސީ ފައިދާ އެއްފަރާތްކޮށް ގައުމުގެ ސަލާމަތާއި ރައްކާތެރިކަން ދެމެހެއްޓުމަށް ވަރަށް ބޮޑެތި މަސައްކަތް ތަކެއް ކުރަން އެބަޖެހޭ ނޫނީ ހައްލު ނުކުރެވޭ ވަރަށް ހާލަތު ގޯސްވެދާނެ ފުލުހުންގެ މުއައްސަސާއިން ޓްޕްރޮޓެއްކްޓް އެންޑް ސަރވް އޭ ސޭފް ކޮމިއުނިޓީއެއް ބިނާ ކުރާނަމޭ ބުނެ ވާހަކަތަކެއް ދެއްކިޔަސް އެމުއައްސަސާއަކަށް އެކަމެއް ކޮށެއް ނުދެވޭނެ ދާދި ފަހުން ފާސްކުރި ގާނޫނާއި އޭގެ ދަށުން ހެދި ގަވައިދުތައް ބުނާގޮތުން އެމީހުންގެ ހަތަރެސްފައި ބަނދެފަ އެތިބީ އެގޮތަކަށް ގައުމުގެ ކަންތައް ހައްލު ކުރަން ތިބި ބަޔަކަށް މަސައްކަތެއް ނުކުރެވޭނެ ހަމަ ބުއްދިހުރި ސިކުނޑިތަކުން ވިސްނާލީމަ އެކަން ވަރަށްސާފު! ފާޑު ފާޑުގެ ގާނޫނުތައް ހަދާއިރު ޤާނޫނު އަސާސީއާއި ތަޢާރުޒު ވާހެން ޖިނާޢީ އިޖްރާތުގެ ގާނޫނާއި ގާނޫނުލް އުގޫބާތާއި ފުށުއަރާހެން ގާނޫނުތައް ހެދީމަ އެގާނޫނުތައް ފުލުހުންނަކަށް ތަމްފީޛެއް ނުކުރެވޭނެ އެއްވެސް ފުލުހަކު ބޭނުމެއް ނުވާނެ އިޖްރާއްތަކާއި ޚިލާފް ވެގެން ވަޒީފާ ދޫކުރާކަށް މިހުރީ މިއަދު މިގައުމުގެ ހާލަތު ހުރިގޮތް މިކަންތައް ރަނގަޅު ކުރަން އެބަޖެހޭ މިކަން ރަނގަޅު ނުކުރަންޏާ ގޮވުންތަކުގެ އަޑު ދުވަހުން ދުވަހަށް ގިނަވާތަން ފެންނާނެ އިހައް ނުވި ރައްކަލެއް ފަހަކުން ނުވެވޭނެ\nޖުލައި 23, 2021 09:19\nމި ރާއްޖޭގަ ޖައްސާ ސިޔާސީ ސްޓަންޓް ތަކުގެ މޮޅުކަމާއެވެ\nޖުލައި 23, 2021 09:32\nކުދިން ކޮޅެއް އީދު ފާހަގަ ކޮއްލީ ކަންނޭނގެ\nޖުލައި 23, 2021 11:12\nމިކަހަލަ ގަދަ އަޑެއް އިވުމުން ފުލުހުންގެ މީޑިއާ ޓީމް ކޮބާ؟


ބޮޑު ތަފާތަކުން ބަލިވެވަޑައިގެންނެވި ރިޔާސީ އިންތިޚާބު ބާތިލް ކުރަން ރައީސް އަބްދުﷲ ޔާމީންގެ ފަރާތްޕުޅުން ހުށައެޅުއްވި މައްސަލައިގެ ފުރަތަމަ އަޑުއެހުމާ ދިމާކޮށް ސުޕްރީމް ކޯޓު...\nOctober 02, 2018 15\nއީސީގެ ސެކްރެޓަރީ ޖެނެރަލަށް މަރުގެ އިންޒާރު ދީފި\nއިލެކްޝަންސް ކޮމިޝަން (އީސީ)ގެ ސެކްރެޓަރީ ޖެނެރަލް އަބްދުއްރަހުމާން ސޮލާހަށް ރޭ މަރުގެ އިންޒާރު ދީފި އެވެ.\nމަޑަވެލި-ހޯޑެއްދޫ ކޯޒްވޭ ކަނޑާލުން ގަބޫލެއް ނުކުރަން\nއެއްފަޅެއްގައި އޮންނަ ގދ. މަޑަވެއްޔާއި ގދ. ހޯޑެއްދޫ ގުޅާލުމަށް އެމްޓީސީސީން ހެދި ކޯޒްވޭ، ބަޔަކު ނުކުމެ ކަނޑާލުމަކީ ބަލައިގަނެވޭނެ ކަމެއް ނޫން ކަމަށް ޕީޕީއެމްގެ ސެކްރެޓަރީ ޖެނެރަލް، އަދި ރައްޔިތުންގެ މަޖިލިހުގެ ނިލަންދޫ ދާއިރާގެ މެމްބަރު ޑރ. އަބްދުﷲ ޚަލީލް މިއަދު ވިދާޅުވެއްޖެ އެވެ.\nމާދާމާ ބާއްވާ ރިޔާސީ އިންތިޚާބަށް، ވެރިކަން ކުރާ ޕީޕީއެމްގެ ކެންޑިޑޭޓު ރައީސް އަބްދުﷲ ޔާމީނާއި އިދިކޮޅު ޕާޓީތަކުގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އަށް ތާއީދު ހޯދަން...\nއައިޑީކާޑު "ވިއްކި" ކަމަށް ބުނެ ބަޔަކު ހައްޔަރުކޮށްފި\nއައިޑީ ކާޑު "ވިއްކި" ކަމުގެ ތުހުމަތުގައި، ގދ. ރަތަފަންދޫން އިދިކޮޅު އެމްޑީޕީގެ ހަތަރު މީހަކު މިއަދު ހައްޔަރުކޮށްފި އެވެ.\nSeptember 19, 2018 48\nވޯޓަކީ ރައްޔިތުންގެ ހުކުމް، އެ ހުކުމާ ނުބެހޭތި!\nއެ ދުވަސް މި އޮތީ އައިސް ޖެހިފަ އެވެ.\nSeptember 18, 2018 141\nއޮފީހުގައި ޝަހީބު "ރަހީނުކުރި" މައްސަލަ ޕޮލިހަށް!\nބްރޯޑްކާސްޓިން ކޮމިޝަންގެ ރައީސް މުހައްމަދު ޝަހީބު މިއަދު އޭނާގެ އޮފީސް ކޮޓަރީގައި "ރަހީނުކޮށް"، އަދި މަގާމުން އިސްތިއުފާ ދެއްވުމަށް އެ ކޮމިޝަނުގެ ނައިބު ރައީސް އިސްމާއިލް ސޮފްވާން މަޖުބޫރުކުރެއްވި ކަަމަށް ތުހުމަތުކޮށް، އެ މައްސަލަ ޝަހީބުގެ ފަރާތުން ޕޮލިހަށް މިރޭ ހުށަހަޅުއްވައިފި އެވެ.\nޕީޕީއެމްގެ ޖަގަހައަކަށް ގެއްލުންދީގެން ގއ. ކޮލަމާފުށިން ހައްޔަރުކުރި އެމްޑީޕީގެ 18 ސަޕޯޓަރުންގެ ބަންދުގެ މުއްދަތު ދެ ވަނަ ފަހަރަށް އިއްޔެ އިތުރުކޮށްފި އެވެ.\n"ރައީސް ވަޑައިގަންނަވާތީ، ކޮލަމާފުށީގައި ހުރި އެމްޑީޕީގެ ދިދަތައް ފުލުހުން ނަގައިފި"، "ކުރެންދު އަށް ރައީސް ވަޑައިގަންނަވާތީ އެމްޑީޕީ ހަރުގެ ބަންދުކޮށް ދިދަތައް ނަގައިފި"،...\nއިބޫގެ ކޮލަމާފުށީ ދަތުރު ފަސްކުރަން ފުލުހުން އެދިއްޖެ\nގއ. ކޮލަމާފުށީގައި ރޭ ހިންގި ހަމަނުޖެހުންތަކާ ގުޅިގެން، އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އެ ރަށަށް ކުރައްވާ ދަތުރު ފަސްކުރަން ފުލުހުން މިއަދު...\nނަޝީދުގެ ކަރު ބުރިކޮށްލަން ގޮވާލި މައްސަލަ ފުލުހަށް\nހުޅުމާލޭގައި ޕީޕީއެމުން ބޭއްވި ރެލީއެއްގައި ކުރީގެ ރައީސް މުހައްމަދު ނަޝީދުގެ ކަރު ބުރިކޮށްލަން ގޮވާލި މައްސަލަ ތަހުގީގުކޮށްދޭން އެދި ފުލުހުންނަށް މިއަދު ހުށަހަޅައިފި އެވެ.\nނަޝީދުގެ ކަރު ބުރިކުރަން ގޮވި މައްސަލަ ބަލަން އެދެފި\nހުޅުމާލޭގައި ޕީޕީއެމުން ބޭއްވި ރެލީއެއްގައި ކުރީގެ ރައީސް މުހައްމަދު ނަޝީދުގެ ކަރު ބުރިކޮށްލަން ގޮވާލި މައްސަލަ ތަހުގީގުކުރަން އެމްޑީޕީން މިއަދު ގޮވާލައިފި އެވެ.


Ha. Dhidhoo Council | Mihaaru\nދިއްދޫގައި މުދަލަށް ގެއްލުން ދިން މައްސަަލަ ބަލަނީ\nހއ. ދިއްދޫ ކައުންސިލުން ބޭއްވި ފުޓްބޯޅަ މުބާރާތެއްގައި ކުޅުނު މެޗެއް ހޫނުވެ ހިނގި ހަމަނުޖެހުންތަކުގެ މައްސަލަ ފުލުހުންނަށް ހުށަހަޅާފައި ނެތް ކަމަށް ފުލުހުން މިއަދު ބުނެފި އެވެ.\nJune 11, 2019 104\nދިއްދޫގައި މެޗެއް ހޫނުވެ، ދަނޑު ހަލާކުކޮށްފި\nދިއްދޫ ތިން ކައުންސިލަރަކަށް ދައުވާކޮށްފި\nލިޔުމެއްގެ މައްސަލާގައި ހއ. ދިއްދޫގެ ތިން ކައުންސިލަރަކަށް ޕްރޮސެކިއުޓާ ޖެނެރަލް (ޕީޖީ) އޮފީހުން ދައުވާކޮށްފި އެވެ.\nހއ. ދިއްދޫ ކައުންސިލްގެ ރައީސް އަލީ ހާޝިމް ރޭ ހައްޔަރުކޮށްފި އެވެ.\n"ދިއްދޫ ކައުންސިލަށް ފުލުހުން ވަނީ ސިޔާސީބޭނުމެއްގައި"\nހއ. ދިއްދޫ ކައުންސިލްގެ އިދާރާ އަށް މިދިޔަ ހޯމަ ދުވަހު ފުލުހުން ވަނީ ސިޔާސީ ބޭނުމެއްގައި، ކައުންސިލަރުންނަށް ފުރައްސާރަ ކުރުމަށް ކަމަށް އިދިކޮޅު އެމްޑީޕީން ރޭ ބުނެފި އެވެ.\nދިއްދޫ ކައުންސިލް އިދާރާއަށް ފުލުހުން ވަދެ، ފާސްކޮށްފި\nރައްޔިތުންގެ މަޖިލީހުން ހުސްވެފައިވާ ހުރިހާ ގޮނޑިއެއް ވެސް ޕީޕީއެމުން ކާމިޔާބުކުރާނެ ކަމަށް ރައްޔިތުންގެ މަޖިލީހުގެ ނައިބު ރައީސް ރީކޯ މޫސާ މަނިކު ރޭ ވިދާޅުވެއްޖެ އެވެ.\nހަތަރު ރަށަކުން ފްލެޓް ލިބޭ މީހުން އިއުލާންކޮށްފި\nގދ. ގައްދު އާއި ހޯނޑެއްދު އާއި ގއ. ވިލިނގިލި އަދި ހއ. ދިއްދޫގައި އިމާރާތްކުރި ފްލެޓްތަކަށް ޝަރުތު ހަމަވާ މީހުންގެ ލިސްޓު ހައުސިން މިނިސްޓްރީން މިއަދު އިއުލާންކޮށްފި އެވެ.


މަޤާމަށް އެދި ހުށަހަޅަށްޖެހޭ ތަކެތި ހުށަހަޅާނީ 2019 އޮކްޓޯބަރ 10 ވާ ބުރާސްފަތި ދުވަހުގެ 13:00 ގެ ކުރިން އެންވަޔަރަންމަންޓަލް ޕްރޮޓެކްޝަން އެޖެންސީއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@epa.gov.mv މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3335949 ނަންބަރުގެ ފޯނާއެވެ. އީ-މެއިލް ކުރާނީ hr@epa.gov.mv އަށެވެ.\n- iulaan 11


In Pictures: Covid-19 - Farudhee zimmaa\nކޮވިޑް-19: ފަރުދީ ޒިންމާ\nމާލެ، 17 މާޗް 2020 -- ކޮވިޑް-19ގެ ނަން ދީފައިވާ ބަަލާއާފާތާއެކު އެ ބަލިން ރައްކާތެރިވުމަށް އެންމެ މުހިންމު ކަމަކީ ރަނގަޅަށް ސައިބޯނި ލައިގެން އަތް ދޮވުމެވެ. ސައިބޯނި ނުހުންނަ ނަމަ ހޭންޑް ސެނިޓައިޒާއިން އަލްކަހޯލް ބޭސްޑް އެއްޗެއް ބޭނުން ކުރެވިދާނެ އެވެ. މުޅި ދުނިޔެއަށް ފެތުރެމުންދާ މި ބަލިދަނީ ރާއްޖޭގައި ވެސް ދަނީ ފެތުރެމުންނެވެ. އެހެންވެ ރާއްޖޭގެ ބައެއް ރަށްތަކުގައި ވެސް މިހާރުދަނީ އާންމުން އެއްވެއުޅޭ ތަންތާގައި އަތްދޮންނަ ނިޒާމުތައް ގާއިމްކުރަމުންނެވެ.\nކޮވިޑް-19: ރައްކާތެރިވުމަށް އެންމެ މުހިންމު ކަމަކީ ރަނގަޅަށް ސައިބޯނި ލައިގެން އަތް ދޮވުން. ސައިބޯނި ނުހުންނަ ނަމަ ހޭންޑް ސެނިޓައިޒާއިން އަލްކަހޯލް ބޭސްޑް އެއްޗެއް ބޭނުން ކުރެވިދާނެއެވެ. މުޅި ދުނިޔެއަށް ފެތުރެމުންދާ މި ބަލިދަނީ ރާއްޖެއަށްވެސް ފެތުރެމުން. ރާއްޖޭގެ ބައެއް ރަށްތަކުގައި މިހާރުދަނީ އާންމުންއެއްވެއުޅޭ ތަންތާގައި އަތްދޮންނަ ނިޒާމުތައް ގާއިމްކުރަމުން.


މިލިއަނަކަށްވުރެ ގިނަ ސިމްކާޑް ރާއްޖޭގައި ބޭނުންކުރޭ: މިނިސްޓަރ މަލީހްްް | Jazeera\tމިލިއަނަކަށްވުރެ ގިނަ ސިމްކާޑް ރާއްޖޭގައި ބޭނުންކުރޭ: މިނިސްޓަރ މަލީހްްް - Jazeera\nމިލިއަނަކަށްވުރެ ގިނަ ސިމްކާޑް ރާއްޖޭގައި ބޭނުންކުރޭ: މިނިސްޓަރ މަލީހްްް\nމުހައްމަދު ސާބިގް December 21, 2018 21 views0\nދިވެހިރާއްޖޭގައި ބޭނުންކުރާ ސިމްކާޑުގެ އަދަދު މިލިއަނަކަށްވުރެ މައްޗަށް އަރާ ކަމުގައި ކޮމިއުނިކޭޝަން ސައިންސް އެންޑް ޓެކްނޮލޮޖީ މިނިސްޓަރ މުހައްމަދު މަލީހް ޖަމާލް ވިދާޅުވެއްޖެ އެވެ.\nސައިރިކްސް ކޮލެޖުން ހިންގި ތަމްރީނު ޕްރޮގްރާމެއްގެ ނިމުން ފާހަގަ ކުރުމަށް ބޭއްވި ރަސްމިއްޔާތު ޝަރަފުވެރި ކޮށްދެއްވަމުން ދެއްކެވި ވާހަކަފުޅުގައި މަލީހް ވިދާޅުވީ، ރާއްޖޭގެ އާބާދީގައި 450،000 އެއްހާ މީހުން ދިރިއުޅެމުން އަންނައިރު، މިއިން ކޮންމެ މީހަކަށް ދެ ސިމްކާޑުގެ މަގުން ބޭނުންކުރަމުން އަންނަ ކަމުގައެވެ.\nމަލީހް އިތުރަށް ވިދާޅުވީ، ދުނިޔެ ތަރައްގީ ވަމުންދާ މިންވަރުން ޓެކްނޮލޮޖީ އާއި ނުލާ ދިރިއުޅެވެން ނެތް ކަމުގައެވެ. މިކަމުގެ ސަބަބުން މިދާއިރާ އިތުރަށް ތަރައްޤީ ކުރުމަށްޓަކައި އެންމެ މުހިއްމު ކަމަކީ މިދާއިރާއިން އިތުރު ޒުވާނުން ތަމްރީނު ކުރުން ކަމުގައިވެސް މިނިސްޓަރ ވިދާޅުވިއެވެ.\nޓެކްނޮލޮޖީގެ ދާއިރާގެ ގައުމީ މާސްޓަރ ޕްލޭނެއް އެކަށައެޅުމުގެއ މަސައްކަތް ކުރަމުންދާ ކަމަށާއި، އަދި އެއް 'ޕޯޓެލް' އެއްގެ ދަށުން ސަރުކާރުގެ ހުރިހާ ހިދުމަތެއް ބޭނުންކުރެވޭނެ ގޮތް ހެދުމުގެ މަސައްކަތް ވެސް ކުރަމުން އަންނަކަމަށް މިނިސްޓަރ މަލީހް ވިދާޅުވިއެވެ.\nއިންޓަނެޓްގެ އަގުތައް ބޮޑުވުމުގެ ޝަކުވާ ރައްޔިތުންގެ ފަރާތުން ލިބެމުން އަންނަ ކަމަށާއި، މިކަމަށް އެކަށޭނަ ހައްލެއް ގެނެސްދިނުމުގެ ގޮތުން، އެކަން 'އެނަލައިޒް' ކޮށް ، އަދި ބަދަލު ގެނެވޭނެ ގިނަ ކަންތައްތަކެއް ހުރިކަންވެސް މިނިސްޓަރ ފާހަގަ ކުރެއްވެވިއެވެ.


Theyo feefaaegge agu $10 ah vettidhaane kamuge biru heevejje\nދުނިޔޭގެ ތެލުގެ ބާޒާރު\nތެޔޮ ފީފާއެއްގެ އަގު 10 ޑޮލަރަށް ވެއްޓިދާނެ ކަމުގެ ބިރު ހީވެއްޖެ\nޖެނުއަރީ މަހު ދުނިޔޭގެ ބާޒާރުގައި ތެޔި ފީފާއެއް ވިއްކީ $65 އަށް\nކ. މާލެ | 26 މާރޗް 2020 | ބުރާސްފަތި 19:08 | 18,899\nތެޔޮ އުފައްދާ ކާރުޚާނާއެއް - އެންސީބީ ނިއުސް\nދުނިޔޭގައި ތެޔޮ ރައްކާކުރާނެ ތަނެއް މިވަގުތު ނެތުމާއެކު ދުނިޔޭގެ ބާޒާރުގައި ތެލުގެ އަގު 10 ޑޮލަރަށް ވެއްޓިދާނެކަމުގެ ބިރު ހީވެއްޖެއެވެ.\nކޮވިޑް-19 ގެ ނުރައްކާތެރި ވައިރަސްއާއި ގުޅިގެން ތެލުގެ ސިނާއަތުގައި ޙަރަކާތްތެރިވާ ޤައުމުތަކުން އަޅަމުންދާ ފިޔަވަޅުތަކާއި ގުޅިގެން ދުނިޔޭގެ ބާޒާރުގައި ތެލުގެ އަގު ދަނީ ދުވަހުން ދުވަހަށް ދަށްވަމުންނެވެ. މީގެ ސަބަބުތައް ބައިވަރެވެ. ކަމާއި ގުޅޭ މާހިރުން ބުނާ ގޮތުގައި ސައުދީ އަރަބިއްޔާއިން ތެޔޮ އުފައްދާ މިންވަރު މަދުވުން މިއީ މައިގަނޑު އެއްސަބަބެވެ. ހަމަ އެއާއެކު ދުނިޔޭ ގެ އެކި ޤައުމުތަކުން ތެޔޮ ރައްކާ ކުރާ ގުދަންތައް ބަންދުކުރުން ހިމެނެއެެވެ.\nކޮވިޑް 19 އާއި ގުޅިެގން ޗައިނާގައި ހުރި ތެޔޮ ރީފައިނަރީތައް ބަންދުކުރުމާއި، ޕްރީ އޯޑަރތައް ކެންސަލް ކުރުންވެސް މީގެތެރޭގައި ހިމެނެއެވެ. ތެލުގެ ވިޔަފާރި ދިރާސާކުރަމުންދާ މުހައްލިލުން ބުނާގޮތުގައި، ދުނިޔޭގެ ތެޔޮރައްކަކުރާ ތަންތަނަށް ބަލާއިރު، ހަތްދިހަފަހެއް އިން ސައްތަ ސްޓޯރޭޖްވަނީ ފުލްވެފައެވެ. ތެލަށް އޮންނަ ޑިމާންޑް ދަށްކަމުން ތެޔޮ ހުރީ ނުވިކި ރައްކާކޮށްފައެވެ. އަދި އިތުރު ތެޔޮ ސާފުކުރި ނަމަވެސް ރައްކާކުރާނެ ތަނެއް ނެތެވެ.\nކޮވިޑް-19 އާއި ގުޅިގެން ދުނިޔޭގެ ތެލުގެ ވިޔަފާރިއަށް ދަނީ ވަރަށް ބޮޑެތި ގެއްލުންތައް ވަމުންނެވެ. އެގޮތުން އަގުތަކައް އައި ބަދަލުތަކައް ބަލާއިރު، ޗައިނާއިން އެންމެ ފުރަތަމަ ކޮވިޑް-19 ފެނުނު އިރު ދުނިޔޭގެ ތެލުގެ ބާޒާރުގައި އޭރު ތެޔި ފީފާއެއްގެ އަގު ހުރީ 65 ޑޮލަރުގައެވެ. ފުރަތަމަ ދެހަފުތާގެ ތެރޭގައި 65 ޑޮލަރަށް ވެއްޓުނެވެ. އަިދ ފެބްރުއަރީ ނިމި މާރޗް މަހަށް އެޅިއިރު ތެޔި ފީފާއެއްފެ އަގު ހުރީ 55 ޑޮލަރުގައެގެ. އެންމެ ފަހުން މިދިޔަ ހަފުތާގައި ތެލުގެ އަގަށް ބޮޑު ބަދަލެއް އައިސް މިއިން ޒަމާނެއްގައި ތެލުގެ އަގު ނުވެއްޓޭ ވަރަށް ވަނީ ދަށްވެފައެވެ.\nތެލަށް އޮންނަ ޑިމާންޑް ދަށްވުމާއި، ތެޔޮ ރައްކާކުރާނެ ތަނެއް ނެތުމުގެ ސަބަބުން، އޯޕެކް ޤައުމުތަކައް ކުރިމަތިވެފައިވާ ވިޔަފާރި ގެއްލުން ވަރަށް ބޮޑެވެ. މިހާރު ތެލުގެ އަގު ހުރީ 30 ޑޮލަރަށް ވުރެ ދަށުގައެވެ. ބައެއް ޤައުމުތަކުން މިހާރު ތެޔޮ ވިއްކަމުން ދަނީ ތެޔޮ ފީފާއެއް 25 ޑޮލަރުގެ ޜޭޓުންނެވެ.\nތެލުގެ ވިޔަފާރީ ދިރާސާކުރާ މިނިވަން މަސްދަރުތަކުން އަންދާޒާކުރާ ގޮތުގައި ކޮވިޑް 19 އާއި ގުޅިގެން ތެލުގެ އަގު ބަދަލުވަމުން އަންނަ ޒާތައް ބަލާއިރު، ތެޔޮ ފީފާއެއްގެ އަގު 10 ޑޮަލަރަށް ދަށްވުމުމުގެ ފުރުޞަތު ބޮޑެވެ. އަދި މިކަމުގެ ބިރުވެސް ބޮޑެވެ. އަދި ތެލުގެ ވިޔަފާރި ރަނގަޅުކުރެވޭނީ ދުވާލެއްގެ މައްޗަށް 2.5 މިލިއަން ފީފާ އަދި ސާފުނުކުރާ ތެޔޮ6މިލިއަން ފީފާ ދުވާލެއްފެ މައްޗަށް އުފެއްދިގެންނެވެ. މިހާރު ދުނިޔޭގެ ތެލުގެ ސްޓޯރޭޖަށް ބަލާއިރު، އެކި ޤައުމުތަކުގައި 7.2 ބިލިއަން ފީފާގެ ތޮޔޮ ރައްކާކޮށްފައި އެބަހުއްޓެވެ. އަދި ކަނޑުމަތީގައި ހުރި ޓޭންކަރުތަކުގައި 1.3 އާއި 1.4 ބިލިއަންއާއި ދޭތެރޭ އަދަދެއްގެ ތެޔޮ ފީފާ އެބަހުއްޓެވެ.\nފަންނީ މާހިރުން ލަފާކުރާގޮތުގައި، މިހާރު ބަންދުކޮށްފައި ހުރި ތެޔޮ ކާރުޚާނާތަކާއި ތެޔޮ ގުދަންތައް ހުޅުވައިފިނަމަ، އެގުދަންތައް ފުރާލަން ނުވަ މަހުގެ މުއްދަތެއް ނަގާނެއެވެ. މީގެ ކުރިން ދުނިޔޭގެ ބާޒާރުގައި ތެޔޮ ފީފާއެއްގެ އަގު މިހާ ދަށަށް ދިޔައީ 2008 ވަނަ އަހަރުއެވެ.އޯޕެކް ޤައުމުތަކުން މިކަމާއިމެދު ތެޔޮ އުފެއްދުމާއި، ތެޔޮ ގުދަން ކުރުމުގެ ކަންކަން ރަނގަޅު ނުކޮށްފިނަމަ، 10 ޑޮަލަަރަށް އިސާހިތަކު އަގުވެއްޓިގެން ހިނގައިދާނެކަމަށް ވިޔަފާރި ދިރާސާކުރާ ފަރާްތްތަކުން ބުނެއެވެ.\nކޮވިޑް-19 ދުނިޔޭގެ އެކިކަންކޮޅުތަކުގައި ވަކި ހިއްޕުމާއި ގުޅިގެން ތެލުގެ ސިނާއަތައް މިކުރަމުންދާ ނޭދެވޭ އަސަރު ކުޑަކުރުމަށް އޯޕެކް ޤައުމުތަކުން އަތުކރުި އޮޅާލައިގެން މަސައްކަތް ނުކޮށްފިނަމަ، ދުނިޔޭގެ މައި އިޤުތިޞާދަށްވެސް އޭގެ ނޭދެވެ އަސަރު ސީދާގޮތުންނާއި ނުސީދާގޮތުން ކުރާނެކަމަށް މުފައްކިރުން ބުނެއެވެ.


Juventus aai Milan quarter final ah | Mihaaru\nޔުވެންޓަސްގެ ފޯވާޑް މޮއިސް ކީން ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\nޔުވެންޓަސް އާއި މިލާން ކުއާޓާ ފައިނަލަށް\n13 ޖެނުއަރީ 2019 - 10:44\nޖެނޯއާ (ޖެނުއަރީ 13) – ބޮލޯނިއާ 2-0 އިން ބަލިކޮށް ޔުވެންޓަސް އިން އަދި ހަމަ އެ ނަތީޖާ އިން ޖެނޯއާ ބަލިކޮށް އޭސީ މިލާނުން އިޓާލިއަން ކަޕުގެ ކުއާޓާ ފައިނަލުން ރޭ ޖާގަ ހޯދައިފި އެވެ.\nރަށުން ބޭރުގައި ޔުވެންޓަސް ކުޅުނު މެޗުގައި އެ ޓީމުގެ ފުރަތަމަ ގޯލް ނުވަ ވަނަ މިނެޓުގައި ޖެހީ ފެޑެރިކޯ ބާނަޑެސްކީ އެވެ. ދެ ވަނަ ގޯލް 49 ވަނަ މިނެޓުގައި ޖެހީ އުމުރުން 18 އަހަރުގެ ފޯވާޑް މޮއިސް ކީން އެވެ. އޭނާ އަކީ އިޓަލީގައި މިވަގުތު ހުރި އެންމެ އުއްމީދީ އެއް ފޯވާޑެވެ.\nޔުވެންޓަސްގެ ފޯވާޑް ލައިނުގެ މުހިއްމު ކުޅުންތެރިންގެ ތެރެއިން ކްރިސްޓިއާނޯ ރޮނާލްޑޯ އާއި ޕައޮލޯ ޑީބަލާ އެރީ މެޗުގެ ފަހުބައިގަ އެވެ. އެކަމަކު ޔުވެންޓަސް އިން ނެރެފައި އޮތީ ޖުމްލަކޮށް ވަރުގަދަ ޓީމެކެވެ.\nރަށުން ބޭރުގައި ޖެނޯއާ އަތުން 2-0 އިން މިލާން މޮޅުވީ ފުރިހަމަ ވަގުތު ހަމަވިއިރު 0-0 އިން އެއްވަރުވެފައި އޮތުމުން ނަތީޖާ ނެރެން ކުޅުނު އިތުރު ވަގުތުގެ ތެރޭގަ އެވެ. ދެ ގޯލް ވެސް ޖެހީ ބަދަލު ކުޅުންތެރިޔާ ޕެޓްރިކް ކުޓްރޯނޭ އެވެ. މިލާނަށް ދާދި ފަހުން ގެނައި ބްރެޒިލްގެ ހުނަރުވެރި މިޑްފީލްޑަރު ލޫކަސް ޕަކޭޓާ ވަނީ މި މެޗުގެ ފުރަތަމަ އެގާރައިގައި ކުޅެފަ އެވެ.\nއިޓާލިއަން ކަޕުގެ ކުއާޓާ ފައިނަލުގައި މިލާން ބައްދަލުކުރާނީ ދެ ވަނަ ބުރުގައި ނަޕޯލީ އާއި ސަސުއޮލޯ ކުޅެ މޮޅުވާ ޓީމަކާ އެވެ. ޔުވެންޓަސް ވާދަކުރާނީ ކަލިއާރީ އާއި އެޓަލާންޓާގެ ތެރެއިން ކުރި ހޯދާ ޓީމަކާ އެވެ.\nމި ދެ ޓީމަށް ކުރިއަށް ދެން އެންމެ އަވަހަށް އޮތީ އިޓާލިއަން ސުޕަ ކަޕުގައި ކުޅޭ މެޗެވެ. ސައުދީ އަރަބިއާގެ ޖިއްދާގައި ބުދަ ދުވަހުގެރޭ ކުޅޭ މި މެޗަކީ މިދިޔަ ސީޒަނުގެ އިޓާލިއަން ލީގުގެ ޗެމްޕިއަން ޓީމާއި އިޓާލިއަން ކަޕުގެ ޗެމްޕިއަނުން ވާދަކުރާ މެޗެވެ. ދެ މުބާރާތް ވެސް ޔުވެންޓަސް ކާމިޔާބުކޮށްފައިވުމުން މިލާނަށް ފުރުސަތު ލިބުނީ އިޓާލިއަން ކަޕުގެ ދެ ވަނަ ޓީމުގެ ހައިސިއްޔަތުންނެވެ.\nއިތުރު ލިޔުންތައް ޔުވެންޓަސް އޭސީ މިލާން އިޓާލިއަން ކަޕް\nއިޓަލީ ފުޓްބޯޅައިގެ އާ ފެށުމާއެކު ޔުވެންޓަސް ފައިނަލަށް\nވައިރަހުގެ ސަބަބުން ޔުވެންޓަސް-މިލާން މެޗު ފަސްކޮށްފި\nރޮނާލްޑޯ ފަހު ވަގުތު ޔުވެންޓަސް ސަލާމަތްކޮށްދީފި


އިތުރު ޢިނާޔަތްތަކާއި އެހެނިހެން އެލަވަންސްތައް:\nސަޕޯޓިންގ ކޯ އެލަވަންސް (މަހަކު -/1200 ރުފިޔާ)\nސްކޫލްގެ ސާފުތާހިރުކަން ބެލެހެއްޓުން.\nސްކޫލްގެ ގޯތިތެރެއާއި ކުލާސްރޫމްތައް ކުނިކަހާ ސާފުކުރުން.\nދަރިވަރުންނާ މުވައްޒަފުން ބޭނުންކުރާ ފާޚާނާތައް ސާފުކޮށް ބެލެހެއްޓުން.\nކިޔަވައިދިނުން ކުރިއަށްދާ ގަޑިތަކުގައި ފާޚާނާ ތަކުގައި ޑިއުޓީގައި ތިބުން.\nސްކޫލްގައި ފާހަގަކުރާ އެކިއެކި މުނާސަބަތުތަކާ ޖަލްސާ ފަދަ ކަންތައްތަކަށް ސްކޫލްތައްޔާރުކުރުމުގައި ބައިވެރިވެ މަސައްކަތް ކުރުން.\nލިޔަންކިޔަން އެނގުން (ލިޔަންކިޔަން އެނގޭކަން ދެނެގަންނާނީ، ދަށްވެގެން ގްރޭޑް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަންކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިއުމަށް ބަލައިގެންނެވެ.)\nމިމަޤާމަށް އައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިޔާގެ ހުރިހާ ބަޔަކުން %35 (ތިރީސް ފަހެއް) އިން ސައްތައަށްވުރެ މަތިވާންޖެހޭނެއެވެ.\nވަޒީފާއަށް އެދޭ ފަރާތުގެ ވަނަވަރު / ސީ.ވީ (ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\n- މަސައްކަތުގެ ދާއިރާއިން ލިބިފައވާ ތަޖުރިބާއަށް ބަލައިގެން\n- މަސައްކަތުގެ ހުނަރާއި، ފެންވަރާއި ޤާބިލްކަމާއި ސިފަތައް ( އިންޓަރވިއުކޮށްގެން).\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެންބަރ 14 ވާ (ބުރާސްފަތި) ދުވަހުގެ 14:00 ގެ ކުރިން، ކަލާފާނު ސްކޫލް އޮފީހަށެވެ.\n(ހ) މި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 17 ނޮވެންބަރ 2019 އާއި 25 ނޮވެންބަރ 2019 އާއި ދެމެދުގެ ވަގުތެއްގެ ތާރީޚެއްގައި ކަލާފާނު ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\nމިވަޒީފާއަށް އެދި ހުށައަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓް ލިސްޓް ކުރެވޭނެއެވެ.\nއިތުރު މަޢުލޫމާތު: މި އިޢުލާނާ ގުޅިގެން މަޢުލޫމާތު ސާފުކުރަން ބޭނުންވާ ފަރާތްތަކުން، ގުޅާނީ 3326607 އަށެވެ. ފެކްސް ކުރާނެ ނަންބަރަކީ 3314457 އެވެ. އީ މެއިލް ކުރާނީ info@kalaafaanuschool.edu.mv އަށެވެ.\n04 ނޮވެންބަރ 2019


PPM sarukaareh ga hiyaa flat thakuge agu kuda kuraanan: Raees Yameen - vNews.mv\nޕީޕީއެމްގެ ސަރުކާރެއްގަ ހިޔާ ފްލެޓްތަކުގެ އަގު ކުޑަ ކުރާނަން: ރައީސް ޔާމީން\nރިފާޢަތު Male' | 10 December 2021, 23:55\nޕީޕީއެމްގެ ސަރުކާރެއްގައި ހިޔާ ފްލެޓްތަކުގެ އަގު ކުޑަ ކުރާނެ ކަމަށް އިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމިން އަބްދުލްގައްޔޫމް ވިދާޅުވެއްޖެއެވެ.\n" ކޮތަރު ކޮށި" މި ނަމުގައި އިދިކޮޅު ކޯލިޝަނުން ކާނިވާ ސަރަހައްދުގައި ބޭއްވި ޖަލްސާގައި ވާހަކަ ދައްކަވަމުން ރައީސް ޔާމީން ވިދާޅުވީ ޕީޕީއެމްގެ ސަރުކާރެއްގައި ހިޔާ ފްލެޓްތަކުގައި ދިރިއުޅޭ ފަރާތްތަކުގެ ކެކުޅުންތަކާއި އުދާސްތައް އަޑުއަހާނެ ކަމަށާއި ކުރީ ސަރުކާރުން ކަނޑައެޅި އަގުތަކަށް އަގުތައް ތިރިކުރާނެ ކަމަށެވެ.\nއަދި މިއުޅޭނީ ދުނިޔޭގެ އިންޓްރެސްޓް ރޭޓް މަތިވެގެން ނޫން ކަމަށާއި ދިމާވެގެން އުޅޭ މައްސަލައަކީ ރާއްޖޭގެ ފައިސާގެ އަގު ދަށްވެގެން ދިޔުން ކަމަށް ރައީސް ޔާމީން ވިދާޅުވިއެވެ.\nފައިސާގެ އަގު ދަށްވެގެން މިއުޅޭނީ ނޫޓު ކަރުދާހުން ފައިސާ ޗާޕުކުރީމަ. ފައިސާގެ ބޭނުންވެސް ރަނގަޅުގޮތުގައި ކުރާނަމަ ފައިސާގެވެސް އަގު ދަށެއްނުވާނެ."\nހިޔާ ފްލެޓްތަކުގެ ކްރެޑިޓް ނަގަން ސަރުކާރަށް އެހާ ފަސޭހަނުވާނެ ކަމަށާއި ކުރީ ސަރުކާރުން ހިޔާ މަޝްރޫޢު ހިންގީ ރައްޔިތުން އުޅޭ ހާލު އެނގިގެން ކަމަށް ރައީސް ޔާމިން ވިދާޅުވިއެވެ.\nނުވަ ވަރަކަށް ހަފްތާގެ ތެރޭގައި ހުޅުމާލެ ފޭސް2ހިއްކުމުގެ މަސައްކަތް ނިންމުނުކަން ފާހަގަވާ ރައީސް ޔާމީން ވިދާޅުވީ އެއީ އެއްގޮތަކަށްވެސް ފެނުނު ހުވަފެނެއް ނޫން ކަމަށާއި އެއީ އަމާޒެއް އޮވެގެން ޒުވާނުން އުޅޭ ހާލު ދެނެގެން ސަރުކާރުގެ ޒިންމާއެއްގެ ގޮތުގައި ދެކިގެން ކުރެއްވި މަސައްކަތެއް ކަމަށެވެ.\nސަރުކާރުގެ ޒިންމާއެއްގެ ގޮތުގައި އަޅުގަނޑު އަބަދުވެސް ގަބޫލުކުރަނީ ރައްޔިތުންނަށް ދަތިވާ ކަންތައްތައް އަބަދުވެސް ފުއްދައިދިނުން. ރައްޔިތުންނަށް އެންމެ ދަތިވާ ކަންތައްތަކަކީ ހުރިހާ ކަންތައްތަކެއް. އެއީ އެއްކަމެއް ދެކަމެއްނޫން. އެކަމަކު އެކަންކަން އަޅުގަނޑުމެންނަށް ގަބޫލުކުރެވި އެކަންކަން ހައްލުކޮށްދޭން ޖެހޭނެކަން ގަބޫލުކޮށް އެއަށް ގޮތްތަކެއް ނެރެދޭން ކެރޭ މީހުން މިފަދަ ކަންކަމާ އުޅުން ބުއްދިވެރި. އަޅުގަނޑުމެންނަށް ތާރީޚް ނަގައިދިނީ ފިލާވަޅުތަކެއް. ފޭސް2ތަރައްގީ ކުރަންފެށީ ޒުވާނުންގެ ޝަހަރުގެ ގޮތުގަ."\nއަދި އެތަނަކީ ހަމައެކަނި ހިޔާ ފްލެޓްތަކެއް އެކަނި ހުންނާނެ ތަނެއް ނޫން ކަމަށާއި ކޮތަރު ކޮށިތަކުން ކޮތަރު އުދުހޭނެ ތަންތަން އެތަނުގައި ގާއިމްވެފައި ހުންނާނެ ކަމަށްވެސް ރައީސް ޔާމީން ވިދާޅުވިއެވެ.\nކުރީ ސަރުކާރުން އަމާޒު ހިފާފަހުރީ 15000 ހައުސިން ޔުނިޓްގެ މަސައްކަތް ކުރުމަށް ކަމަށާއި ވެރިކަމުގެ ފަސް އަހަރު ފުރިހަމަކޮށް ނިމުނުއިރު އޭގެ ތެރެއިން 7000 ހައުސިން ޔުނިޓްގެ މަސައްކަތް އޮތީ ނިންމާފައި ކަމަށް ރައީސް ޔާމީން ވިދާޅުވިއެވެ.\nހިޔާ މަޝްރޫޢު ރާއްޖެ ޕީއެންސީ ސިޔާސީ ޕީޕީޕއެމް ރައީސް ޔާމީން


Fas Dhuvas Hadhaafai huri pasta Kigen Zuvaanaku Maruvejje\nފަސް ދުވަސް ކުރިން ހަދާފައި ހުރި ޕާސްތާ ކައިގެން ޒުވާނަކު މަރުވެއްޖެ---\nފަސް ދުވަސް ކުރިން ހަދާފައި ހުރި ޕާސްތާ ކައިގެން ޒުވާނަކު މަރުވެއްޖެ\nފަސް ދުވަސް ކުރިން ހަދާފައި ހުރި ޕާސްތާ ކައިގެން ބެލްޖިއަމްގައި ޒުވާން ފިރިހެނަކު މަރުވެއްޖެއެވެ.\nބޭރުގެ ނޫސްތަކުން ބުނާގޮތުގައި 20 އަހަރުގެ އެޒުވާނާ މަރުވެފައިވަނީ ފަސް ދުވަސްކުރިން ހަދާފައި ހުރި ބޯތައްޓެއްގެ ޕާސްތާ ތެރެއަށް ޓޮމާޓޯ ސޯސް އަޅައިގެން ކެއުމަށް ފަހުއެވެ. އަދި ޕާސްތާ ކެއުމަށްފަހު ބޮލުގަ ރިއްސާ ބަނޑުގައި ރިއްސި ކަމަށް އެނޫސްތަކުން ބުނެއެވެ.\nއޭގެ ގަޑިއިރެއް ހާއިރު ފަހުން ގިނަ ގަޑިއިރުތަކެއް ވަންދެން އޭނާ ހޮޑުލި ކަމަށާއި ހޮޑުލުމަށްފަހު ފެންބުއިމަށްފަހު އެޒުވާނާ ނިދީ ކަމަށް ބޭރުގެ ނޫސްތަކުން ވަނީ ބުނެފައެވެ. އެޒުވާނާ މަރުވެފައިވާ ކަން އެނގުނީ އޭގެ އަނެއް ދުވަހުގެ ހެނދުނު ކޮލެޖަށް ދާން ނުތެދުވުމުން އެނާގެ މަންމަ ގޮސް ބެލި ބެލުމުންނެވެ.\nއޮޓޯޕްސީ ހެދުމުން ރިޕޯޓުތައް ދެއްކިގޮތުގައި އެޒުވާނާ މަރުވެފައިވަނީ ފުޑް ޕޮއިޒަނިންގގެ (ކާނާ ވިހަވުމުގެ) ސަބަބުންނެވެ. އަދި ބެކްޓީރިއާއެއްގެ ސަބަބުން އޭނާގެ ފުރަ މޭ ('ލިވާ') ފެއިލްވެފައިވާ ކަމަށްވެސް ރިޕޯޓުތައް ބުނެއެވެ.\nމީގެ ކުރިންވެސް އެޤައުމުގައި ފުރިޖު ނުކޮށް ފަސް ދުވަސް ކުރިން ހަދާފައިވާ ޕާސްތާ، ހޫނުކުރުމަށްފަހު ކެއުމުގެ ސަބަބުން ޒުވާނަކު ވަނީ މަރުވެފައެވެ. ގިނަ ދުވަސްވީ ނުވަތަ ގިނަ ވަގުތު ވެފައި ހުރި އެފަދަ އެއްޗެހި ނުކެއުމަށް ޑޮކްޓަރުން އަބަދުވެސް އަންނަނީ ލަފާ ދެމުންނެވެ.\nބެލްޖިއަމް ފޭޑި ސިއްހަތު


Story: Annan dhen hunnaanan loabin thiya inthizaarugai - EP04 - One Online\nއަންނަންދެން ހުންނާނަން ލޯބިން ތިޔަ އިންތިޒާރުގައި - 04\nހަތްމަހުގެ ބަނޑާއެކު ބާރު ހިނގުމުގައި ގެއިން ބޭރަށް ނިކުންނަންދިޔަ އިރާނިޔާ ފެނި ދޮރުން އެތެރެއަށް ވަދެގެން އައި އަދްޔަން މަޑުޖެހިލިއެވެ. އިރާނިޔާ އަތުގައި އޮތް އަތްދަބަސް އޭނައަށް ފެނުނީ މާލަހުންނެވެ. އިރާނިޔާއަށް ރޮވިފައި ހުރިކަންވެސް އޭނާއަށް ފާހަގިވިއެވެ.\nފަހަތުން ދާން ހިނގައިގަނެފައިވެސް އޭނާ ދުވެފައި އައިސް ހުއްޓުނީ ޙާއިޝާގެ ކޮޓަރި ދޮރުމަތީގައެވެ. އެއްފަހަރު ޓަކި ޖަހާލުމާއެކު ޙާއިޝާ ދޮރުހުޅުވައިފިއެވެ.\n"މަންމާ! ދޮންބެދައްތަ… ހިނގައްޖެ ގެއިން" އަދްޔަންއަށް ރަނގަޅަށް ނުބުނެވެނީސް އަތުގައި އޮތް ތުވާލި ކޮޓަރިން އެތެރެއަށް އެއްލާލުމަށްފަހު ދުއްވައިގަތެވެ. ޙާއިޝާއަށް ވުރެ އަދްޔަންގެ ދުވުން ބާރުވިއެވެ. ބޭނުމަކަށްވީ މާދުރަށް ނުދެވެނީސް އިރާނިޔާ އަތުލައިގަތުމެވެ.\nބަނޑާއެކު ފޮށި ދަމަމުން އިރާނިޔާއަށް މާދުރަށް ނުދެވެނީސް އަދްޔަން އިރާނިޔާގެ އަތުގައި ހިފައިފިއެވެ. އިތުރަށް ކުރިއަށް ނުދެވޭނެކަން އިނގުމުން އިރާނިޔާއަށް މަޖުބޫރުވީ ހުއްޓޭށެވެ. ޙާއިޝާއަށް އާދެވުނުއިރު އަދްޔަން އިރާނިޔާ އަތުން ފޮށި އަތުލައިފިއެވެ.\n"އަދޫ މި ފޮށި ހިފައިގެން ގެއާ ދިމާލަށް ދޭ" ޙާއިޝާ އަދްޔަންއަށް ބުނެލިއެވެ.\n"މަންމައަށް ރާނީ ހިތްހަމަނުޖެހޭވަރުގެ އެއްޗެއް ބުނެވުނީތަ؟ ނޫނީ ދުވަހަކުވެސް މަންމަ ރާނީ ރޮށްވާ ހެދިންތަ؟" ޙާއިޝާގެ ހިތްދަތި ނަޒަރު އިރާނިޔާއަށް އަމާޒުކޮށްލިއެވެ. އިރާނިޔާ އިސްޖަހާލައިގެން ހުރިއިރު ދެލޯ ކައިރިން ކަރުނައިގެ ކޯރެއް ހެދެމުން ދިޔައެވެ.\n"މީހަކަށް ފެނި ސުވާލު ފައްޗެއް އަމުނާނުލަނީސް ހިނގާ މަންމައާއެކު ގެއަށް ދާން. އެހެންނޫނީ މަންމަ ވަރަށް ލަދުގަންނާނެ" ޙާއިޝާ އަސަރާއެކު ބުނެލިއެވެ. ޙާއިޝާ ހިފީ އިރާނިޔާގެ އަތްތިލައިގައެވެ. އިތުރަށް ގަދަހެދުމެއްނެތި ބަސްއަހާ ކުޑަކުއްޖެއް ފަދައިން އިރާނިޔާ ހިނގައިގަތެވެ.\nގެއަށް ވަދެވުމާއެކު އިރާނިޔާ ސޯފާގައި ބައިންދާފައި ޙާއިޝާ ކަމްލާއަށް ގޮވައިލިއެވެ. އިރާނިޔާއަށް ފެން ގެނެސްދޭން ބުނުމަށްފަހު ޙާއިޝާ ބަލައިލީ އުނޭޝްގެ ކޮޓަރިން ނިކުމެގެން އައި އަދްޔަންއަށެވެ.\n"އުނޭޝް އެބައޮތް ކޮޓަރީގަ. ގޮވައިބަލަ. ބުނޭ އަހަރެން ބުންޏޭ ހަމަ މިހާރު އަންނާށޭ" ޙާއިޝާ އަދްޔަންއަށް ބުންޏެވެ. ވަގުތުން އަދްޔަން ހިނގައިގަތެވެ. އަމިއްލަ ދަރިފުޅުގެ ރަހުމެއްނެތްކަމާއި ހިތަށް ލިބިފައިވާ ހިތްދަތިކަމެއްގެ ސަބަބުން އޭނާގެ ދެލޮލުން ކަރުނަ ފައިބައިފިއެވެ. ދެ އިހުސާސް މަސްހުނިވެފައި ވިޔަސް ކުރި ހޯދާފައިވަނީ ހިތްދަތިކަމެވެ.\n"މަންމާ!! އުނޭ އަޅުގަނޑާ ދިމާލަށް އެއްވެސް އެއްޗެއް ނުބުނޭ. އަޅުގަނޑު އުޅުނީ ރަށަށް ފުރަން. މިގޭގައި އިތުރަށް އަޅުގަނޑު ހުރުމުގެ ބޭނުމެއް ނުފެންނާތީ" އިރާނިޔާ ވާހަކަދެއްކިއެވެ.\n"ރާނީ ތިގޮތަށް ވިސްނީ ކީއްވެ؟ އުނޭޝް އެއްޗެއް ނުބުނާއިރު ތިކަހަލަ ނިންމުމެއް ރާނީ ވިސްނީތީ އަހަރެން ވަރަށް ދެރަވެއްޖެ" ޙާއިޝާ ވާހަކަދެއްކިއެވެ. އޭރު އަދްޔަންއާއި އުނޭޝް އައިސް ހުއްޓިއްޖެއެވެ. އިރާނިޔާގެ ނަޒަރު އުނޭޝްއަށް ހުއްޓުމާއެކު އޭނާއަށް ތުންފިއްތައިގަނެވިއްޖެއެވެ.\n"އުނޭޝް ކީއްވެ އިރާނިޔާ މިގެއިން ދިޔަ ދިނީ" ޙާއިޝާ އުނޭޝްއަށް ބަލައިލިއިރު ދެލޯ ކަރުނަތަކުން ވަނީ ފުރި ބާރުވެފައެވެ.\n"އަޅުގަނޑު ނުބުނަން އޭނަ ކައިރީގަ… އަދޫ އައިސް ފޮށި ވެއްދީމަ އަޅުގަނޑަށްވެސް އިނގުނީ" އުނޭޝް ވާހަކަދެއްކިއެވެ.\n"މަންމާ!! އުނޭ އެއްވެސް ކަމެއް ނުކުރޭ. އެ އަންހެންކުއްޖާ މިގެއަށް ގެނެސް އުނޭގެ ކޮޓަރީގަ ގެންގުޅޭ ވާހަކަ އުނޭ ބުނީމަ އަޅުގަނޑުގެ ހިތަށް ކެތްނުވީ. އަޅުގަނޑަކީ ބޭކާރު މީހެއްގެ ގޮތުގައި އިހުސާސް ކުރެވުނީ" އިރާނިޔާ ވާހަކަދެއްކިއެވެ.\n"އުނޭޝްއަށް އިރާނިޔާ މުހިންމު ނުވެދާނެ. އެކަމަކު އަހަރެންނަށް ރާނީ މުހިންމު" ޙާއިޝާ ބުނެލިއެވެ. އުނޭޝް އެނބުރި ކޮޓަރިއަށް ދާން ހިނގައިގަތްތަނާ ޙާއިޝާ ގޮވައިލުމުން މަޑުޖެހިލިއެވެ.\n"ހަނދާންކުރާތި. ކަލޭމެންތީ އަހަރެންގެ ދަރިން. ކަލޭމެން ބޭނުންހާ ގޮތެއް އަހަރެންނަށް ނުހެދޭނެ. އަހަރެންގެ ބާރު އަދިވެސް މިގެއަށް ހިނގާނެ. ރާނީ ހުންނާނީ މިގޭގަ. އުނޭޝްގެ ދިރިއުޅުމަށް ކިތަންމެ އަންހެނެއް އަޔަސް ރާނީ ވާނީ ހަމަ އަހަރެންގެ އަންހެން ދަރިފުޅަށް" ޙާއިޝާ ވާހަކަދެއްކިއެވެ. މަންމަގެ އެވާހަކަތަކުން އަދްޔަންގެ ހިތަށް އަސަރުކުރިއެވެ. އުނޭޝް އިސްޖަހާލައިގެން ހުރިއިރު އޭނާ ހުރީ މަންމައަށް ހަތަރުކަޅި ހަމަކޮށް ބަލައިލަން ނުކެރިފައެވެ.\n"އަދި އެއްވާހަކަ. އުނޭޝް ތިކުރަން އުޅޭ ކައިވެނި ކުރިޔަސް ނުކުރިޔަސް އަހަންނަށް ހެޔޮ. އަހަރެންނަށް އިނގެނީ މިގޭ ތެރޭގައި ރާނީ ބޭނުން ކޮންމެ ކަމެއް ކުރެވެންޖެހޭނެކަން. އަބަދުވެސް ރާނީ އަކީ އަހަރެންގެ ބަނޑުން އުފަން ނުވި ނަމަވެސް އަހަރެންގެ އުފަން ދަރިއެއް ފަދައިން ދެކޭ ކުއްޖެއް. އެކަން ހަނދާންނައްތާނުލާތި. އަދި މިގެއަށް ތިގެންނަން އުޅޭ އަންހެނާއަށްވެސް އެކަން ހަނދާންކޮށްދޭތި" ޙާއިޝާ ވާހަކަދެއްކިއެވެ.\nބަހެއްނުކިޔާ އުނޭޝް ހިނގައިގަތުމުން ޙާއިޝާ ހިތުގައި ޖެހިއްޖެއެވެ. ދަރިންކުރާ ކަންތަކުން ހިތްހަމަނުޖެހި އެއްޗެއް ބުނެވުނަސް ފަހުން އޭނާ އެކަމާ ދެރަވެ ހިތާމަކުރެއެވެ. އެދަރިންނަށް އެއްޗެހި ގޮވާ ހިތުގައިޖެއްސުމަކީ އޭނާ އެއް އިރެއްގައިވެސް ކުރާހިތްވާ ކަމެއް ނޫނެވެ.\n"އަދޫ…! ރާނީގެ ފޮށި ގެންގޮސް މަންމަ ކޮޓަރިއަށް ވައްދާ. މީގެފަހުން ރާނީ ހުންނާނީ މަންމަ ކޮޓަރީގަ" އިރާނިޔާ ބޮލުގައި ފިރުމާލަމުން ޙާއިޝާ ބުނެލިއެވެ.\nގޭ މައިދޮރާއި ދޮރާއްޓާއި ދެމެދުގައި ދޮންވެލި ލާފައި ހުންނަ ހިސާބުގައި ހުރި ޖޯލިފައްޗަށް މިހާރު އެ އަންނަނީ ހިޔާ އަރަމުންނެވެ. އިސްތަށިގަނޑުގައި ފުނާ އަޅަމުން އައި ޝެނަލް ޖޯލީގައި އިށީނދެފައި އިސްތަށިގަނޑު އެއްކޮށްލާފައި އެއްފަރާތުން ގެނެސް ކުރިމައްޗަށް ވައްޓައިލިއެވެ. އަތުގައި އޮތް ފޯނަށް ބަލައިލާފައި ހިނިތުންވެލާފައި އެކުވެރިޔާއަށް ގުޅައިލިއެވެ.\n"ޒީކް ކަމަކުއޭ. ހަވީރު އެއްވެސް ކަމެއް އެބޮތްތަ؟" ޒީކް ފޯނު ނެގުމާއެކު ޝެނަލް އަހައިލިއެވެ.\n"އަޅެ… ފަހުން ބުނާނަން. ޒީކް ގެންދަން ބޭނުމީ… ތަމަން ގޮވައިގެންދަން ވަރަށް ފޫހި" ދެފަރާތް ބަލައިލާފައި ސިއްރުން ޝެނަލް ބުނެލިއެވެ.\nފޯނު ބޭއްވުމާއެކު އޭނާގެ ތުންފަތްމަތީގައިވި ހިނިތުންވުން އިތުރަށް ފުޅާވިއެވެ. ހިތަށް ސިފަވެގެންދިޔަ އަދްޔަންގެ ހިތްގައިމު ތަސްވީރު އޭނާ މޮޔަކޮށްލައިފިއެވެ. ތުންފަތުގައި ދަތްއަޅާލާފައި ޖޯލީގައި ޖައްސައިލިއެވެ. ހަވީރު ކޮންމެހެންވެސް އޭނާ ބަނދަރަށް ނިކުންނަން ބޭނުންވެއެވެ. ކުޅޭ ކޯޓްތައް ވަށައިގެން ހިނގާލުމުން އޭނާގެ ހިތުގެ ރަސްގެފާނު ފެނިދާނެކަމުގައި ހިތް ބުނަމުންދާތީއެވެ.\n"އަނހަ މީނީ. ދަރިފުޅު އެބަހޯދާ ތަމަން…" ދެ ފިޔާ ތައްޓަކަށް ލައިގެން ނިކުތް ސަބްރީން ބުނެލިއެވެ.\n"ކޯޗެއް ހަދަން ތިއުޅެނީ. ގެނޭ އަޅުގަނޑު އަތަށް ކޮށާލާނަން. މަންމަ ދަމުން ތަމަން ކައިރީގައި ބުނެދޭތި އަޅުގަނޑު މިތާ އިން ވާހަކަ" ޝެނަލް ބުނެލިއެވެ. ބޯޖަހާލާފައި ސްބަރީން އެތެރެއަށް ވަންތަނާ ތަމަންނީ ނިކުމެއްޖެއެވެ.\n"މިރަށު ފޮތިފިހާރައެއް ހުންނަނީ ވަރަށް ދުރުގައިތަ؟" ތަމަން އަހައިލިއެވެ.\n"މި ހިސާބުގަ ނުހުންނާނެ. ރަށުގެ އެސަރަހައްދުން ލިބިދާނެ" ޝެނަލް ބުނެލިއެވެ.\n"ޝެނީ ދާނަންތަ މަށާއެކު. އެކޮޅު ތަންގަނޑުގަ ހިނގަން އަދި ނޭނގޭނެ" ތަމަންނީ ބުނެލިއެވެ.\n"ދެވިދާނެ. އެކަމަކު ރޭގަނޑު ދޯ…" ޝެނަލް ބުނެލިއެވެ.\n"ނާހާނަންތަ ކީއްކުރަންތޯ ފޮތި ގަންނަނީ" ތަމަންނީ އަހައިލިއެވެ. އޭނާގެ އަޑުގައިވި ތަފާތު ޝެނަލްއަށް ފާހަގަވިއެވެ. ޝެނަލް ބަލައިލުމުން ތަމަންނީ ހީލިއެވެ.\n"ޑޭޓަކަށް ދާންތަ؟ ބިޓެއް ނެގީތަ؟" ޝެނަލް އަހައިލިއެވެ.\n"އައިމް ގެޓިންގ މެރީޑް. ނެކްސްޓް ސަންޑޭގަ. ރީންދައްތަ ބުނި ރައްޓެއްސަކު ލައްވާ ވަރަށް ރީތި ހެދުމެއް ފަހައިދޭނަމޭ" ތަމަންނީގެ ވާހަކަތައް ޝެނަލް ހުރީ ޤަބޫލުނުކުރެވިފައެވެ. ތަމަންނީއާއި އެކުގައި އެތައް ވަގުތެއް ހޭދަކުރިއިރުވެސް އެކަހަލަ ނިޝާނެއްވެސް އޭނައަށް ފެނިފައެއްނެތެވެ.\n"ތަމަން ވަރަށް ފަނި. އެންމެންނަށް އިނގޭ. މަށަށް އެކަނި ނޭނގެނީ. ނޮޓް ފެއަރ…" ޝެނަލް އަނގަ ހަދައިލިއެވެ.\n"ސިއްރެއް ބުނަންތަ؟ މިއީ ވަރަށް އެހެންކަހަލަ ކައިވެންޏެއް. ފަހުން ކިޔައިދޭނަން އިނގޭ…" ޝެނަލްގެ ކޮލުގައި ފިރުމާލާފައި ތަމަންނީ އެތެރެއަށް ވަދެގެން ދިޔައެވެ. ހިތުގައި އުފެދުނު ސުވާލުތަކާއެކު ޝެނަލްއަށް މަޑުޖެހިގެން ހުރެވުނީއެވެ.\nވޮލީ ކޯޓު ފުރަގަހުން ރުއްތައް ހުރި ދިމާލުގައި އައިސް ހުއްޓުނު ޝެނަލް ތަންކޮޅެއް ދުރުގައި ހުރި ޒީކްއަށް ފެނުމާއެކު އަތުން ހަނާ އަޅައިލިއެވެ. މާގިނަ އިރެއް ނުވަނީސް ދެ އެކުވެރިން އެއްތަން ވެއްޖެއެވެ. ކައިރީގައި ޒީކް ހުއްޓެއްކަމަކު ސިކުންތެއްގެ ތެރޭގައި ޝެނަލްގެ ކަޅި މުޅި ސަރަހައްދަށް ހިންގާލައިފިއެވެ. އެތައް ބަޔަކު ކުޅެމުން ދިޔައިރު އަދްޔަން އޭނާގެ ލޮލުގައި އަޅައެއް ނުގަތެވެ. ސަރަހައްދު އެއްކޮށް ވަނީ އެކި އުމުރުފުރާގެ މީހުންތަކުން ފުރިފައެވެ.\n"މަންޖެ ކާކު ހޯދަން އެހާވަރަކުން މިތަނަށް އަންނަން އުޅުނީ" ޒީކް އަހައިލިއެވެ.\n"މީހަކު ހޯދަންތަ… ކިހާ އަރާމު ވައެއް މިތަނަށް މިޖެހެނީ… މިކަހަލަ ފިނިފިނި ވައިރޯޅީގެ މަސްތުގައި ކިތަން މީހުން ޖެހިފަ މިތިބީ…" ޚިޔާލީ ގޮތަކަށް ޝެނަލް ވާހަކަދައްކަމުން ޒީކްގެ އަތުގައި ހިފައިގެން ކުރިއަށް ހިނގަމުން ދިޔައެވެ. އޭރުވެސް އޭނާގެ ދެލޯ ހޯދަމުން ދިޔައީ އެންމެ މީހެކެވެ.\n"އެކަމަކު މަށަށް ހީވަނީ ޝެނީ ތިހެރީ މި ވައިރޯޅީގެ މަސްތުގަ ޖެހިފައެއް ނޫންހެން. މިތަނުން ކޮންމެސް މީހެއްގެ މަސްތުގަ ޖެހިފަ ތިއިނީ… ދެން ބުނެބަލަ. އޭރުން ތިބުނާ މީހަކު ހަމަ މިހާރު ހޯދައިގެން ގެނެސް ޝެނީ ކުރިމަތީގަ ބަހައްޓާނަން" ޒީކް ވާހަކަދައްކަމުން ދިޔައެވެ.\n"އޯކޭ އޯކޭ… މިތާ އިށީނދެގެން އިނދޭ. މިއަންނަނީ އޭނދަ ފިހާރައިން ކިއްލިއެއް ގަނެގެން. ނުތެދުވާތި. އެހެންނޫނީ މިތަންވެސް ގެއްލޭނީ" ޒީކް ބެންޗެއްގައި ބައިންދާފައި ޝެނަލް ފިހާރައާއި ދިމާލަށް ހިނގައިގަތެވެ. ހިތުގެވެރިޔާ ނުފެނުމުން އޭނާގެ ހިތަށް އުދާސްވެރިކަމެއް ވެރިވެއްޖެއެވެ.\nފިހާރައަށް ވަންނަން ދިޔަ ޝެނަލްއަށް ބޭރު އަށިގަނޑު މަތީގައި އިން އަދްޔަން ފެނުނީ ވަރަށް ކައިރިއަށް ދެވުނު ފަހުންނެވެ. ކުޅެން އުޅުމުގެ ތެރޭގައި ފަޔަށް ލިބުނު އަނިޔާއަކާއި ގުޅިގެން އަދްޔަން އިނީ އެކުވެރިއަކު ތަދުކަނޑުވާ ބޭހެއް ބަލާ ގެއަށް ވަދެފައި އަންނަންދެނެވެ. ފަޔަށް ނަޒަރު ހުއްޓާލައިގެން އިނދެފައި އަދްޔަން ކުރިމައްޗަށް ބަލައިލީ މީހަކު ކައިރީގައި ހުރިހެން ހީވެގެންނެވެ.\nއޭނާއާއި ދާދި ކައިރީގައި ޝެނަލް ހުރިތަން ފެނުމުން ހިތުގެހިނގުމަށްވެސް ބަދަލު އައިހެން ހީވިއެވެ. ކޮޅަށް ތެދުވިއިރު ފައިގައި ހުރި ރިހުން ހަނދާނެއްވެސް ނެތެވެ. އަދްޔަންގެ މޫނަށް ބަލަހައްޓައިގެން ޝެނަލް ހުރީ ކަޅިޖަހައިލަންވެސް ހަނދާން ނެތިފައެވެ. އުންމީދު ނުކުރާ ގޮތަކަށް އަދްޔަން ފެނުމުން އޭނާގެ ހިތަށް ވަނީ ބަޔާންކުރަން ދަތި ހިތްހަމަޖެހުމެއް ލިބިފައެވެ.\n"ހެލޯ… އަނެއްކާވެސް އަހަރެން އަތުން އަނިޔާއެއް ވީތަ…؟" ޝެނަލްގެ މޫނުމަތީގައި އަތް ހިންގައިލަމުން އަދްޔަން އަހައިލިއެވެ. ޝެނަލް ހިނިތުންވެލި ގޮތް އަދްޔަންއަށް ވަރަށް ކަމުދިޔައެވެ.\n"ނޫން… މިތަނުގަ ކީއްކުރަނީ..؟ ކޯޓުތެރެ ވަރަށް ހޯދާފައި…." ޖުމްލަ ފުރިހަމަ ނުކުރެވެނީސް ޝެނަލް މެދުކަނޑާލައިފިއެވެ.\n"ކީކޭ… އަހަރެންތަ ހޯދީ… ތެދެއްތަ ތިބުނީ…" އަދްޔަން ކައިރިއަށް ހިނިއައެވެ. ބުނެވުނު އެއްޗަކުން ޝެނަލް ހުރީ އިސްއޮބާލައިގެނެވެ. ލަދުގަތްވަރުން މޫނު ރަތްވެގެން ދިޔައެވެ.\n"ނޫން… އެހެން ބުނާކަށް ނޫން އުޅުނީ…" ޝެނަލް އަވަސް އަވަހަށް ބުނެލިއެވެ.\n"އޯވް.. އެހެންވަނީ… އެކަމަކު މިފަހަރު ތިއޮތީ ބުޅާ ގޯނިން ބޭރުވެފަ…" ޝެނަލްއާއި ގާތަށް ޖެހިލަމުން އަދްޔަން ސިއްރުން ބުނެލިއެވެ. ޝެނަލްއަށް ބުނާނެ އެއްޗެއް ނޭނގުނެވެ. އަދްޔަންގެ ނަޒަރުން ސަލާމަތްވެވެން ވެސް ނެތެވެ.\n"އޭތް ބްރޯ… މިހާރު އޯކޭތަ… މިއޮތީ ބޭސްގުޅަ… މަށަށް ފެންނަނީ މިއަދު ދެން ރެސްޓްކުރަން. އޭރުން މާދަން މެޗަށް އެރޭވަރުވާނީ" ގެއަކުން ނިކުތް އަދްޔަންގެ ޓީމް ކުއްޖަކު ވާހަކަދެއްކި އަޑު އިވުނެވެ. އެހިނދު ޝެނަލް ކުޑަކޮށް އަދްޔަންއާއި ދުރަށް ޖެހިލިއެވެ.\n"ނައްޓާލާ. މަ ދާނީ ގެއަށް" އަދްޔަން އެހެން ބުނުމުން އޭނާގެ އެކުވެރިޔާ ކޯޓާއި ދިމާލަށް ދުއްވައިގަތެވެ.\nއަނެއްކާވެސް އަދްޔަން ބަލައިލީ ޝެނަލް ހުރި ދިމާލަށެވެ. ޝެނަލް ފެންނަން ނެތުމުން އޭނާ މުޅި މަގަށް ނަޒަރު ހިންގައިލިއެވެ. ފިހާރައިން ނިކުންނަން އުޅުނު ޝެނަލްއަށް އެމަންޒަރު ފެނުމުން ހިނިއައެވެ. އަދްޔަންވެސް ހުރީ އޭނާ ހުރި ހާލަތުގައޭ ހިތް ބުނެލިއެވެ.\n"އަހަރެންތަ ތިހޯދަނީ" ފުރަގަހަށް އެނބުރި ހުރި އަދްޔަން އެނބުރިލީ ޝެނަލްގެ އަޑު އިވުމުންނެވެ.\n"ހާދަ މޮޅޭ… ހަމަ ތިކުއްޖާ މިހޯދަނީ…" އަދްޔަން ހީލި މަންޒަރު ފެނުމުން ޝެނަލް ހުރީ އެހެން ދިމާލަކަށް ނަޒަރު ބަދަލުކޮށްލަންވެސް ނުކެރިފައެވެ. ދެކޮލަށް އެޅިގެންދިޔަ އަޑިކޮޅު ޝެނަލްގެ ހިތުގައި ބިންވަޅުނެގިއްޖެއެވެ. ތަފާތު ރީތިކަމެކެވެ.\n"ދަނީތަ…؟ މަޑުކޮށްބަލަ. އަހަރެން ވާހަކަދައްކާލަން ބޭނުން" ޝެނަލް ހިނގައިގަތުމުން އަދްޔަން ބުނެލިއެވެ. ޝެނަލް ހުއްޓުނެވެ. އެއީ އޭނާވެސް ބޭނުންވާ ގޮތެވެ. އެހެން ބުނެލީ ހަމައެކަނި އޭނާގެ ހިތެވެ. ހިތުގެ ރަސްގެފާނަށް އެ އަޑު އިއްވާލަން އޭނާ ނުކުޅެދުނެވެ.\n"މިރޭ.. އާދެވޭނެތަ އަހަރެން ބުނާ ތަނަކަށް" އަދްޔަން އަހައިލިއެވެ. ޝެނަލްގެ ހަމަހިމޭންކަން އެކަމާ އޭނާ ދެކޮޅުނޫންކަން އަދްޔަންއަށް އަންގައިދިނެވެ.\n"މިރޭ އެބަޖެހޭ ތަނަކަށް ދާން. އާދޭ ފޮތިފިހާރަތައް ކައިރިއަށް އޭރުން އަހަރެން ނިކުމެލާނަން" ޝެނަލް ބުނެލިއެވެ.\n"ގަޑިބުނޭ… ހިތްއެދުނަސް އެހާ އަވަހަށް ފޯނު ނަންބަރ ދޭށޭ ބުނާކަށް ނުކެރޭނެއްނު…" ސަމާސާ ރާގަކަށް އަދްޔަން ބުނެލިއެވެ. އެހިނދު އަދްޔަންއަށް ނަޒަރެއް ޝެނަލްއަށް ދެވިއްޖެއެވެ.\n"ދާނަން ނުވައެއް ޖަހަންވާއިރަށް…ދެން ދަނީ އިނގޭ…" ޝެނަލް ހިނގައިގަތެވެ. ފިހާރައިގެ ސޭޓު އެތެރޭގައި އިނދެ މަގުމަތީގައި ޝެނަލްއާއި އަދްޔަން ވާހަކަދައްކަން ތިބި މަންޒަރު ވީޑިޔޯ ކުރިއެވެ. އެކަން ދެކުދިންނަށްވެސް ނޭނގެއެވެ.\nކޮޓަރި ދޮރުމަތިން ހުރަސްކުރި ސަބްރީން މަޑުޖެހިލީ އަލަމާރި ކައިރީގައި ހުރި ޝެނަލް ފަހަރަކު ހެދުމެއް ނަގާފައި އެނދުމައްޗަށް އެއްލާތަން ފެނިފައެވެ. ޝެނަލްގެ ހަރަކާތްތަކަށް އިރުކޮޅަކު ބަލަން ހުރެފައި ސަބްރީން އެތެރެއަށް ވަދެއްޖެއެވެ.\n"ޝާނީ… ތީ ކޮންކަމެއް…؟" ސަބްރީން ވާހަކަދެއްކި އަޑަށް ޝެނަލް ބަލައިލިއެވެ.\n"މިއުޅެނީ މިރޭ ލާން ހެދުމެއް ހޯދަންވެގެން. މަންމާ! ކޮބާތަ އަޅުގަނޑުގެ އޮރެންޖް މިޑީ…" އެނދުމަތީގައި ހުރި ހެދުންތައް ހާވަމުން ދިޔަ ޝެނަލް ވާހަކަދެއްކިއެވެ.\n"އެކަމަކު ދަރިފުޅާ. މިއޮތީނު. ކޮންތާކަށްދާން ތިއުޅެނީ..؟" ހެދުންތަކުގެ ތެރޭގައި އޮތް އޮރެންޖް ކުލައިގެ ހެދުން ނަގާ ދައްކައިލަމުން ސަބްރީން އަހައިލިއެވެ.\n"ތޭންކް ގޯޑް… މިއުޅެނީ އޭނަ މިރޭ ތަނަކަށް ދާން ބުނީމަ" ހެދުން ފެނުމުން ހިތަށް ލިބިފައިވާ ހިތްހަމަޖެހުމާއެކު ޝެނަލް ބުނެލިއެވެ.\n"އޭނަ އޭ… ފިރިހެން ކުއްޖެއްތަ؟" ސަބްރީން އެނދުގައި އިށިންނަމުން އަހައިލިއެވެ.\n"އާނ މަންމާ… ނޫން… ސާބަސް މަންމައަށް. ތަމަން ބުނެގެން…" އަމިއްލައަށް ބޭޒާރުވުގެ ކުރިން ޝެނަލް ވާހަކައިގެ ރާގު ބަދަލުކޮށްލިއެވެ.\n"ދެން މަންމަ ދޭބަލަ. މިހާރުވެސް ވަގުތު ވަރަށް ކުޑަތަންވެއްޖެ. އަޅުގަނޑު އަދި ނަމާދުވެސް ނުކޮށް މިހިރީ…" ސަބްރީންގެ އަތުގައި ހިފައިގެން ދޮރާއި ދިމާލަށް ދަމުން ޝެނަލް ވާހަކަދެއްކިއެވެ. އަދްޔަންއާއި ބައްދަލުކުރަންދާން ބުނި ހިސާބުން ފެށިގެން އޭނާގެ ހިތް ވަނީ އަވަސްވެފައެވެ. އެސޫރަ ދެކިލާހިތުން އޭނާއަށް ކެތްވަނީއެއް ނޫނެވެ. އަދްޔަން ދައްކަން އެއުޅޭ ވާހަކަތައް އަހާހިތުން އޭނާ ހުރީ މޮޔަވާވަރު ވެފައެވެ.\nތަމަންނީ އާއިއެކު ފޮތި ފިހާރައަށް ވަން ވަގުތު ސައިކަލެއްގެ ބަރުގޮނު އަޅާލި އަޑަށް ޝެނަލް ފަހަތް ބަލައިލިއެވެ. އޭނާ ބަލައިލިއިރު ދޮރުމަތީގައި ސައިކަލް މަޑުކޮށްލައިގެން އަދްޔަން އިނެވެ. އޭނާގެ ހިތް މޮޔަކޮށްލި ހިނިތުންވުން އިޝްތިހާރު ކޮށްލައިގެންނެވެ. ޝެނަލް ބަލައިލުމާއެކު އެއްލޯ މަރާލާފައި އެއްކައިރީގައި ސައިކަލް މަޑުކޮށްލާފައި އޭގެ މަތީގައި އިށީނދެއްޖެއެވެ. ޝެނަލްއަށް އެނޫން އެހެން ދިމާލަކަށް ބަލައިލަން ހަނދާންނެތިފައި ހުރި ކަހަލައެވެ. ހިތްއެދި ގޮވާގޮވުން އެއްވެސް ފަރާތަކަށް ހިއްސާނުކުރެވެނީސް އޭނާގެ ހިތް އެޒުވާނާ މިލްކު ކޮށްލައިފިއެވެ.\n"ކޮން ހިޔާލެއްގަ..؟" އަތުގައި ހިފައި ދަމައިގަންނަމުން ތަމަންނީ އަހައިލިއެވެ. ކުރިއަށް ހިނގައިގަންނަން ޝެނަލް ހަނދާންވީ އެހިސާބުންނެވެ. ޝެނަލް އެންމެ ހައިރާންވީ އޭނާ ލައިގެން ހުރި ކުލައިގެ ޓީޝާޓެއްގައި އަދްޔަން އިނުމުންނެވެ.\nއެފިހާރައިން ތަމަންނީ ހިތްހަމަޖެހޭކަހަލަ ފޮތިގަނޑެއް ނުފެނުނެވެ. އެހެންކަމުން ޖެހިގެން ހުރި ފިހާރައަށް ވަންނަން ދިޔައެވެ. ކުރީގައި ތަމަންނީ ހުރިއިރު އެއްފަރާތު ފާރު ކައިރީގައި އިން އަދްޔަންއަށް ބަލަމުން ޝެނަލްއަށް ދެވުނީ ލަސް ލަހުންނެވެ. ދެފަރާތުންވެސް ބަސްމޮށުންތެރިކަމާއިނުލާ ވާހަކަތަކެއް ދައްކައިފިއެވެ. ދެހިތުގައި އެކަކު އަނެކަކަށްޓަކައި ތެދުވެރި ލޯތްބެއްވާނަމަ ޔަޤީނުންވެސް އެދެމެދުގައި ބަދަލުވެގެންދިޔަ ވާހަކަތައް އެކަކު އަނެކަކުގެ ހިތާއި ހަމައަށް އެ އިހުސާސްތައް ގެންގޮސްދޭނެއެވެ.\nކަންދިމާކުރި ގޮތުން އެފިހާރައިން ތަމަންނީއަށް އޭނަ ވަރަށް ގަޔާވާ ފޮތިތަކެއް ފެނިއްޖެއެވެ. ފިހާރަ ތެރޭގައި ތިބި ކުދިންނާ އެކި ވާހަކަދައްކަމުން އޭނާ ޝެނަލް މަތިން ހަނދާންނެތިއްޖެއެވެ. ފަހަތް ބަލައިލިއިރު ފާރުގައި ލެގިލައިގެން ހުރި އަދްޔަން އޭނާއަށް ފެނިއްޖެއެވެ. އެތަނަށް ދާހިތުން އޭނާއަށް ހުރެވެނީއެއްވެސް ނޫނެވެ. އޭނާގެ އިންތިޒާރުގައި އެތަނުގައި އަދްޔަން އިންނަތާ ތިރީސް މިނިޓް ވެއްޖެއެވެ.\n"މިއަންނަނީ އިނގޭ. ބޭރުގަ އެބުހުރި ރައްޓެހިކުއްޖެއް" ފޮތިކަނޑާ ތަނުގައި ހުރި ތަމަންނީ ކައިރީގައި ބުނެލާފައި ޝެނަލް ބޭރަށް ނިކުތެވެ. މަގު ހުރަސްކޮށްލާފައި ޝޭނަލް ގޮސް ހުއްޓުނީ އަދްޔަން ކުރިމަތީގައެވެ.\n"ޔޫ ލުކް ބިއުޓިފުލް… އަހަރެމެން ދެމީހުން ހާދަ މެޗުވެޔޭ…" ޝެނަލް ހުއްޓުމުން އަދްޔަން ބުނެލިއެވެ. ޖަވާބުގައި ޝެނަލްއަށް ދެވުނީ ހިނިތުންވުމެކެވެ.\n"އެހާ ވަގުތެއް ނެތް ކަންނޭނގެ. އޭނަ ނިކުތީމަ ދާންޖެހޭނީ" ޝެނަލް ބުނެލިއެވެ.\n"އެއީ ކާކުތަ؟ ދައްތަ ތަ"؟ އަދްޔަން އަހައިލިއެވެ.\n"ނޫން. ފްރެންޑެއް." ޝެނަލް އަވަސް އަވަހަށް ބުނެލިއެވެ.


ކަނޑު ފީނައިގެން ކުރަންޖެހޭ ދިރާސާތަކާއި ސަރވޭ ކުރުމާއި ރިޕޯޓް ތައްޔާރުކުރުން.\nދިވެހި ރާއްޖޭގެ ތިމާވެއްޓަށް އަންނަ ބަދަލުތަކަށް ބަލައި ދިރާސާ ކުރުން އަދި އެކަމުގެ ޑާޓާބޭސްއެއް ހަދައި ބެލެހެއްޓުން.\n1- އެންވަޔަރަންމަންޓަލް ސައިންސް ނުވަތަ މެރިން ސައިންސް ނުވަތަ ވޯޓަރ ޓެކްނޮލޮޖީ ގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަށްޖެހޭ ތަކެތި ހުށަހަޅާނީ 2019 ޖޫން 23 ވާ އާދީއްތަ ދުވަހުގެ 13:00 ގެ ކުރިން އެންވަޔަރަންމަންޓަލް ޕްރޮޓެކްޝަން އެޖެންސީއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއުއާއި އިމްތިޙާން ކުރުން 2019 ޖޫން 24 އާއި 2019 ޖުލައި 15 އާ ދޭތެރޭގެ ތާރީޚެއްގައި މި އޭޖެންސީގައި އޮންނާނެއެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n10 ޝައްވާލް 1440\nޕަބްލިޝްކުރި ތާރީޚު: 13 ޖޫން 2019\nޕަބްލިޝްކުރި ގަޑި: 1156\nސުންގަޑި: 23 ޖޫން 2019 1300\n- Iulaan 05


ފޭރުމާއި ދެކޮޅަށް ނިކުތް ބޭފުޅުންނަށް ހަނދާން އާކޮށްލަދޭނަމެވެ!\nJuly 20, 2019 23:14:48\nގައުމެއްގެ ތާރީޚުގައި އެ ގައުމަކަށް އެންމެ ބޮޑު ޚިޔާނާތެއް ވެވޭނީ ވެރިންނަށެވެ. ފުރިހަމަ އިތުބާރާއި އެކު ދައުލަތުގެ ހަޒާނާ އެވެރިންގެ މައްޗަށް ރައްޔިތުން ދޫކޮށްލައެވެ. ރާއްޖޭގެ ކަން ހިނގާ ގޮތަކީވެސް މިއީއެވެ. ވެރިކަން ކޮށްދޭނެ ވަލިއްޔުލް އަމްރެއް ރައްޔިތުން އިންތިޚާބުކޮށް ދައުލަތުގެ ހަޒާނާގެ ތަޅުދަނޑި ވެދުމަށް އަރުވައެވެ. ވެރިމީހާ ކަން ކުރަނީ ރަނގަޅަށްތޯ ބެލުމަށް ފާރަވެރިވުމަށް މަޖިލިސް މެންބަރުން އިންތިޚާބު ކުރެއެވެ. މަގުން ކައްސާލާ މީހުން ހަމަ މަގަށް އަޅުވާ އަދަބު ދިނުމަށް ކޯޓުތައް ޤާއިމުކޮށް ފަނޑިޔާރުން އައްޔަން ކުރެއެވެ.\nމި ނިޒާމުގެ ދަށުން ފައިސާ ފޮތްޗެއް ޚަރަދު ކުރަނީ ރަނގަޅަށްތޯ ބެލުމަށް އޮޑިޓަރ ޖެނެރަލެއް ހުރެއެވެ. ފަސާދައާއި ކޮރަޕްޝަން ހިނގާތޯ ބަލާ ފިޔަވަޅު އަޅަށް އެންޓި ކޮރަޕްޝަން ކޮމިޝަނެއް އޮވެއެވެ. އިންސާނީ ޙައްޤުތައް ހިމާޔަތް ކުރުމަށް ހިއުމަން ރައިޓްސް ކޮމިޝަނެއް އޮވެއެވެ. ޖިނާއީ ކަންކަން ތަހުގީގުކުރުމަށް ފުލުހުން ތިބެއެވެ. ތަހުގީގީ ބަޔާޏްތަކަށް ރިއާޔަތް ކޮށް ދައުވާ ކުރަން ޕްރޮސިކިއުޓަރ ޖެނެރަލެއް ހުރެއެވެ. މި މީހުން ކަންކަން ކުރަނީ ރަނގަޅަށްތޯ ބަލާ ފާރަވެރިވުމަށް މަޖިލީހުގައި ކޮމިޓީތައް ހުރެއެވެ. ކިހާ ފުރިހަމަ ހެއްޔެވެ.\nނަމަވެސް ކަންކަން ހިނގާގޮސްފައިވަނީ މި ބީދައިން ތޯއެވެ؟\nއަޅުގަނޑުމެންނަށް އެންމެ ފަހުން ފެނިގެން ދިޔައީ "ފޭރުމާއި ދެކޮޅަށް" ރައީސް ޔާމީން އިސްވެ ހުންނަވައިގެން ކާނިވާ ސަރަޙައްދުގައި އެއްވުމެއް ބޭއްވިތަނެވެ. ސިޔާސީ އިދިކޮޅު ފަރާތްތަކަށް އެއްވިޔަ ނުދީ ދައުރު އެއްކޮށް ހިފަހައްޓަވައިގެން ހުންނެވި ރައީސަށް ސިޔާސީ މަސައްކަތްޕުޅުގެ މުހިންމުކަން އިހުސާސްވުމުން ވަރަށްވެސް އުފާވެރިއެވެ.\nފޭރުމާއި ދެކޮޅަށް އެރޭ ރައީސް ޔާމީން ވަރަށް ގިނަ ވާހަކަފުޅު ދެއްކެވިއެވެ. ވަރަށްވެސް ޖަޒުބާތުން ފުރިގެންވާ ހާލުގައެވެ. ކުޑަކޮށް ހުލާސާކޮށްލާނަމެވެ. މަޖިލިސް މެޖޯރިޓީ އަކީ ބޭނުންހާ ގޮތަކަށް ޤާނުނުތައް ހެދުމަށް ލިބުނު މަގެއް ނޫންކަމަށް ވިދާޅުވިއެވެ. އަދި އެ މެޖޯރިޓީ ބޭނުންކޮށްގެން ކޯޓުތަތަކަށް ބިރުދައްކާ ވާކަމަށްވެސް ތުހުމަތު ކުރެވިއެވެ. އެމަނިކުފާނު ވިދާޅުވީ، ގާނޫނު އަސާސީ އިސްލާހުކޮށް އެއްބާރު އަނެއް ބާރަށް ފާރަވެރިވުމަށް އޮންނަ ނިޒާމުގެ ފާރުތައް ފޫއަޅުވާލާ، މައްސަލައިގައި އެމަނިކުފާނަށް ވަރަށް އުދަ އުދަގޫފުޅުވާކަމަށެވެ.\nއަދި މިއުޅެނީ ދިވެހިންގެ ހަނދާނުން މަނިކުފާނުގެ ވެރިކަން ފިލާނުގޮސްގެނެވެ. ތަރައްޤީތަކާއި އެކު ދިވެހިންނަށް ދެން ކުރިމަތިވި ހުރިހާ ކަމެއް އަދި ދިވެހިން ހަނދާނުގައި ހަމަ ރަނގަޅަށް ހަރުލާ އެބަހުއްޓެވެ. ފޭރުމާ ދެކޮޅަށް ނިކުތުމާއި، މަނިކުފާނަށް ތިހާ އުދަގޫފުޅުވާ ކަންކަން މަނިކުފާނަށް ކުޑަކޮށް ހަނދާން އާކޮށްލާނަމެވެ.\n"ސްޕަރ މެޖޯރިޓީއަކީ ބޭނުންހާ ގޮތަކަށް ޤާނޫނު އަސާސީ އިސްލާހުކުރަން ލިބޭ ފުރުސަތެއް ނޫން"\nވަރަށްވެސް ރަނގަޅު ވާހަކަފުޅެކެވެ. ސްޕަރ މެޖޯރިޓީ އަކީ ބޭނުންހާ ގޮތަކަށް ޤާނުނު އަސާސީ އިސްލާހު ކުރަން ލިބުނު ފުރުސަތެއް ނޫނެވެ. މަނިކުފާނަށް މިކަންކަން އުދަގޫފުޅުކަމުން ކިތައް މާއްދާ އިސްލާހު ކުރެއްވިން ތޯއެވެ؟ މި ރާއްޖޭގެ ބިން ބޭރުގެ ފަރާތްތަކަށް މިލްކުކުރުމަށް މަނިކުފާނުގެ ސްޕަރ މެޖޯރިޓީ މަޖިލީހުން ފާސްކުރިއިރު އެ އިސްލާޙު ތަސްދީގު ކުރައްވަން ކިހާ އުދަގޫފުޅެއް ކުރިމަތިވިތޯއެވެ؟\nމަނިކުފާނުގެ “ބަޑީ” އަހްމަދު އަދީބަށް ނައިބު ރައީސްކަން އަރުވަން ސްޕަރ މެޖޯރިޓީ ބޭނުންކޮށްގެން ޤާނޫނު އަސާސީ އިސްލާހު ކުރައްވާ އެ މަގާމަށް އަދީބު ގެންނެވީވެސް ހަމަ ހިތްޕުޅުގައި އަތްއަޅުއްވައިގެން ހުންވައިގެންތޯއެވެ؟ އަފި ކުރިން އެ މަގާމުގައި ހުންނެވި ނައިބު ރައީސް ޑރ.ޖަމީލު ވަކި ކުރެއްވީވެސް ހަމަ އެހާ ދަތިފުޅުކޮށްތޯއެވެ؟\nސްޕްރީމް ކޯޓުގެ ފަނޑިޔާރުންގެ ބެންޗް ހަތަކުން ފަހަކަށް ކުޑަކޮށް އޭރުގެ އުއްތަމަ ފަނޑިޔާރު މަގާމުން ބޭރކޮށްލެއްވީވެސް ހަމަ އެހާ އުދަގޫފުޅުކޮށްތޯއެވެ. ނޫނެކެވެ. އޭރު އޮތީ މަނިކުފާނުގެ ހިތްޕުޅަށް އެރުމެވެ.\nމަޖިލިސްގެ ޒިންމާ އަދާކުރެއްވި ތޯ؟\nރައްޔިތުންގެ މަޖިލީހުގެ ކޮމިޓީތައް އޮތީ އޭރުގައި ކޯމާއެއްގައެވެ. ޚާއްސަކޮށް މިނިވަން މުވައްސަސާތަކާއި ބެހޭ ކޮމިޓީއާއި، ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީގެ ހަބަރެއްވެސް ނުވެއެވެ. މާލިއްޔަތު ކޮމިޓީވެސް ގިނަ ފަހަރަށް ސަރުކާރުން ކަމެއް ފާސްކުރައްވަން ބޭނުންވުމުން ނިދިން ހޭލިއެވެ.\nކޮރަޕްޝަނާއި ފަސާދަ އިންތިހާއަށް އިތުރުވެގެން ދާކަމުގެ އަޑުތައް ފެތުރި އޮޑިޓަރ ޖެނެރަލް ނިޔާޒު އެކަންކަން މަނިކުފާނާއި ހިއްސާކުރެއްވިއެވެ. އަދި އޮޑިޓު ރިޕޯޓުތައް ނެރެ ފިޔަވަޅު އެޅުމަށް މަސައްކަތް ފެށުމުން އެންމެ ފުރަތަމަ ފިޔަވަޅު އެޅީ އޮޑިޓަރ ޖެނެރަލަށެވެ. މަގާމު ގެއްލުވާލީއެވެ.\nމަޖިލީހަށް ވަޒީރެއް ގެނެސް ސުވާލު ކުރުމުގެ ފުރުސަތެއް މަނިކުފާނު އެ ބޭފުޅަކަށްޓަކާ މުޅި ވެރިކަން ގުރުބާން ކުރެއްވި ކުރީގެ މަޖިލިސް ރައީސް މަސީހު ފުރުސަތެއް ނުދެއްވައެވެ.\nތިންބާރު ވަކިވެފައިވާ ނިޒާމުގެ ފާރު ފޫއަޅުވާލުން\nމަނިކުފާނު އެރޭގަ ވިދާޅުވީ ދައުލަތުގެ ތިންބާރު ވަކިކޮށްފައިވާ ފާރު ފޫއަޅުވާލަމުންދާ ވާހަކަފުޅެވެ. އައްސަވާާށެވެ. ރައީސް ޔާމީނެވެ. ޖޯކު ކިޔުއްވަން ނުހައްދަވާށެވެ. ދައުލަތުގެ ތިންބާރުގެ ފޫ އަޅުވާލިގޮތް ހަނދުމަކޮށްލަ ދޭނަމެވެ.\nރައްޔިތުންގެ މަޖިލީހުގެ ސްޕަރ މެޖޯރިޓީގައި މަނިކުފާނު ވެރިކަން ކުރައްވަމުން ދަނިކޮށް 12 މެންބަރެއް މަނިކުފާނު ދޫކުރައްވާ އިދިކޮޅު ކޯލިޝަނާއި ގުޅުނީ ގިނަ ސަބަބުތަކެއް ދެއްކުމަށްފަހުއެވެ. ނަމަވެސް އެ ސަބަބުތަކަށް ރިއާޔަތްކުރުމެއް ނެތި އެ 12 މެންބަރުންގެ ގޮޑި ގެއްލުވާލާ، އެތައް މެންބަރުންނަކަށް އެތައް ތުހުމަތުތަކެއް ކުރީމު ނޫންތޯއެވެ. އަދި އެކަމުގެ އެންމެ އަޑީގައި ހުންނެވީ މަނިކުފާނުކަމަށް ގދ. ތިނަދޫގައި މަނިކުފާނު ވަނީ އެއްބަސްފުޅުވެ ވަޑައިގެންފައެވެ. ފަސްދޮޅަސް އެތައް ހާސް ރައްޔިތުންގެ އަޑު ކަނޑުވާލުމަށްފަހު މަޖިލިސްވެސް ސިފައިންގެ ބެލުމުގެ ދަށަށް ގެންގޮސް މަޖިލިސް މެންބަރުންނަށް އެ މަޖިލިސް ބަންދު ކުރެއްވީމު ނޫންތޯއެވެ. ސިފައިންގެ އެންމެ މަތީވެރިޔަކީ ރައީސުލްޖުމްހޫރިއްޔާއެވެ.\nއެއް ބާރު ފޫ އަޅުވާލާ އަނެއްބާރު ފޫ އަޅުވާލީ އަދި މާ ތަފާތުކޮށެވެ. އެ ބާރުގެ ފޫ ދުއްވާލީ ފުރާޅުން ޓިނު ނަގައިގެންނެވެ. ސްޕްރީމް ކޯޓުގެ ފުރާޅުން ޓިނު ނަގައި އުއްތަމަ ފަނޑިޔާރާއި އިތުރު ފަނޑިޔާރަކު ހައްޔަރު ކުރެއްވި ހަނދާންވެސް ނެތުނީތޯއެވެ.\nދައުވާތައް ފުނި ފުންޏަށް، އިންސާފު ހޯދަށް ދިޔަ މީހުނަށް ޕެޕަރ ސްޕްރޭ\nމަނިކުފާނުއެވެ. ރައީސް ޔާމީނެވެ. މަނިކުފާނުގެ ވެރިކަމުގައި އިންސާފު ހޯދަން އެންމެ ބޮޑަށް މަސައްކަތް ކުރީ ނޫސްވެރިޔާ ރިލްވާނުގެ މަންމައާއި ބައްޕައެވެ. އަދި އެ އާއިލާއިންނާއި ރައްޓެހިންނެވެ. މަނިކުފާނަށް އެކަން މާކަ ބޮޑު މައްސަލައަކަށް ނުވިއެވެ. ދެއްވީ ވަނދު ޖަވާބެކެވެ. އިންސާފު ހޯދަށް ޓަކި ދޭނެ ދޮރެއް ނެތުމުން ކަރުނަތަކާއި އެކު މަގުމައްޗަށް ނިކުތުމުން އެ މަންމައާއި ބައްޕަގެ ކަރުނަތައް ހުއްޓުވަން ޖެހީ ޕެޕަރ ސްޕްރޭ ނޫންތޯއެވެ؟\nސިޔާސީ ގޮތުން މަނިކުފާނާއި ދެބަސްވާ ކޮންމެ މީހަކަށް ދައްކަނީ ހުރަގެއެވެ. ދައުވާތައް ކުރަނީ އިންތިހާއަށެވެ. ބަދުނާމުކޮށް މުޅި އާއިލާ ފަލީހަތް ކޮށްލީ ފުލުހުންގެ މުވައްސަސާގެ ބޭނުންކޮށްގެނެވެ. 01 ފެބުރުއަރީ 2018ގައި ނެރުނު އަމުރަށްފަހު ހައްޔަރުކުރި މީހުންނަށް ކުރެވޭ ތުހުމަތުތައް ޕްރެޒެންޓޭޝަނެއްގެ ސިފައިގައި ފުލުހުންގެ އޭރުގެ ތަރުޖަމާނު ކިޔާދީ ނިމުނުއިރު ދައުވާވެސް ސާބިތު ވިކަހަލައެވެ. ނަމަވެސް އެއީ ރިޝަވްތުގެ އަމުރެއް ކަމަށް މަނިކުފާނު ތަކުރާރުކޮށް ވިދާޅުވި ވިދާޅުވުމުގައި މިއަދު ބުރަދަނެއް ނެތެވެ.\nކޮރަޕްޝަނާއި ފަސާދަ އިންތިހާއަށް\nކޮންމެ ވެރިކަމެއްގައި ވެސް ކޮރަޕްޝަނާއި ފަސާދަ އެކި މިންވަރަށް ހިނގައެވެ. މަނިކުފާނު "ފޭރުމާއި ދެކޮޅަށް" އެރޭ ނިކުންނެވިއިރު މަނިކުފާނު މީގެ ކުރިން ދައްކަވާފައި ހުރި ބައެއް ވާހަކަފުޅުތައް ހިތަށް އައެވެ. މި ރާއްޖޭގައި ހިނގި އެންމެ ބޮޑު ޚިޔާނަތް "އެމްއެމްޕީއާރުސީގެ ޚީޔާނާތުގައި" މަނިކުފާނުގެ އިހުމާލު ކިތަންމެހާވެސް ބޮޑެވެ. އެއްވެސް ހާލެއްގައި މަނިކުފާނަށް ބައި އެޅިވާހަކައެއް ނުބުނަމެވެ. ނަމަވެސް އެ ހިޔާނަތް ހިނގަން މެދުވެރިވި ހުރިހާ ސަބަބެއްވެސް ގޮސް ހުއްޓެނީ މަނިކުފާނާއި ހަމައިންނެވެ. ޒިޔަތު އެތަނުގެ އެމްޑީއަކަށް ލެއްވިއެވެ. އަދީބަށް އެތަނުގެ ވެރިކަން ދެއްވިއެވެ.\nކަންކަން ގޯހުން ގޯހަށް ދާތީވެ، އޮޑިޓަރ ޖެނެރަލް އެކަންކަން ސަމާލުކަމަށް ގެނައުމުން ގެއްލުނީ އެ ބޭފުޅާގެ މަގާމެވެ.\nރިޕޯޓު ފަށަމުން އަޅުގަނޑު ފާހަގަ ކުރިހެން ރައްޔިތުން މަނިކުފާނާއިވެސް ދައުލަތުގެ ހަޒާނާ ހަވާލުކުރީ އިތުބާރާއި އެކުގައެވެ. އިތުބާރު ގެއްލުނު ހިސާބުން ވެރިކަންވެސް ގެއްލުނީއެވެ. ވެރިކަން ކުރައްވަން ލިބުނު އިރުގައި ބައެއް ކަންކަމުގައި މަނިކުފާނު ކަންކުރެއްވި ގޮތުގެ ކުރު ހުލާސާއެއް އިއްވާދެވުނު ކަމަށް އުންމީދު ކުރަމެވެ.\n17 ނޮވެމްބަރު 2018 ވަނަ ދުވަހު މަނިކުފާނުގެ ވެރިކަން ނިމުމަކަށް އައިއިރު މި ދައުލަތް ވަނީ ފޫއަޅާ ގޮސްފައެވެ. ފޭރޭ މީހުން ފޭރި ތިބީ މުއްސަނދި ވެފައެވެ.\nކީއްކުރާނީ! ތިވެސް ބައެއް މީހުންގެ ހާލަތު. ސަޅި ރިޕޯޓެއް ބައި ދަ ވޭ


ނޫސް ބަޔާން: އެމްޑީޕީ މަޑަވެލިި އޮފީހުގެ ނޫސް ބަޔާން – Maldivian Democratic Party\n20 ޖެނުއަރީ 2012\nނޫސް ބަޔާން: އެމްޑީޕީ މަޑަވެލިި އޮފީހުގެ ނޫސް ބަޔާން\nމަޑަވެލީގައި ތިބި ޑީ.އާރު.ޕީ ކައުންސިލަރުންގެ ނާޤާބިލް ވިސްނުންފުޅު ބަދަލުކޮށް ތަރައްޤީއާއި، ތަހުޒީބުގެ ވިސްނުންފުޅެއް ދެއްވާތޯ މާތް ﷲ ގެ ހަޒުރަތުގައި ދުޢާ ދަންނަވަމެވެ.\n19\tޖެނުއަރީ 2012 ވަނަ ދުވަހު މަޑަވެލި ކައުންސިލްއިދާރާއިން އިސްނަންގަވައިގެން ނެރެ ޢާންމު ކޮށްފައިވާ ޙަޤީޤަތާއި ޚިލާފް ނޫސް ބަޔާނާއި ގުޅޭ ގޮތުންދަންނަވަމެވެ. ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީން ދިވެހި ކޮންމެ ރައްޔިތަކަށް ލިބިދީފައިވާ ޙައްޤުތައް ކަށަވަރުކޮށްދިނުމުގައި، ސަރުކާރުން ކުރައްވަމުން ގެންދަވާ އިޚްލާސްތެރި މަސައްކަތްޕުޅުތަކަށް ހުއްޓުން ގެނައުމަށްޓަކައި މަޑަވެލި ކައުންސިލް އިދާރާގެ އިސްނެންގެވުމާއި އެކު ނެރެފައިވާ ނޫސްބަޔާން މަޑަވެލި އެމްޑީޕީގެ4ގޮފިންނާއި މެމްބަރުންގެ ފަރާތުން އެންމެ ހަރުކަށި އިބާރާތުން ކުއްވެރިކުރަމެވެ.\nރާއްޖޭގައި އެންމެ ފުރަތަމަ ބޭއްވުނު ލޯކަލް ކައުންސިލް އިންތިޚާބަށް ފަހުގައި މިއަދާއި ހަމައަށް 1 އަހަރާއި ކައިރި މުއްދަތެއް ފާއިތުވެގެން ގޮސްފައިވިއިރުވެސް، މިދާއިރާގެ އަތޮޅު ކައުންސިލްގެ ނާއިބް ރައީސާއި، މަޑަވެލި ކައުންސިލްގެ ރައީސްގެ ފަރާތުން ރަށުގެ ތަރައްޤީއަށް އެއްވެސް ވަރެއްގެ މަސައްކަތްތަކެއް ކުރައްވާފައި ނުވާކަމީވެސް ރައްޔިތުން ނުހަނު ސުވާލު އުފެދޭ ކަމެކެވެ. ރަށުގެ ތަރައްޤީއަށް މަސައްކަތް ކުރުމުގެ ބަދަލުގައި އިސްވެ ބަޔާންކުރެވުނު ފަރާތްތައް ނިސްބަތްވާ ޕާޓީ ޕްރޮމޯޓް ކުރުމުގެ ކެމްޕެއިން ޢާންމުން އެއްވެ އުޅޭ ތަންތާގައްޔާއި ހޮޓާ ހޮޓަލުގައި ފާޅުކަން ބޮޑު ގޮތެއްގައި ކުރައްވަމުން ގެންދާކަމީ ކައުންސިލަރުންގެ ނާޤާބިލް ކަމާއި ތާކުންތާކު ނުޖެހޭކަމުގެ އިތުރުން މިބޭފުޅުންގެ ޒިންމާ އުފުލުމުގެ ނުހަނު ބޮޑަށް ރައްޔިތުންނަށް އޮޅުވާލާފަދަ ކަންކަން ކަމުގައިވެސް މިފުރުސަތުގައި ދެކެމެވެ. އަދި މިފަދަ ތާކުންތާކުނުޖެހޭ ދޯދިޔާ ކަންތައްތައް ކުރުމުގެ އިތުރުން މިދާއިރާގެ ތެރެއިން ރައްޔިތުންގެ މަޖިލީހާއި އެހެނިހެން ދިމަދިމާލުން ރަށަށް ލިބެންއަންނަ ތަރައްޤީ އަށް ހުއްޓުން އަރުވައި، ސަރުކާރު އިނދަޖައްސާލުމުގެ ކޮށި ވިސްނުމުގައި މިބޭފުޅުން ހިންގަވާ ޙަރަކާތްތަކަކީ ކަނޑައެޅިގެން ރައްޔިތުންނަށް އޮޅުވާލައި މިބޭފުޅުން ހޮއްވެވި މަޤުސަދާއި ވެސް ތަޢާރުޒްވާ ކަމެއްކަމުގައި ފާހަނގަކުރަމެވެ.\nއަދި ދަންނަވަމެވެ. މަޑަވެލި ދާއިރާގެ އިއްޒަތްތެރި މެމްބަރ މުޙައްމަދު ނާޒިމް (މިދާއިރާގެ ފަރާތުން މަޖިލީހަށް އައްޔަންކޮށްފައިވާ) ސަރުކާރުގެ ތެރެއިން ރައްޔިތުންނަށް، ޚާއްސަކޮށް މަޑަވެލި ދާއިރާއަށް ފޯރުކޮށްދެއްވަންޖެހޭ ކަންތައްތައް ފޯރުކޮށްދެއްވުމުގައި ގިނަގުނަ މަސައްކަތްޕުޅުތަކެއް ފާޅުކަން ބޮޑު ގޮތެއްގައި ކުރައްވަމުން ގެންދަވާއިރުވެސް ނާޒިމްގެ މަސައްކަތްޕުޅުތަކަށް ހުރަސްއެޅޭފަދަ ގޮތަކަށް މުޖުތަމަޢުގައި ފިތުނަ ފަސާދަ ޢާއްމުވާފަދަ ދޯހަޅި އިބާރާތްތަކުން މަޑަވެލި ދާއިރާގައި ހިމެނޭ އަތޮޅު ކައުންސިލުންނާއި، ރަށުކައުންސިލްތަކުން ނޫސްބަޔާންތައް ނެރެ ޢާންމު ކުރަމުންދާ ކަމީ މަޑަވެލީގެ ތަރައްޤީއާއި މުޅި ދާއިރާގެ ތަރައްޤީ ބަނަކޮށްލުމުގެ މަޤުސަދުގައި ކަނޑައެޅިގެން ސަރުކާރާއި އިދިކޮޅު ފަތާރްތަކުގެ މަކަރުވެރި އެޖެންޑާއާއި އެއްގޮތަށް މިބޭފުޅުން ހިންގާ ބޮޑު ޖަރީމާ އެއް ކަމުގައި ވެސް މިފުރުސަތުގައި ދަންނަވަމެވެ.\nދެކެމެވެ. މިހެން ކަންތައްވުމުގެ އަސްލެއްކަމުގައި ބެލެވެނީ ކަމަށް ނާޤާބިލް ބަޔަކު ނޭގުމުގެ ތެރެއިން ނަމަވެސް ރައްޔިތުންނަށް އައްޔަން ކުރެވުމާއި، ރައްޔިތުންނަށް ފާއިދާއާއި ލާބަ ހުރި ގޮތެއްގައި ކަންކަން ބައްޓަންކުރުމުގެ ކުޅަދާނަ ކަމާއި ހުނަރުވެރިކަން މިބޭފުޅުންގެ ކިބައިގައި ނެތުމެވެ.\nދަންނަވަމެވެ. މަޑަވެލި ދާއިރާގެ އިއްޒަތްތެރި މެމްބަރަކީ މުޅިމަޑަވެލީގެ ތަރައްޤީއާއި، ވަކިވަކި ފަރުދުންގެ ބޭނުންތަކަށް ނުހަނު ބޮޑު އިސްކަމެއްދެއްވައިގެން މަޖިލީސްތެރޭގައާއި، މަޖިލީހުން ބޭރުގައި އަދި ސަރުކާރުތެރޭގައި ގިނަގުނަ މަސައްކަތްޕުޅުތަކެއް އަމިއްލަ އިސްނެންގެވުމުގެ މަތީން ކުރައްވަވަމުން ގެންދަވާ ފަރާތަކަށް ވީހިނދު ނާޒިމް އާއި، ގުޅޭ ގޮތުން މަޑަވެލި ކައުންސިލްގެ އިދާރާ ޙިއްސާވާގޮތަށް ނެރުނު ނޫސްބަޔާން ކުށްވެރިކޮށް މިފަދަ ނޫސް ބަޔާން ނުނެރުމަށް ނުހަނު އިޚްލާސްތެރިކަމާއިއެކު އެދެމެވެ. އަދި ކުރިމަގުގައި މިފަދަ ނޫސްބަޔާން ނެރޭނަމަ މަޑަވެލީ ގައި ތިބި އެމްޑީޕީ މެންބަރުން ހިމޭނުން ނުތިބޭނެ ކަމުގެ ޔަޤީން ކަން އަރުވަމެވެ. އަދި މިފުރުސަތުގައި އިސްވެ ބަޔާން ކުރެވުނު ޙަޤީޤަތެއްނެތް ނޫސްބަޔާނާއި ގުޅިގެން މަޑަވެލީ ކައުންސިލްގެ 05 މެމްބަރުންނާއި، އަތޮޅު ކައުންސިލްގެ ނާއިބްރައީސް އިސްތިޢުފާ ދެއްވުމަށް މިހިނދުން މިހިނދަށް ގޮވާލަމެވެ.\nޝިޢާރު ޒާހިރު )ރަންކުރި ގޮފީގެ ރައީސް)\tޙާޝިމް ޢަލީ\t)ފެހިކުރި ގޮފީގެ ރައީސް) ޝިހާނާ ޒާހިރު\t)ފަސްތަރި ގޮފީގެ ރައީސާ( ޒިއާމް ޢަބްދުލް ހާދީ (މަޑަވެލި ފަސްފިޔަ ގޮފީގެ ރައީސް)


Sharuthakaai Nulai Raees Solih ah Dhevana Dhaurakah Ticket Dheyn jehey - Dhonbe\nފައްޔަގެ ޓްވީޓް ރިޓްވީޓް ކުރެވުނީ އޮޅިގެން: ރައީސް އޮފީސް ރާއްޖެއިން އަބޫދާބީ ފަންޑުން 14 މިލިއަން ޑޮލަރުގެ ލޯނެއް ނަގައިފި އެންސީއޭ ގުރޫޕްތަކުން ވަލީދާ ބޭރުކޮށްފި ދަރިވަރުން ސްކޫލަށް ހާޒިރުވާއިރު މާސްކު އެޅުމަކީ މަޖުބޫރު ކަމެއް ނޫން – އެޑިއުކޭޝަން\nޝަރުތަކާ ނުލާ ރައީސް ސޯލިހަށް ދެވަނަ ދައުރަކަށް ޓިކެޓް ދޭން ޖެހޭ: ދޮންބެ\n4 ހަފްތާާ ކުރިން • ލިޔުނީ: މަރިޔަމް ޝާނީ\nރައީސް އިބްރާހިމް މުހައްމަދު ސޯލިހް، ވެރިކަމުގެ ދެވަނަ ދައުރަކަށް ކުރިމަތިލެއްވުމަށްޓަކައި އެއްވެސް ޝަރުތަކާ ނުލައި އެމްޑީޕީގެ ރިޔާސީ ޓިކެޓު ދޭން ޖެހޭ ކަމަށް ރައްޔިތުންގެ މަޖިލިހުގެ ފުވައްމުލަކު އުތުރު ދާއިރާގެ އެމްޑީޕީގެ މެމްބަރު މުހައްމަދު ރަޝީދު (ދޮންބެ) ވިދާޅުވެއްޖެއެވެ.\nމުހައްމަދު ރަޝީދު(ދޮންބެ) މިގޮތަށް ވިދާޅުވީ އެމްޑީޕީގެ ޗެއާޕާސަން ކަމަށް ވާދަކުރައްވާ އިކޮނޮމިކް މިނިސްޓަރު ފައްޔާޒް އިސްމާއިލް އަށް ތާއީދު ހޯދުމުގެ ގޮތުން ފުވައްމުލައް ސިޓީގައިބޭއްވި ކެމްޕެއިން ހަފްލާއެއްގައެވެ.\nމެމްބަރު ވިދާޅުވީ ރިޔާސީ ނިޒާމެއްގައި ޕްރައިމަރީއަކާ ނުލާ އިންތިހާބަށް ވާދަކުރަން ރައީސްއަށް ޓިކެޓް ދޭން ޖެހޭ ކަމަށް ގަބޫލުކުރައްވާ ކަމަށެވެ.\nއޭގެ ހުއްޖަތަކަށް އޭނާ ނެންގެވީ އެމެރިކާގެ ރިޕަބްލިކަން ޕާޓީ ކުރީގެ ރައީސް ޑޮނަލްޑް ޓްރަމްޕްއަށް ޕްރައިމަރީއަކާ ނުލާ ޓިކެޓް ދިނުމަށެވެ.\n“ޓްރަމްޕްގެ ޕާފޯމަންސާ ދޭތެރޭ މީހުން ސުވާލު އުފެއްދި. އެކަމަކުވެސް އެ ޕާޓީން [ރިޕަބްލިކަން ޕާޓީން] ހަމަ ދެވަނަ ދައުރަކަށް ޓިކެޓް ދިން. އެހެންވީމާ އެ އުސޫލަށް ބަލާފައި ދެން ރާއްޖޭގައި ކޮވިޑްގެ ހާލަތު މެނޭޖުކުރި ގޮތަށް ބާލަފައި އިބްރާހިމް މުހައްމަދު ސޯލިހުއަށް އެއްވެސް ޝަރުތަކާ ނުލާ ދެވަނަ ދައުރަކަށް ޓިކެޓް ދޭން ޖެހޭ” މުހައްމަދު ރަޝީދު ވިދާޅުވިއެވެ.\nމީގެ ކުރިން ރައްޔިތުންގެ މަޖިލީހުގެ އެހެން ބައެއް މެމްބަރުން ވެސް ވަނީ ރައީސް ސޯލިހު ދެވަނަ ދައުރަކަށް ކުރިމަތިލައްވަން އެއްވެސް ޝަރުތަކާ ނުލާ ޓިކެޓް ދޭން ޖެހޭ ކަމަށް ވިދާޅުވިއެވެ. އެކަމަކު، ދެވަނަ ދައުރަކަށް ކުރިމަތިލައްވާނެކަމަށް ރައީސް ސޯލިހު އަދި ވިދާޅުވެފައެއް ނުވެއެވެ.\nމުހައްމަދު ރަޝީދު (ދޮންބެ) މިހެން ވިދާޅުވީ މަޖުބޫރު ވެގެން ކަމުގައި ގިނަބަޔަކު ދަނީ ބުނަމުންނެވެ. މުހައްމަދު ރަޝީދު (ދޮންބެ) އަކީ މަޖުލިސް މެންބަރެއްގެ އިތުރުން ވިޔަފާރިވެރިއެކެވެ. 2024ގެ މަޖުލިސް އިންތިޚާބުގެ އެމްޑީޕީގެ ޕްރައިމަރީގައި ފުވައްމުލަކު އުތުރު ދާއިރާއިން މުހައްމަދު ރަޝީދު(ދޮންބެ) އާއި ވާދަކުރައްވަން އެމްޑީޕީއަށް އިޚްލާސްތެރި ޕާޓީގެ އުސޫލްތައް ހިފަހައްޓާ ނަޒާހަތްތެރި ބޭފުޅުން ދަނީ ވާދަކުރުމަށް ތައްޔާރުވަމުންނެވެ.\nކެޓެގަރީ: ޚަބަރު ކުޅިވަރު ސިޔާސީ\nފުވައްމުލަކު ސިޓީ ކައުންސިލަށް ލިބެން ޖެހޭ ފައިސާގެ އަދަދު މާލީ ބަޔާނުގައި ހިމަނާފައިވާ އަދަދާއި ދިމަލެއްނުވޭ – އޮޑިޓް ރިޕޯޓް\nގެއްލުނު ސައީދު މަސްހިފަން ބޭނުންކުރި އާލާތެއް، ކަނޑުގެ އަޑިން ފެނިއްޖެ\nފުވައްމުލަކުގައި ޑައިވިންއަށް ދިޔަ ދިވެއްސަކު ގެއްލިގެން ހޯދަނީ\nކޮވިޑާ ދެކޮޅަށް އެންމެ އިސް ސަފުގައި އަންހެނުންގެ ދައުރު ބޮޑު:ސްޓޭޓް މިނިސްޓަރ ޒިފްލީނާ\nއ.ތ.މ.ކޮމެޓީގެ މެންބަރުންނަށް ރޯދަ އެލަވަންސް ދޭގޮތަށް ގާނޫނަށް އިސްލާހު ހުށަހެޅުމަށް (އެލްޖީއޭ) އިންް ނިންމައި\nކޮރަޕްޝަންގައި އެމްޑީޕީ މީހުން ތިބީ “މެކިގެން” ވައްކަމުގެ މައްސަލަތައް ނުބެލިގެން އުޅެނީ އެހެންވެ – އާދަމް ޝަރީފް\nރިޔާސީ އިންތިޚާބުގައި އެމްޑީޕީގެ ރައީސް މުޙައްމަދު ނަޝީދު ވާދަކުރައްވާނެ – އީވާ\nފޮތި ކޮތަޅު ބޭނުންކޮށްގެން ޕީޕަލްސް ޗޮއިސްއިން ބާޒާރުކުރުމުން ހަދިޔާ ލިބޭ ކެންޕެއިނެއް ފަށައިފި\nސައުދީން ރޯދަ މަހަށް ހަދިޔާކުރާ ކަދުރު ލިބޭނެ ދުވަހެއް ނޭނގެ – އިސްލާމިކް މިނިސްޓްރީ!\nފުވައްމުލައް ސިޓީގެ ޤުރުއާނާއި ބެހޭ މަރުކަޒުގެ ޢަމަލީ މަސައްކަތް ނައިބު ރައީސް ފައްޓަވައި ދެއްވައިފި


Raees ah keerithikurevvunu vaguthukolhu | Mihaaru\nރައީސް އިބްރާހިމް މުހައްމަދު ސޯލިހު މިއަދު ތަގުރީރު ދެއްވަނީ: ވަކި ހިސާބަކުން ކީރިތި ކުރެއްވި.\n15 އެޕްރީލް 2020 - 17:58\nރައީސް އިބްރާހިމް މުހައްމަދު ސޯލިހު މިއަދު ދިވެހި ރައްޔިތުންނާ ބައްދަލުކުރައްވާ ދެއްވި ތަގުރީރުގެ ވަކި ހިސާބަކުން، ރައްޔިތުންގެ ކުރިމަތީގައި ސީދާ ކީރިތިކުރައްވަނިއްޔޭ ބުނެވޭހާ ވަރަށް މޫނުފުޅާއި ލޯފުޅުގައި ވަނީ ހިތާމައިގެ އަސަރުތަކެވެ. ބައެއް ފަހަރުފަހަރު، ވާހަކަފުޅު ކުރިއަށް ގެންދެވޭ ވަރު ނުވެގެން މަޑުކުރެއްވިތަން ވެސް ފެނުނެވެ.\nމިއީ ރާއްޖޭގެ އެއްވެސް ރައީސެއްގެ ކިބައިން މީގެ ކުރިން ފެނުނު މަންޒަރެއް ނޫނެވެ. އަދި މިއީ ރާއްޖޭގެ އެއްވެސް ރައީސަކު ތަހައްމަލް ކުރައްވަން ޖެހިވަޑައިގެންނެވި ހާލަތެއް، އުފުއްލަވަން ޖެހިވަޑައިގެންނެވި ޒިންމާއެއް ވެސް ނޫނެވެ. ކޮރޯނާވައިރަސްގެ ބިރާ އެކު ރާއްޖޭގެ އިގުތިސާދު މުޅިން ހުއްޓިއްޖެ އެވެ. މި ވެއްޓުމުން ސަލާމަތްވާނެ ދުވަހެއް އަދި ނޭނގެ އެވެ. ދުނިޔޭގެ ތަރައްގީ ވެފައިވާ ގައުމުތަކަށް ވެސް އޮބިނޯންނަ ވަރަށް ސިއްހީ ނިޒާމް ފުނޑިގެން ދާ ފަދަ ގިނަ އަދަދަކަށް ކުއްލިއަކަށް ބަލިމީހުން ފެންނަ މި ބަލިމަޑުކަމުގައި، ރައީސް އިބްރާހިމް މުހައްމަދު ސޯލިހު ނަންގަވަން ޖެހޭ ޒިންމާ އާއި އުފުއްލަވަން ޖެހޭ ބުރަ، ކުރީގެ އެއްވެސް ރައީސަކަށް ކުރިމަތިވެވަޑައިގެންފައެއް ނުވެ އެވެ.\nރައީސް އޮފީހުގައި މިއަދު ތަގުރީރު ދެއްވަމުން ގެންދެވި އިރު އެތަނުގައި ހުންނެވި ރައީސްގެ އަރިސް ބޭފުޅަކު، ނަން ނުޖަހާ ގޮތަށް ވާހަކަ ދައްކަވަމުން، ވިދާޅުވީ އެހާ ބޮޑު އަސަރެއްކުރީ އެ މަނިކުފާނުގެ ހިތްޕުޅުގައި "އިޚުލާސްތެރިކަން ނޫން އެހެން އެޖެންޑާއެއް ނެތުމުން" ކަމަށެެވެ.\n"ޒިންމާގެ ބޮޑުކަމާއި މި ކަންކަން ހިތްޕުޅަށް ބޮޑަށް ސިފަވަމުން އެދަނީ ރައްޔިތުންނާ މުޚާތަބުކުރައްވާ އިރު. ކުރިމަތީގައި އޮތް ނުރައްކަލާއި ރައްޔިތުން ރައްކާތެރިކުރުމުގެ ޒިންމާ ނަންގަވާކަން އަޅުގަނޑަށް ދޭހަވީ ރައީސްގެ އެ އިހުސާސްތަކުން،" އޭނާ ވިދާޅުވި އެވެ.\nޗައިނާގެ ވޫހާންގައި އެންމެ ފުރަތަމަ ކޮރޯނާވައިރަސް ކޮންޓްރޯލުން ނެއްޓޭ ހިސާބަށް ދިއުމާއި އެހެން ގައުމުތަކުން ވެސް ފެންނަން ފެށުމުން، ރާއްޖެއަށް ޗައިނާ އިން ޓޫރިސްޓުން އައުން މަނާކުރުމަކީ، މި ބަދުނަސީބު ހާލަތުގެ ބޮޑުކަން ގިނަ ދިވެހިންނަށް ވެސް އެނގުނު ވަގުތެވެ. އޭގެ ފަހުން ސަރުކާރު ބަންދުކުރަން ރައީސް ނިންމެވި ނިންމެވުން އަދިވެސް ދަނީ ކުރިއަށެވެ.\n" ހުރިހާ ރައްޔިތުންގެ ކިބައިން އެދެނީ ... ކެތްތެރިކަން އިސްކޮށް، އިސްލާމް ދީނުގެ މަތިވެރި އުސޫލުތަކުގެ ތެރެއިން އެކަކު އަނެކަކަށް އެހީތެރިވުމަށް" ރައީސް pic.twitter.com/CuFtRZqdF4\n— PSM News (@psmnewsmv) April 15, 2020\nރައީސް އިބްރާހިމް މުހައްމަދު ސޯލިހު ކީރިތިކުރެއްވުން\nރާއްޖޭގެ މުޅި އިގުތިސާދު ބިނާވެފައި އޮތް ޓޫރިޒަމްގެ ދާއިރާ ހުއްޓުނީ ހަމަ ކުއްލިއަކަށެވެ. މަދު ސައިންސްވެރިޔަކު ނޫނީ އެހެން އެއްވެސް ބަޔަކު ލަފާ ވެސް ކޮށްފައިނުވާހާ އަވަހަށް މުޅި ދުނިޔޭގެ އިގުތިސާދީ ހަރަކާތްތައް މިވަނީ މައިތިރިވެ، އަޑިއަޅާލައިފަ އެވެ. އޭގެ އިގުތިސާދީ ބޮޑު ގެއްލުމާއި ރާއްޖެ ފަދަ ކުޑަ ގައުމެއްގެ ސިއްހީ ނިޒާމަށް އޮތް ލޮޅުން ރައީސް އިބްރާހިމް މުހައްމަދު ސޯލިހަށް އެނގިވަޑައިގަންނަވާނެ އެވެ.\nއެކަމަކު ކުރިން ވާހަކަދެއްކެވި އޮފިޝަލް ވިދާޅުވި ގޮތުގައި އެހެން ހުރިހާ ކަމަކަށް ވުރެ ބޮޑަށް ރައީސްގެ ހިތްޕުޅުގައި އޮތީ ރައްޔިތުންގެ ރައްކާތެރިކަމެވެ.\n"ފުރަތަމަ ދުވަހުން ފެށިގެން ރައީސް ވިދާޅުވަމުން ގެންދަވަނީ ހުރިހާ ފޯކަސްއެއް އޮންނަން ޖެހޭނީ ރައްޔިތުންގެ ރައްކާތެރި ކަމަށޭ. އެހެން ކަންތައްތައް ފަހުން މެނޭޖްކުރާނިއްޔޭ،" އޭނާ ވިދާޅުވި އެވެ.\nކޮވިޑް-19 އާ ގުޅިގެން ސަރުކާރުން އުފައްދާފައިވާ ޓާސްކް ފޯސްގެ އިސްވެރިންނާ އެކު ރައީސް އިބްރާހިމް މުހައްމަދު ސޯލިހު ރޭ ބައްދަލުވުން ކުރިއަށް ގެންދަވަނީ: ކޮންމެ ރެ އެއްގެ 9:30 ން ދަންވަރު 12 އަށް އެ މަނިކުފާނު މުލީއާގޭގައި މި ބައްދަލުކުރެއްވުން ބާއްވަވާ.---ފޮޓޯ: ރައީސް އޮފީސް\nއޮފިޝަލް ވިދާޅުވި ގޮތުގައި ކޮންމެ ދުވަހެއްގެ ހެނދުނުން ފެށިގެން ރޭގަނޑު 12 ޖަހަންދެން ރައީސް ގެންދަވަނީ ކޮވިޑް-19އާ ގުޅޭ ކަންކަމުގައި އުޅުއްވަމުންނެވެ. މި ބަލިމަޑުކަމާ ގުޅުން ހުރި ހުރިހާ ދާއިރާއެއްގެ ކަންކަމަށް ބޭނުންވާ މާލީ އެހީތެރިކަން ހަމަޖެއްސެވުމާއި ދަތިއަރާ ކަންކަމުގައި އެހީ ހޯއްދެވުމާއި ތަޖުރިބާކާރުންގެ ލަފާ އަޑުއެއްސެވުން ފަދަ، ހުރިހާ ކަމަކުން އެމަނިކުފާނުގެ ވަގުތު ވަނީ ފުރިފަ އެވެ.\nމިއަދާ ހަމައަށް ރައީސާއި ކޮވިޑް-19 ގެ މުޅި ޓީމަށް ކުޑަ ހިތްހަމަޖެހުމެއް އޮތެވެ. މާލެ ތެރެއިން ބަލީގެ އެއްވެސް މީހަކު ނުފެނުމާއި ރެންޑަމްކޮށް ކުރަމުން ގެންދިޔަ ޓެސްޓްތަކުން ވެސް މީހަކު ޕޮޒިޓިވް ނުވުމެވެ. މިއަދު ހެނދުނާ ހަމައަށް ރާއްޖޭގައި މުޅިން ވެސް ޕޮޒިޓިވް ވީ ބޭރުން ރާއްޖެ އައި ޓޫރިސްޓުންނާއި އެ ޓޫރިސްޓުންނާ ގުޅުން ހުރި ބައެއް މީހުންގެ އިތުރުން، ރާއްޖެ އައި ފަސް ދިވެއްސެކެވެ.\nއެކަމަކު މިއަދު ހެނދުނު އެ ހުރިހާ ކަމެއް ބަދަލުވެއްޖެ އެވެ. މި ފަހުން ރާއްޖެއިން ބޭރަށް ދަތުރުކޮށްފައިނުވާ ޒުވާން އަންހެނަކު ކޮވިޑް-19 އަށް ޕޮޒިޓިވްވުމަކީ ރައީސް ވެސް އެންމެ ޖެހިލުންވެވަޑައިގަންނަވާނެ ވަގުތެވެ. އެ ނަތީޖާއިން ކަށަވަރުކޮށްދިނީ، ރާއްޖޭގެ ސިއްހީ ތަޖުރިބާކާރުން ކުރިންސުރެ ދެމުން އައި އިންޒާރާއި ދުނިޔޭގެ އެހެން ގައުމުތަކުން ވެސް ފެންނަ ހަގީގަތް، އެންމެ ފަހުން ރާއްޖެއަށް ވެސް މި ކުރިމަތިވީ ކަމެވެ.\nއާންމު މީހާ އާއި ކޮވިޑް-19ގެ ކަންކަމުގައި އުޅޭ އެންމެންނާ ވެސް، ގައުމުގެ ވެރިޔާ ތަފާތެވެ. އެމަނިކުފާނު އުފުއްލަވަން ޖެހޭ ޒިންމާ ބޮޑެވެ. ކުރެވޭ ރަނގަޅު ކަމަކަށް ވުރެ ބޮޑަށް އެންމެންގެ ލޮލުގައި ވެސް އަޅައިގަންނާނީ ހެދޭ ގޯސްތަކެވެ. ނުކުރެވި ދާ ކަންކަމެވެ. މިވެނި ކަމެއް ލަސްވުމުގެ ޝަކުވާތަކެވެ. އަދި ރާއްޖޭގެ ހުޅުވިފައިވާ ޑިމޮކްރަސީ އާއި ފަސޭހަ ސޯޝަލް މީޑިއާގެ ތެރެއިން އަންނަ ފާޑުކިއުންތަކެވެ.\nރައީސް އިބްރާހިމް މުހައްމަދު ސޯލިހު، ނޭޝަނަލް އިމަޖެންސީ އޮޕަރޭޝަން ސެންޓަރަށް މިިދިޔަ މަހު ކުރެއްވި ޒިޔާރަތެއްގައި އެޗްޕީއޭގެ މެޑިކަލް އޮފިސަރު ޑރ. ނަޒްލާއާ ވާހަކަފުޅު ދައްކަވާއިރު، އަރިހުގައި ހެލްތު މިނިސްޓަރު އަމީން.---ފޮޓޯ: ރައީސް އޮފީސް\nއެކަމަކު މިއީ އެ ހުރިހާ ކަމަކަށް ވިސްނެވެން އޮތް ވަގުތެއް ނޫނެވެ. އެއަށް ވުރެ ރާއްޖޭގެ އެންމެ މަތީ ވެރިޔާގެ ހައިސިއްޔަތުން ރައީސް ކުރައްވަން ޖެހިވަޑައިގަންނަވާ ކަންކަން ޔަގީނުން ވެސް ގިނަވާނެ އެވެ. ހަމައެކަނި މިވަގުތަށް ބައެއް ކަންކަމަށް ބަލާލަމާ ހިނގާށެވެ. ކޮވިޑް-19ގެ ބަލިމީހުންނަށް ފަރުވާދޭން ގާއިމްކުރާ ވަގުތީ ނިޒާމްގެ މަސައްކަތް އަދި ނުނިމެ އެވެ. އެންމެ ގޯސް ހާލަތުގައި ވެސް ވެންޓިލޭޓަރާ ގުޅައިގެން ބަލިމީހުންނަށް ފަރުވާ ދޭން ބޭނުންވާ އަދަދަށް ވެންޓިލޭޓަރެއް އަދި ނުލިބެ އެވެ. އާންމުންގެ ތެރެއިން ބަލި ފެނުމާ އެކު ދެން އޮންނާނީ އެ ނުރައްކަލުން އަރައިގެނެވޭނެ ވަގުތަކީ ކޮބައިތޯ ބެލުމެވެ. އެ ބޮލުގެ ރިއްސުން ވެސް އޮތީ ކުރިއަށެވެ. ސަރުކާރުގެ ހަރަދުތައް ހަމަޖައްސާނެ ގޮތާއި ގައުމުގެ އިގުތިސާދީ އިންޖީނު ހިނގައިގަންނާނެ ގޮތާއި އިގުތިސާދީ ހަރަކާތްތަކަށް ދޭނެ އެހީތަކެވެ. އެއީ ވެސް ރައީސްގެ ހައިސިއްޔަތުން ބަލާ ނަމަ ވަރަށް ބޮޑު ޒިންމާތަކެވެ.\nRaees keerithi kuravvamun rayyithunge ebbaarulumah edhi vadaigenfi\nރާއްޖޭގެ އެއްވެސް ރައީސަކަށް މިހާ ނުރައްކާތެރި، ނާޒުކު، އަދި ހާލަތު އެހާ ގޯސް ދުވަސްތަކެއް ފެނިވަޑައިގެންފައެއް ނުވެ އެވެ. އެހެންކަމުން މިއަދު ރައްޔިތުންގެ ކުރިމައްޗަށް ރައީސް އިބްރާހިމް މުހައްމަދު ސޯލިހު ނުކުންނެވުމުން، އެހުރިހާ ކަމެއްގެ ޒިންމާ ސިކުނޑިފުޅުގައި އޮންނާނެ އެވެ.\n"އަޅުގަނޑު އަސްލު ވެސް ހިތަށްއެރީ ރައީސްގެ އިޚުލާސްތެރިކަން،" ކުރިން ވާހަކަ ދެއްކެވި އޮފިޝަލް ވިދާޅުވި އެވެ.\n"މިކަމުގައި ހުރި ބޮޑުކަން ރައީސަށް އެންމެ ބޮޑަށް އިހުސާސްކުރެއްވޭނީ ވެސް. އެ އިހުސާސްތައް އަޅުގަނޑުމެންނަށް އެ ފެނުނީ. ރައްޔިތުންނަށް ދިމާވާ ކޮންމެ ކަމެއްގައި އެމަނިކުފާނު އިޚުލާސްތެރިކަމާ އެކު ހުންނެވިކަން އެނގުނީ. އޭގައި ނެތް ފޮރުވުމެއް. ހަމަ ނެޗުރަލީ އެކަން ވާނެ ގޮތް ފެނުނީ."\nއެކަކު އަނެކެއްގެ އޯގާތެރިކަމަށް\nމިއީ ކޮންމެ މީހަކަށް ވެސް އުނދަގޫ ދުވަސްތަކެކެވެ. އިންސާނުންގެ ފަރާތުން އަބަދުވެސް ފެންނަ އެންމެ މާތް ސިފައަކީ، ތިމާއާ އެއްވަރަށް އަނެކާގެ އިހުސާސްތަކާ މެދު ވެސް ވިސްނާލުމެވެ. އަމިއްލަ އެދުން ބޮޑުނުކޮށް، އެހެން މީހުންގެ ހެވާއި ލާބަ އަދި ދިރިހުރުމުގެ އަސާސީ ބޭނުންތަކާ މެދު ހިޔާލުކޮށްލުމެވެ.\nއެކަން މި ދަނޑިވަޅު އެންމެންގެ ފަރާތުން ވެސް ފެންނަން ޖެހެ އެވެ. ރުޅިވެރިކަން ކުޑަކޮށް، ކެތްތެރިކަން އިސްކުރުމެވެ. ކީރިތިކުރައްވަމުން ރައީސް އިބްރާހިމް މުހައްމަދު ސޯލިހު ވެސް އެދިވަޑައިގަތީ އެކަމަށެވެ.\nރައީސް އިބްރާހިމް މުހައްމަދު ސޯލިހް މިއަދު ގައުމާ މުޚާތަބުކުރައްވަނީ\n"ކެތްތެރިކަމާއި ހިކުމަތްތެރިކަމާ އެކު، އެންމެން އެކުގައި މަސައްކަތް ކުރުމުން މިކަމުން އަރައިގަނެވޭނެ،" ދިވެހިންނަށް ހިތްވަރު ދެއްވަމުން ރައީސް އެންމެ ފަހުން ވިދާޅުވި އެވެ.\n"އަޅުގަނޑު ނިންމާލަމުން އަދި ވެސް އެއްފަހަރު، ހުރިހާ ރައްޔިތުންގެ ކިބައިން މި އެދެނީ، އެކަކު އަނެކަކާ މެދު އޯގާތެރިކަމާއި އެކުވެރިކަމާ އެކު މުއާމަލާތް ކުރުމަށް. އަދި ކެތްތެރިކަން އިސްކުރައްވައި އިސްލާމްދީނުގެ މަތިވެރި އުސޫލުތަކުގެ ތެރެއިން އެކަކު އަނެކަކަށް އެހީތެރިވުމަށް."\nސިއްހަތު އިގްތިސާދު ރައީސް އިބްރާހިމް މުހައްމަދު ސޯލިހް ރާއްޖޭގެ އިގްތިސާދު ބަލިތައް\n37 ކޮމެންޓް, 267 ރިއެކްޝަންސް\nސްޓަންޓު ނުޖައްސާ. އެލީޓް މީހުން ކަރަންޓީނު ނުކޮށް ގޭގަ ބޭތިއްބީ އަދި އޭގެ ސަބަބުން އަތްނުފޯރާ ހިސާބަށް ކަންކަން ދިޔައީ. އެސްއޯޕީ ފެނަށް، އެތަކެއް ދުވަހުގެ ބަންދު ފެނަށް.. ބޯޑަރު ލޮކްއަޅުވާފަ ބަލި މީހުން ސަރުކާރުގެ ޚަރަދުގައި ގެނެސް ގޭގަ ބޭތިއްބީ ވަރެއްގެ ބާރެއް އޮތީމލަތާ. ސަރުކާރުގެ ދޯހަޅިކަން މިއީ.\nދެން އަރުވާ އަންނި ރޯން... ދެން ފަހަރަކުު މެންބަރެއް،،ގައިމު ލިބޭ މުސާރައިން ކޮންމެވެސް މަސައްކަތެއް ކުރަންވާނެ ދޯ..\nކީރިތި ކުރެއްވުމަކީ އެއްވެސް މައްސަލައެއްނޫން. ދުއާ އަކީ ﷲ އަހަރެމެން އެންމެން މިކަމުން ސަލާމަތްކޮށްދިނުން. އަދި ކަމާބެހޭ ހުރިހާ އިދާރާތަކަކުން ކުރާ މަސައްކަތަށް ނަސްރު ދެއްވުން. މަބްރޫކް ބުނި ތޫފާން މިއޮތީ ބޯމަތިވެފައި. ދެން އޮތީ މިންވަރަށް އީމާންވެގެން މިކަމާ ކެތްތެރިކަމާއެކު ކުރިމަތިލާ އިރުޝާދާ އެއްގޮތަށް އަމަލުކުރުން. ދެރައީ ދިވެހިން ބަސްނަހާތީ. އިންސާނާގެ ސައިޒު މުޅި ދުނިޔޭން އެދަނީ ފެންނަމުން..\nރައީސްގެ މި އަމަލު ފުޅައް ހިތްލަމަ ނުޖެހޭ އެންމެން މިހާރުން މިހާރައް އެމެރިކާއަށް ބަދަލުވެ ޓުރަނަޕައް ރައީސް ކިޔަންވީ... އެއޮއް ގިނަ މީހުން މަރުވާ އިރުގަވެސް ޓުރަންޕު އެހުންނަނީ ހެވިފަ....\nއެއީ ޓްރަމްޕްގެ އާއިލީ މީހަކު މަރުނުވާތީވެ އޯކޭ އެކަ މު މިތަނުގައި އެހެންތޯ؟؟؟ ފުރަތަމަ ރާއްޖެ ގެނެވުނީ ވެސް އެމީހުން އެ މީހުން ގެނެސް ނިމުނީމާ އެންމެން ދެން ތިބޭޝޯ ޒަކާތުފަންޑުން ހަރަދުކޮށް،\nވަރަށް މަދު ނަމަވެސް ދިވެހިންކޮޅެއްގެ ވިސްނުމަކީ އިޒްރޭލުގެ ޔަހޫދީން ގެންގޫޅޭ ކަހަލަ ވިސްނުމެއް! ވައްކަމާއި ވަގުފައިސާ ލޫޓުވުމުގެ ކުށް ސާބިތުވެ5އަހަރަށް ޖަލަށްލާފައިވާ ކުއްވެރިއެއްގެ ދިފާއުގައި މޮޔަ ގޮވަނީ! ރައީސްގެ ލޮލުން ކަރުނަފޮދު ފާއްދާލީ، ދިވެހިރައްޔިތުންނާއި މެދު އެމަނިކުފާނުގެ ހިތްޕުޅުގައި އޮތް ލޯތްބެއްގެ ބޮޑުކަމުން! މިކަން ދިވެހިން މިއަދު ގަބޫލުކޮށްފި. ޝުކުރިއްޔާ ރައީސް. ތިއީ ވެރީންނަކީ އިނގޭ\nރައިސް ޔާމީން ވެސް ވީ ދިވެހި ރައްޔިތު މީހާ ދެކެ ލޯބި. އެލޯބީގަ ރައްޔިތުންނަށް އެތައް މަންފާތަކަކާ ނަފާތަކެއް ހޯއްދަވައިދެއްވާ ތައުލީމީ ދާއިރާ ސިއްހީ ދާއިރާ ތައުލީމީ އެތައް ފުރުސަތެއް ބޯހިޔާވަހިކަން އަމާންކަމާއި ތަރައްގީ ތަހުޒީބު ދިރިއުޅުމަށް ރައްޔިތުން ލޯހުޅުވަން އެތައް ފުރުސަތެއް ހޯއްދާދެއްވި. ޅަދަރިންނަށް ހެއުއެދޭ ބަފައެއް ފަދައިން އެމީހެއްގެ އިންސާނީ ތައާރަފް ބަޔަކަށް އަޅުވެތި ނުވެ އަމިއްލައަށް ލިޔެ ފުރިހަމަ ކުރަން އެތައް ހިއްވަރެއްދެއްވި .\nއޭޑީ %100 ތާއިދު. މައްސަލައަކީ ވައްކަމާ ކޮރަޕްޝަންގެ ބައިވެރިވި "މުޅި ޓީމް" އަދިވެސް މިއުޅެނީ މިނިވަންކަމާ އެކީ އަހަރުމެން ތެރޭގަ. މިމީހުން އިންސާފުގެ ކުރިމައްޗަށް ގެންނަން އެބަޖެހޭ. އެދުވަސް އެބަ އަންނަކަން އެގިތިބެ ބިރުން މިގުރޫޕްގެ މީހުން މިތާގަ ތާކުންތާކު ނުޖެހޭ ކޮމެންޓް މިކުރަނީ. "ލައިކް ކޯރނަރޑް ރެޓްސް" މިއަތް ހޫރަނީ ނޫނީ "ޖަސްޓް ބްލައިންޑްލީ ލޭޝިންގ އައުޓް"!\nއަޅުގަނޑަކީ ރައީސްގެ ފޭނެއް ނޫނެވެ. އެކަމަކު ރައީސް އިޚުލާސްތެރިކަން ކޮންމެވެސް ވަރަކަށް ފެނިއްޖެކަން އިހުސާސް ކުރެވިއްޖެއެވެ. ރައީސްއަށް ކެއްތެރިކަމާއި ސާބިތުކަމަށް އެދެމެވެ. އަދި މިޤައުމުގައި ފިތުނައުފައްދަން ވާހަކަ ދައްކައި ބޮޑުމީހައި މައިތިރިކޮއްދެވާށެވެ. އޭރުން ރައީސްއާއި ރައްޔިތުން ތިބޭނީ ހަމަޖެހިގެންނެވެ.\nރައީސް ސޯލިހަކީ މިފަދަ ހާލަތްތަކުގައި ދިވެހިރައްޔިތުން ގޮވައިގެން ކުރިއަށް ވަޑައިގަންނެވޭނެ ފަދަ ހިތްވަރެއް ނެތް ފިނޑި ބޭފުޅުޅެކެވެ. ޜައްޔިތުންނަށް ދައްކަވަން ޕަބްލިކް ސްޓަންޓެއް ޖެއްސެވުމުގެ ނިޔަތުގައި ތިޔަފަދަ ކަންކަން ކުރައްވައިގެން ކާ މިޔާބެއް ނުލިބޭނެއެވެ. މަނިކުފާނު ފެއިލްވެއްޖެއެވެ. އަހަރެމެން މާޔަުސް ވެއްޖެއެވެ.\nނުލަފާ ޖާހިލުންނަށް ނުރޮވޭނެ! ޢަދި އަނިޔާވެރިވެސް ވާނެ. ޢެމީހަކަށް ދެއްކޭނީ އެމީހެއްގެ އަސްލު ސިފަ. ރައީސަކީ އޯގާތެރި ހިތްތެރި ކެތްތެރި ބޭފުޅެއްކަން މުރާސިލަށް ނޭގުނަސް ދިވެހީން ގަބޫލު ކުރޭ\nއިދިކޮޅުގަ ތިއްބެވި ގަ މާރުން ދައްކާނެ ކޮސް ވާހަކަ.... އެހެން އެކަކު ރައީސް އާ އެކުގަ ނުވިޔަސް އަޅުގަނޑު މިހުރީ ރައީސް ގެ ފަހަތުގަ، އެ މަނިކުފާނު ވިދާޅުވި ގޮތައް ގޭގަ....\nއަޅުގަނޑައްވެސް ހަ މަ ރޮވެނީ މި ދަނޑިވަޅުގައި ގައު މުގައި ހިތްވަރުގަދަ ވަރުގަދަ ލީޑާޝިޕެއްނެތީ މަ.\nފޭކު ސަރުކަރެ. ހުރިހާކަމެ ރައައްއިތުންނަ އޮޅުވަލަނީ. މީހުން ހައްދައިގެން ވެރިކަން ކުރާ ސަރުކާރެ